
KI KYNTIEN LAMPHRANG. 

La thoh ia kane ka jingiathuhkhana kum ka' 
dak ba kumbu ka jinglong samla ka long kaba 
kordor tam jong ka jingim kaba baroh ki jing- 
pynlong jong kane ka pyrthei ki loh ialehkai bad 
ioh ialeh sngewbha shisha bad ka. kumta rub u 
Lursymper bad ka Lyngngaisngi jong kane ka 
jingiathuhkhana ki la ioh ia kane ka jingkordor. 
Ka jingkordor jong ki ka long kata ka jingkordor 
ba da palat liam na kiwei pat ki samla ba bun 
jong ka pyrthei, namar kiwei ki samla babun ki 
tang shu nion bad tang kwah ki la ioh hvnrei 
kine pat ki la ioh da kaba da jot bad da pang ka 
doh bad ka mynsiem kaba long kata ka jingkor- 
dor kaba kin nym lah shuh ban klet lano lano 
ruh. 


Ha ka jinglongbriew ki ju jia kum kine ki 
jingjia kiba pynlong ban pynmih ia ki jingiohi 
ba itynnat, ia ki jingiohsngew ba sngewtriem bad 
jingiohsngcw ba um mynsiem, ia ki ktien ba 
kthang bad ia ki ktien bathiang kat kumba la 
thoh ha kane ka jingiathuhkhana .ryngkat ki 
ktien ban pynshoh ia kata ka jingjia halor jong 
ka jinglongbriew. 


B. 1 hangkhiew. 

KA LYNGNGAISNGI. 

Ki sngi ki bnai ki iaid jai jar ha la ki kamram 
sain pyrthei, halor ki phew hajar kiei kiei ki 
Jong kane ka shi tyllup pyrthei, ba ki symbai kin 
kyan. kin mih, kin sei, kin pyai la ki Jong ki 
sla bad kin pynhei la ki jingiwbih nc ba kin diih 
kin dam, kin tyrkhong kin sdot, kin iap bad kin 
tier. 

Hangta kumta ruh ki iaid jai Jar ki por ba 
lung Jong ka Lyngngaisngi, haduh kata ka por 
ba ka la phuh bad ka la sieng ba baroh kin nym 
klet shuh bad kynmaw ieid ia ka kyrteng Jong 
ka, “Ka Lyngngaisngi". 

Ha mat ka step ba phyrnai khlir khlir Jong 
ka por ha kaba ki dieng kisied, ki syntiew ki skud 
ki tiiplup ia ki lum ba Jrong had ki them ba 
Jyllicw, ryngkat ki laiphew sur Jong ki sim ba ia 
rwai sngewbha bad ki laiphew Jingiew Jong ki 
'erbatemon ba kit Jingiwbih bad hangta ngi ioh- 
sngew nyngkong ia ka kyrteng Jong ka, da ka 
Jingkhot ieid bad Jingthie ieid,haba ka kVnie ka la 
khot “Ko Lyngngaisngi” bad ruh ka la thie 
“Oi Mei”. 

Ka long ka khun ba thep mynsiem lut Jong 
ka ieing baioh kawei, ki kmie ki kpa Jong ka ki 
long kT nongrep bad ki nongkhaii ba riewspah 
bad ba don burom shibun ha kata ka shnong, 
ha kata ka por. Ki long kiba sian, kiba nang 
kiba stad bad ba shemphang ha ki bun rukom ki 
kam, bad kumta ka spah Jong ki ka la nangtoi 

irat haduh ba ki la long kiba riewspah bad ba 
donburom tam ha kata ka shnong. Ki long ki 
briew kiba sbun bad kylluid mynsiera ia la ki 
lok ki jor, ia la ki para marjan-marpar bad ia la 
ki para briew baroh bad ki long ruh kiba kynmaw 
sngi ia kiei kiei baroh kiba dei ia ka jingim babha 
jong ki. 

Nalor kita baroh, kaba kongsan tam ka long 
ba kin pynlut ia la ka jingim ba sngewthiang 
tam jong ki halor kata ka khun ba bha briew 
jong ki, Ka Lyngaisngi. 

Ka Lyngngaisngi ka long ka khynnah kaba 
don ka jinglong kaba janai ha ka jinglong briew, 
kaba ym don ba lah shbh ban kem daw mano 
mano ruh. Ka jingbhabriew jong ka ka long 
haduh katta katta ba da kumba da thew bad da 
ot nadong shadong, ka shyllangmat ka shat 
kum ka sngi la ki ’niuhmat da thew halor ki 
pyllewmat ba tyngshain kum ki khlur, ki rengngap 
lam byrsawni ki i kum u ’tiew mukrnor da suit 
rong janai, bad kumta ka phuh kum u ’tiew Lyng- 
ksiar bym i lah lip bad lah tlor shuh shi junom. 

Ka jingsuk jingsain, ka jingsngewbha bad 
jingsngewtynnad jong kata ka ieing ka long da 
shisha ka ieing ba la kyrkhu, ba ym don shuh 
ka kaw-kaw ka daw-daw, hynrei tang da ka. 
jingiaieid suda. Ka kmie haba ka sngewsih 
namar kano kano ka daw ka tang shu peit ia la 
ka jong ka khun ka phuh samrkhie noh bad 
kumta hi u kpa ruh kumjuh, kumta hi ruh ka 
shongsuk shongsain jong ki ka long haduh 
habar ia la ki lok ki jor kumjuh. 

Kumba haba u syntiew ba itynnad bad 

iwbih u la phuh, na kylleng sawdong ki ngap bad 
ki thapbalieh ki wan her ban ia boi sawdong 
jong u, kumta rub ka la jia halor jong ka Lyng- 
ngaisngi, haba ka jinglong samla jong ka ka 
la sdang ban phuh. Ka don ka bor ban ting 
ia ki khmat bad jingpyikhat jong uno uno u 
samla uba la iohi ia ka dur khmat jong ka. Lada 
tang shisien un iohi ia ka, ka la biang ia u ba 
un duh-thiah duhshong katba ka dur jong ka 
ka dangshong ha ka dohnud ka jong u. 

Baroh ki samla jong kata ka shnong bad 
kiwei, ki shu iap ngiah lut ia ka. Napdeng 
jong ki la don uwei u samla uba kyrteng u Lamar 
Singh uba ju leit juh ha icing jong ka barabor, 
u dei II khun riewspah hynrei ka icing badka 
jinglong jong u kim long kiba dadonburom kat 
ban ia biang ka jingim bad jinglong jong ka 
Lyngngaisngi. Haba u la iai wan kai kumta 
barabor, ki la sdang ban ia ieid bad bunsien u 
la ju kren phawer ia ka, ia kane katai bad ka ruh 
kum paia samla bad ba ka i iapmat de ia u ka 
lajubab bunsien da ki jubab wiat rymmuin kiba 
pynkhih bad ktik ia ka dohnud bad mynsiem 
Jong u. 

Ha kawei ka janmiet ki la ia shongkai baroh 
arngut, namar ki kmie ki kpa jong ka ruh kim da 
sngew eh ia u ban leh kum ia u mynder ban nym 
shah ia la ka khun ba kan ia shongkai bad u, 
namar ba u long u parashnong-parathaw bad uba 
ki iaieid ia sngew bha barabor, u la ong ha ka 
“Shi phi Kong Lyngngaisngi kane ka ieing jong 
phi te kaba la ring shish? ia nga, haba shwa ba 
ngan leit trei ruh nga da rung bad tang shu wan 

trei pat de luh shu kum wan rung hi, imat ba phi 
shna ieing eh harud lynti phi, thaw ieing nob kham 
sha kyndong seh.” “Kaba dei kata kaba phi 
ong ma phi”. La ong sa ma ka pat, “Tang ba 
ngan thaw ieing sha kyndong ruh nga tieng ba 
ioh phi thait bad shitom ma phi te.” “Ngan 
leit shitom bad thait lei phi”. U ia ong, “Haba 
phi la thaw sha kyndong le ngam wan shuh kein”. 
“Kata ruh ka lah ban long”. Ka la ong, “Tang 
ba ka kham bha ba ngan sah hajuh phi namar 
nga shu tieng. ba lehse ngan leit thaw sha pajih 
ruh ym long, ngan. leit thaw sha lum ruh ym ong, 
ngan leit thaw ha um ruh ym long, namar shano 
ngin iawad bad shano ngin Icil ia kylla sim kylla 
doKkha.” Ka la phuh samrkhie aitad, u hangla 
u la khluit bad u la kren syndon ha doh u la ong 
“Balei phi liet tieng ban ia wad, ba ngin ia kylla 
sim bad kylla dohkha na ka bynta ka jingieid”. 

Hangta ka la kdat da kumwei pat namar 
ka la sngew ma ba u la kren syndon ha doh 
bad ba ka Ja sngewbieid artad ba ka la kren 
palat iaiade, ka la ong “Ka dei phi kaba phi 
kren maphi, hapdeng ka jingiaieid parashnong 
parathaw, paramarjan-pauimarpar shano shano 
ruh ngin ia poi hi, ban ia wad ba.d ban iashem”. 
“To kein noh”. U la ong, “Ka la biang ia nga 
ban sngewthuh ba phi long ka nongpynphlapop 
kaba khraw hynrei phi dei ban tip pal ba nga 
ruh nga dei u nongpynsngewthuh uba khraw”. 
Kumta ki la shu ia rkhie baroh arngut, Kane ka 
jingiasngewbha-sngewtynnat jong ki la la neh 
katto katne por. 

Habaki kmie ki kpa jong ka ki laithuh ia 

kane ka jingialong jong ki, ha kawei ka sngi ki 
la sneng la pyni ia la ka khun shaphang jong u 
ba ki kim mon kim sngcwbha ia ka ba kan ialang 
samla bri u, ka rub kumba ka long ka khun 
ngeit sneng bad khun kohnguh jong ki, ka la 
kohnguh ia ka jingsneng jong ki bad ka la orig 
ha ki ba kano kano ka kam kaba ki kim sngew- 
tynnad bad sngewbha, ba ka ruh da lei lei kan 
nym sngewtynnad bad sngewbha, namar ka ktien 
jong ki ka long kaba kordor ha ka barabor. 
Kumta naduh kata ka por hi la u wan kai ruh 
kam ju leh shuh ia u kumba ka la ju leh barabor, 
baba u kren ei ei ruh ka kren pynphalang shawei 
bak bak ban pynngiah ia ka jingmut bad jing- 
wankai samla jong u. 

Kane ka jingleh jong ka, ka la pynkulmar 
ia u thlim namar u da ieid bad da mut ia ka naduh 
ka mynsiem. Haba u la pyrkhat ha la ka myn- 
siem pat ia ki jingleh jong ka u la sngewbieid 
ba un iai leit kai pat sha ieing jong ka. 

La shisha kam ju ai lad ia u haba u kren 
’tien samla ia ka, hynrei ka long kaba leh bha 
bad leh sbun shibun ia u ha kiwei pat ki kam, 
namar ka long ka jait briew kaba bha ktien hi 
iano iano ruh. Hapdeng ka jin^opthiaw 
jong ka jingieid, kane ka jingleh jong ka 
pat ka la pynring jingmut ia u ba un pynwan 
jubor ia la ka jingpyrkhat sha ka, da kaba u shu 
pynbun da ka “Imat” bad ka “Lehse” suda. 

Haba la bun bnai ki la shad sawdong kine 
ki jingpyrkhat u la dap da ki jingkhuslai bad 
jingpisa mynsiem ka bym lah shuh ban ong. 
Ha kaba khadduh u la kut jingmut ba u dei ban 

kren syndon lia ka, ba wei ia kaba la sdang, ai 
ba kan shai syndon katba ka long, ba kan khuid 
khlem don jingsahnud shuh. Kumta hi hapdeng 
shi sngi arsngi u la phah ktien sha ka, u la ong 
“Nga ju wan kai barabor ha ieing jong phi, ngam 
lah ban ong ba phi sngewbha nc phi sngewsih, 
nga ngeit ba phi tip bad sngewthuh ia kaei ka 
jingsngew kaba nga nga don halor jong phi, 
wat la shisha nga te ngam lah ban pule lut ia ka 
jingmut jong phi ba aiu phi don halor jong nga”. 
Ka tang shu ioh ia kine ki ktien, ka la jubab sha 
u ka la ong, ‘‘Ngam lah ban tip lut bad sngew- 
thuh lut, ki jin^ut aiu kiba phi phi don halor 
jong nga hynrei nga shu ngeit ba phi ruh phi 
don kajuh ka jingmut kaba nga nga don, ba 
nga vSngewbha bad sngewtynnad shibun eh ia ka 
jingwan kai sngewbha jong phi ha ieing jong nga 
kumba wan kai lem ki paralok. paramarjan kiba 
long kum ki lok ki jor, ki hymmen ki para ki ban 
pyni, pynsneng lem ia kaba dei bad kaba lail 
jong nga. Nalor kata ngam don ei ei ban ong 
lane ban sngew ia phi da kumwei pat, hynrei tang 
da ka jingieid bad jingsngewbha suda ia phi bad 
ia baroh ki paralok para jor jong nga”. Haba 
u la ioh ia kane ka jubab, u la pyrkhat bad u la 
sngewthuh ia ka jingmut jong ka bad u la pait 
ka dohnud thar, bad u la kren ha la poh mynsiem. 
‘‘Shish haba ka briew' kam mon balei ngan leit 
ieid khyllah tang ma nga”. Ka ktien shu ong 
had ka mat shu peit, nang hi ban ong bad nang 
hi ban peit, hynrei ia ka jingthnam ka mynsiem 
shano ka jingong kan leit lah tip bad shano ka 
khmat kan leit lah iohi. Da ka jingkthang ka 

myiisiem bad jingpait ka dohnud u la pynrem ia- 
lade bad u la jubab pat sha ka u la ong, ‘“Ngam 
nang ban ong ba nga sngewbha ne nga sngewsih 
shibun ban iohsngew ia kine ki ktien jong phi. 
Ka jingkren madan jong phi nga la sngew kumba 
ka pyithei baroh kawei ka long kaba madan wat 
lada shisha ka dei kaba pyllun. Hapdeng kita 
K! jingsngew kiba phi phi la pynsngew ia nga, nga 
sngewbha pat ban ong ba nga la sngewbha shibun 
bangala pyndep ia la ka kamram kaba nga dei 
ban pyndep. Ka lyiur, ka tlang, ka pyrem bad 
synrai balei yn leit sngewphylla ha ka pyithei 
kaba Ju Jia. Ki ’tiew sara balung bajeid tarn jong 
ka lyiur bunsien ki iap bad ki tlor noh ha ka jing- 
wan lap jong ka jingshohthah, hynrei balei yn 
leit sngew ia kata haba u shoh lem hi ia baroh 
shi pyrthei. Kong Lyngngaisngi nga ngeit ba 
phim shym sngewphylla ei ei ia kane ka jingleb 
long nga kaba nga la leh ia kaei kaba phi hi phi 
la tip. Ngam sngew ei ei wad lada ngam shym 
poi pyrkhat ia kiba nga dang dei pat ban pyrkhat, 
ha ka pyrthei ba lyngngoh ngam ju sngew lyng- 
ngoh ci ei, nga sngewbha bad sngewtynnad lang 
ia kaei kata kaba phi phi sngew ba nga nga dei 
ban sngew. Barabor haba ngi pyrkhat ia kaba 
dei bad kaba bha, ka long kaba bha hi wat lada ka 
dei kaba sniew ruh. Nga la bakla bad kata ka 
jingbakla jong nga ka la pynsngewsih kthang 
ia nga, hynrei kam pher ei ei ha ka pyrthei dei 
ban shah ia kiei kiei kiba dei ban shah.” Kumta 
hi naduh kata ka por um ju leit kiew shuh sha 
ieingjong ka. 

Bun kiwei kiwei ki samla ruh kiba la pynjia 

bor kum kine ki jingjia halor jong ka, don kiba 
la dom bad kren sat halor jong ka bad don ruh kiba 
la jaw ummat kthang na ka bynta jong ka. Kine 
baroh ki la shu wan jia bor halor jong ka namar ka 
jingbhabriew than jong ka, wat lada ka hi da lade 
ka da sngewsih than ba kin wan jia kum kine ki 
jingjia, hynrei kan leh kumno kaba pli haba ki 
la shu wan jia bor hi kumta, bad kumta ka la 
shu pynhun ia la ka mynsiem ba ai kan jia bad 
long katba ka long. 

Hapdeng kita ki samla babun baroh, la don 
I'wei u samla uba kyrteng u Lursymper, u long 
u khun ba don burom bad khun riewspah, uba ka 
jin^m jong kiba ha ieing ha sem jonjg u ki long 
kajuh ka jingim donburom kum kiba ha ieii-g 
ha scm jong ka Lyngngaisngi. Une u samla 
u long uba bha briew, uba don akor bad uba don 
burom shibun eh. U la ju ia ithuh ithaw bha 
bad ka Lyngngaisngi ha ka por ba ki dang ia 
khynnah, namar ki ju ia kren bad ju ialehkai 
barabor ha kata ka por khynnah jong ki, hapdeng 
ka jingiaieid kaba haduh katta katta. Haba ki la 
kham san kim ju kham ia-shem shuh, namar ka 
la jia ba ki la iashong jngai noh bad kumta 
haduh ba ki la ia kylla mynder noh. 

Katba kata ka jingkhamnangheh bad kham- 
nangsan jong ki ka nang iaid, ka jingbhabriew 
jong ki ruh ka nangbud ia ki, kumba ki kjat 
sngi balung ki nang kham phyrnai bad kham 
tyngshain na ka jingshai byrngut jong kata ka 
step phyrngap shuwa ba kan sa shai. 

Ka jingiaieid jong ki ka nangbud syndait «na 
jngai na jngai katba ki khyllipmat ki nangiaid. 

wat la kim ju kham iashem shuh barabor mar 
khmat. Haba ki la ia samla, kata ka mynsiem 
ba la shong seng jong ki, ka la syrpai syrpud 
ban pynshong tynrai bad pynshisha ia kata ka jing- 
iaieid jong ki. Jar jar ha la poh mynsiem ym don 
batip ba kumno ki ia phohsniew bad kumno 
ki ia phuh bha uwei ia kawci pat. Ka jingiaieid 
bashisha hangne kan sa shongkulai mon bad 
nangne kin sa sdang ban sngewthuh ba ka jing- 
phuh samrkhie bad ka Jingtlor ummat ka don 
dor haduh katno ia ki. 

Haba ka jingiapmat jong kata ka jinglong 
samla ka la poi, U Lursymper, u rangsamla 
da thcw, u la thew tarajur ia kaei kaei baroh ha 
la poh ka mynsiem marwei marwei, katba u nang 
thew ka la hap kynsan ka tarajur na ka kti ba um 
lah thew shuh ia ka jingbankhia than jong kata ka 
jingbhabriew jong ka Lyngngaisngi. Naduh kata 
ka per hi um ju nud leit shuh wat tang shajan 
ieing jong ka ruh namar ba u la sngewlehrain bad 
sngewphieng ka khlieh, ba u la don lypa kata ka 
jingmui, ba wat lada ym don batip mano mano 
ruh, hynrei u sngew kumba ki la lah tip lut 
baroh ia kata ka jingmut jong u. Kane ka 
long namar ba ka mynsiem jong u ka dang lung 
bad dang sdang nyngkong eh, bad* kumta u 
sngew ha 1? ka jingsngew, ba ka long ka kam 
ka bym sngewbit ban tip mano mano ruh. Katba 
ki por ki nangiaid ka jingbhabriew jong ka ka 
nangring ia ka dohnud jong u, kat haduh ba 
um don shuh kawei pat ka jingpyrkhat kaba 
u sngewtynnat ban pyrkhat, hynrei tang ki 
jingpyrkhat shaphang jong ka. Barabor ka por 
ba kham bang jong u ban pyrkhat ka long ka 
por shwa ba un iohthiah, u tang shu kiew ha 

jingthiah u ju klet noh ia kiei kiei baroh bad 
u dap tang ki jingpyrkhat sngewtynnat ba kumno 
u ia phuh samrkhie u ia kren kai bad ka, ha la 
kata ka jingpyrkhat, barabor u la ju phuh sam- 
rkhie marwei marwei kum u kh unlung bad kumta 
ha kum kitei kiei kiei u la iohthiah halor jong ka 
barabor. 

Ka Lyngngaisngi ruh ha kajuh ka jinglong 
ka ju kynmaw tang ia u hi, bad teng teng ka ju 
pisa ka mynsiem jong ka haior jong u da ki 
jingpyrkhat ba bun rukom. Hapoh hapoh ka 
thnam had ka khih ka mynsiem jong ki kum ki 
jingat phyllung Jong ka duriaw bah, hynrei halor 
halor pat ki i Jem Jai Jai kum ki s/a um ba heh 
ki 'Er Batemon. 

Haba slem slem ki la ialong kumne, U Lur- 
symper u la sngew kwah hir hir ba la kumno 
kumno ruh ba un leit kai sha ieing jong ka, u la 
pyrkhat ki jingpyrkhat kiba sngewtynnat ba 
kumno un rung ha ieing jong ka bad kumno un 
ia kren bad ka. Ha ka jingpyrkhat u sngew ba 
ka long kaba jem jai jai hynrei ba un da leit 
shisha pat u sngew ba ka long kaba sngew eh 
kher, da ka jingsngewlehrain ba kumno un leit 
haba la slem bah um ju leit shuh ha ieing jong ka. 
Haba ki jingpyrkhat jong u ki la iai wan kumne 
bun wat, u la nang kham sngew shlur sngew- 
shlur, kumta ha kawei ka janmiet u la mih na 
ieing ban leit kai sha ieing jong ka. U dang shu 
mih na ieing u la pyneh hi triang ban rung ha ieing 
jong ka ryngkat bad la ki jingpyrkhat ba har ru- 
kom, hynrei katba u nang kham poi shajan shajan, 
ka jingjam jong ki kjat jong u ka la nang kham 

suki suki, da ka jingsngew eh bad sngewphieng 
ba kumno kein un leit rung ha ieing jong ka, haba 
la slem bah um ju leit shuh, un leit ong bad leit 
kren aiu, haba un shu leit rymniang rymmang 
hangta bad kumt? um nangpyrkhat shuh kumno 
kumno ruh. Katba u nang iaid bad u la nang 
khampoi shajan bad kumta u la iohi ia ka jing- 
thaba ki sharak jong ka ieing jong ka. U tang 
shu iohi ka dohnud jong u ka la um hin lyhin, 
u iohi kumba ia kata ka ieing la sop da ka ksiar 
bad da ka rupa bad ba la tei tang da ki mawkordoi 
suda. Pynban kita ki jingiohi bad jingsngew 
jong u ki shu long lehnohei baroh ba um nud 
satia ban leit rung ha ieing jong ka. U tang shu 
poi ha khyrdop u la pheing nger ka khlieh bad 
u da kiiuh ruh bad kti bad kjat, u la mut ban phai 
ka kjat bad ban jam shata, hynrei ki kjat jong u 
kim ai jam satia bad kumta uba pli u la shu iaid 
lait noh na kata ka khyrdop sha kawei pat ka 
lynli ban leit phai kylla noh sha la ieing. Ka 
Ju jia Kumm barahor ha ki 'new sbisha ym ha ki 
’riew kai. 

Ynda u la poi ha ieing pal u la sngew babe 
ia la ka jingsngew bad jingleh ba balei um rung 
la ka rung. Kumta hi u la leh barabor haduh 
ban niew ia ka wat ruh ym lah shuh. Teng teng 
u la sngev\bitar ia la ka jingsngew bad teng teng 
pat u la sngewbitar ia la ka jingleh, teng teng pat 
u la sngew samrkhie ialade bad u la ong ha la 
ka mynsiem ba kin da tip ki briew te kin da rkhie 
iapler iapang ia kata ka jingleh jong u. Ha kane 
ka rukom baroh arngut ki la ia duh ia kata ka 
jingkhmih lynti bad jingsliang jong ki ban iashem 

kaba kumba sliang ia ka shi syndJh ka um ha 
ka shiteng sngi jong ka por pyrem. Ha la ka 
pyrthei pyrthei u sier lapalang u sfiii mied la hi 
khmat sha u long tymwi Jong ka shiteng riat bad 
ka ' kei-lyinpied pat ka peit tang ki khmat ha Icmo 
kan wan tuid kata ka tun inluh jong ka krem ki 
arkhap maw ha kam lah ban phrung ia la ka jong 
ka khlieh ha kan ioh ban dih. Katba ki khyllip- 
mat jong ki jingapkhmih lytiti ki nang bun 
katta ka jingum ka mynsiem jong ki ka nangjur. 
Hynrei shano yn wad bad shano yn shem ia u 
'tiew mationg ha la hitrieh ba siihsieng tang ki 
jingiwbih. 

Ka la jia kumne da ki bnai bad ki snem, 
bad kumta u Lursymper u la pyrkhal rangbah 
bad u la pynshongnia ia kici kiei baroh, u la ong 
halade, ba balei un leit sngew iaiade u bymnud 
ban leh ia kaei kaei kaba ii sngewthuh ba ka 
long kaba dei bad kumta ba un bret shisyndon 
ia kata ka jingsngewlehrain pynkhawpud ka ban 
pynlong ia ka jingpangnud bad ka jingsngewi-ih 
ia u lashai la shisngi, kumta ba ia kaba u la mut 
ban leh ba un leh shisyndon. Kumta u la pvrkhat 
da ka lad kaba kham bi^ ka ban nym da pyni 
eh ba u da leit khnang na ka bynta jong ka. 
Haba u la pyrkhat pyrkhat, ii la shem ia ka lad 
da kaba un leit siat sim bad leit pan um na ieing 
jong ka ynda haba u la wan phai. 

Kumta hi kum lashai u la leit ^iat sim shisha 
sha kata ka khlaw kabu don sha palat ieing jong 
ka. Haba u la wan phai na kata ka jingwan siat 
sim, u la leit beit beit shaphang ieing jong ka ban 
leit pan um kumba u la thmu. Haba u la pci ha 

Irhyrdop, da ka jingsngeweh kaba u la khih kiiuh 
bad kti bad kjat u la rung shapoh kata ka kh>r- 
dop. U la rung shata bad u la sngew kumba 
u rung sha ka bneng aiu re aiu. ki jingkhangiit 
ki thaba baroh sawdong kumba tyngshain ki 
khlur bad ha man kawei pa kawei ka jingshai 
u iohi kumba ka ieng kata ka 'thei bhabrie^v jong 
ka dohnud jong u. Kafba u nang iaid ha kata 
ka jingiaid jong u, u sngew kumba u iuh halor 
ka jain mukmor bani bad kumta ka dohnud jong 
u ka la um let baroh bad u la ong “Nga la leh 
ia ka kamram kaba nga dei ban leh, lada ka long 
kumno kumno ruh ai kan jia katba ka jia, hangta 
ka mynsiem jong u kam kiiuh shuh bad ka la dap 
tang da ki jirigsngewthiang suda.” U tang shu 
poi ha jingkhang, u la iohi ia ki nongtrei kiba don 
hajan, u la khot ia ki bad u la org ba kin sngew- 
bha ban ia ai um ban dih. bad ki ruh ki la ia wan 
ai um kumba u la pan. 

Ka kmie jong ka Lyngngaisngi haba ka la 
iohsngew ba wan ricwphylla ka la wan peit, ka 
shem pynban ba dei ma u, kumta hi ka la kren ia 
u ka hi ong, ”Wa 1 hep du pleng, balei phim rung 
ha ieing’’, “Koit phi" u la ong, "Ngan shu leit 
noh shwii ba la mict ngan sa wan kai pat." “Em 
phi", ka la ong, “Phi la wan eh haduh jingkhang 
khlem da rung, te balei hep, nangne hangtai 
te yn leit da miet eh aiu dang katta." Ha la ka 
mynsiem u sngew kumba la hiar ka bneng jrup, 
kumta u la rung bad ki la ia shongkai katto katne 
per da kaba ki ia kylli bad jubab ia kata ka 
jingwan jingleit jong u. U la shong hangta 
hapdeng ka jinglehrain sngewtynnad kaba um 

nang shuh ban batai kaba kumno kata ka jing- 
sngew. 

Ka kmie jong ka Lyngngaisngi ka la sngew- 
bha shibun ia kane ka jingwan jong u, namar ka 
ju khmih lynti barabor iaka jingwankai jong ki 
khun ba donburom kiba kum ma u ha ieing jong 
ka, namar ka khun jong ka ka Lyngngaisngi 
ka la dei ka por jong ka jinglong samla jong ka. 
Hadein katto katne ka la phah theh sha. “Dih 
iioh da ka sha phi hep”, ka la ong, “Ban dup 
jah thait”. Hangta u um nang jubab shuh kumno 
kumno ruh, u la shu ia kohnguh kyrngah artad 
katba ka ong ha kum kata ka saw ka sain, kaba 
dap tang da ka jingkyndeh u dohnud kdek shi 
kdek man ba ka krcn. Haba ki la ia shongkai 
kham slem, ki jingkyndeh mynsiem bad jingsaw- 
kyiang jong u ki la sdang ban sangeh, u thyllied 
ruh um teh shuh haba u kren. Ki jingsngcw- 
thiang jone ki jingpyrkhat ba la bunsngi bun 
taiew ki la sdang ban kynud la ka sur jong ka 
jingjop thiaw ba u la ioh wan iuh kjat ha kata ka 
ieing. Hapdeng kata ka jingshongkai ki khmat 
jong u ki shad kadiang ka mon bad kat shaba u 
phai ki shu dap tang da ki jingkordor suda. 

Ka Lyngngaisngi ka la tip ba u wan pan um 
bad wan kai ma u, ka la sngewlyngngoh shibun 
namar ba um ju wan mynno mynno ruh. Thik 
ka la shu pyrkhat halade ba iinat la kup khan 
kumta ka la shu dap da ki jingphuhsamrkhie 
bad phuhkmen ha la poh mynsiem halor kata ka 
jingwankai jong u. Katno ka la sngewieid bad 
sngewtynnat ia la ka kmie ba ka la leh burom 
kumta ia u. Ka hi da lade ka la ia khreh kata ka 

sha ka dud bad la ki nongtrei haduh ba la Idem 
pum ka ieingshetja. Haba la dep theh kata ka 
sha, la poi ha ka jyngngan khek ba kan phah 
ai ha ki nongtrei ne kan leit ai hi dalade, ka la 
sngewbieid ban phah ai da ki briew, namar haba 
wan kai ki kynja riewdonburom, ia ki kynja 
bam kynja dih dei ban leit ai da la ka ktijong ki 
trai hi, hynrei haba ka la pyrkhat pyrkhat pal, 
ka la shu sngew kumba iin shu kren bad pyrkhat 
kumno kumno ia ka namar ba ka don jingmut 
than eh ialade, kumta kaba pli kam nud leit 
ui satia ia kata ka sha, bad kam banse, ka la shu 
phah ai noh ha ki nongtrei, “To ieh, ” ka la ong, 
“Ngan shu leit ai pyni khmat shibit da u kwai. 
Haba u la dep dih sha ka la mut ban leit ai uta u 
kwai, hynrei kaba pli ka la shu saw kyrang mai- 
wei marwei khlem da nud leit ai ia uta u kwai 
ruh haduh ba kan da shu phah ai hi ha kata ka 
nongtrei. 

U Lumsymper u la pyrkhat halade ba lada 
ka hi ka don jingmut ia u ba ia kumno kumno 
ruh ba ka dei ban wan pyni khmat ha u, hynrei 
haduh uta u kwai ruh kam man wan mih satia, 
kumta u la sngewjew sew ka mynsiem, Ja kumta 
ruh u shu don jingkyrmen hi ba lehse ynda haba 
un ong ban leit noh te kan sa wan pyni khmat 
hi, hynrei hangta ruh kam wan satia. Kumta u 
la mih nangta na ieing da kaba sngewsih, namar 
u ngeit ba imat ka kam don jingmut ei ei ia u, 
wat la ka kmie ka la kren bha kren miat bad ka 
la ong ia u ban un wan kai barabor. “Shish”, u 
la ong ha la ka mynsiem, “Imat kaba longleh- 
nohei ka jingpykhat imsngi jong nga shi katta 

pyrthei, ba ogan da tip kumne ngan wan pyn- 
shitom lei ialade shaduh kane ka pyrthei”. Ha 
ka jingkthang bad jingsat mynsiem u la ong, 
“Koit kam pher, ngi u kynja rangbah ba ngi dei 
hi u rangtyrwa bad u rangpandor, ha bym 
ia dei te la dep, haba la pyndep la ka kam- 
ram, ba nga la pynhun ia la ka mon kaba 
nga kwah bad kumta ruh nga la hun”. Ha ka 
ktien te u la kren kumta hynrei ka dohnud pat ka 
pait bad ka ang kumba ang u mawsiangbah. 
Baroh shilynter lynti u la shu iaid diaw jewliaw 
da ka jingduh jingkyrmen, u la pyrkhat ia ka dui 
ba bhabriew jong ka haduh ba u khlem da tip 
bad sngewthuh ba da kumno u la poi sha ieing. 
U la shu kren iamrem marwei marwei, u la ong 
“Tmat ka la bhabriew than bad kumta ngam dei 
ban sngewsih ei ei ruh em. “Balei phan pangnud 
ko mynsiem jongnga”, u la ong “Nga la leh ia 
kaba pha kwah bad kumta war khuslai, pangnud 
bad sngewsih shiih namar ki jingkhuslai jong pha 
kim lah ban siew dor ei ei ruh ia pha”. Ha ka 
jingkhluid mynsiem bad jingdap than jong u, 
tang shu pher tiak u la kloi noh da ka pyrkhat 
sniew khlem da pyrkhat bha shuh bad kumta u 
la shu pynduhthiah pynduhshong ei ialade kha- 
makha. Ka jii long kumne barabor haba la kwah 
than ia kaei kaei tang shu pher tiak hi sngcw 
kumba ym lah ioh shuh, teng teng kane ka jing- 
sngew ka Jii pymluh synclon ruh wat ia kaba dei 
ban ioh. 

Ka kmie jong ka Lynngaisngi ha la ka mat 
tymmen jong ka la ithuh ba u wan kai samla bad 
ka la ithuh ruh ia ka dur ba iremroitjong 

u ia ka jingleh jong ka khun jong ka shwa 
ba un leit noh, wat ia u la iaieh katba lah ban 
burieh ia ka, kumta ka ruh ka la sngewsih shi- 
bun eh namar ka la sngewthuh ia ka daw ba ka 
khun jong ka ka la leh bym khein briew ia u. 
Urn dei u nongwei uba kam ithuh hynrei uba wat 
lada um ju wan ruh ka ithuh bha ia u bad kumta 
ka sngewihuh ba ka dei ka kamram jong ka ban 
pyni khmat ha u. La kumta ruh ka ia shu sngap, 
kam kwah pynpaw ei ei, ka la shu mut ban sneng 
la la ka khun lashai lashisngi, ia kano kaba dei 
ban leh bad ia kano pat kaba kam dei ban leh. 

K.a l.yngngaisngi, u tang shu mih noh u 
Lursymper na icing jong ka, mar kumta hi 
ka la kyndit bynriew thred bad ka la sngew- 
babe ia la kata ka jingsngew jong ka, ka la 
pyrkhat ba la kumno kumno ruh ba lada u 
wan kai sanila hi un jin da la sngewsih kthang 
ia kata ka jingleh jong ka, khamtam haba ka la 
swar bad tip na ki nongtrei ba ka khmat jong u 
ka i phuh hriba u dang wan rung ha ieing 
bad ka ilip jar pat shwa ba un leit noh. Ka la 
sngowlhuh beit ba kata ka jingsngewlchrain 
Jong ka kam l.ih ban iada ei ei hynrei beit ka 
la long ba kam khein briew ia u.' Kata ka 
jingieicl ha runor ka la shu lehhein ia ka 
khywiiih kaba pli ^ kaba ym pat shemphang 
had tip ia ka bneng ka khyndew. Ki jing- 
pyrkhat jong ka ia kita ki jingleh bakla 
jong ka iciba kam lah shuh ban pynshong- 
nia kiitno katno ruh, kumta ka dur jong ka 
ka la kylla bad kam sngewthuh shuh ba haei 
ialade ka don namar ba ka dur jong u ka 

la dap lut shi shadem jong ka, hynrei pat 
ka la shu long lehnohei ia ka ban wad pat 
|a u. Ka la sngewthuh ba kat kum ki jingleh 
jong ka un nym nud shuh ban wad pat ia ka. 
“Shi,” ka la ong, ‘‘Balei kumto bad kumno 
kumto ba nga la long kun.to ban pynlong 
ia nga haduh katne Haba man la ka sngi 
ka dur bad ka kyrteng Lursyniper kam ju 
lah khlem da ithuh paw ha nga bad bunsien 
ruh nga sngew kumba ngan shu kiew na kliar 
jong ki lum tang ban iohi bad peit shajaa 
ba ka dur jong u ka don, hynrei haba ka 
la don vShisha pat hajan jong ki pyllewmat 
jong nga, nga tieng pynban”. 

Nangne ka la sdang ban sngewthuh ba 
katno ki jingthiang bad jingkthang ki donbor 
ban shongkulai mon halor jong ka jingim 
jong ka. Halor ka dur khmat ba thangiong 
bad bym nang kren briew shuh ka la Icit 
sha kamra bad ka la thiah khop khlem da 
kren shuh iano iano wat tang shikyntien 
ruh. Kane ka jingsngewsih kthang bad dur 
thangiong bym kwah kren briew jong ka, ka 
la neh bun bun sngi. 

La don kawei ka tymmen kaba la ri la 
sumar ia ka naduh ba ka dang khyllung haduh 
kata ka por. Kumta ka Lyngngaisngi ka ia 
sngew ia kane ka tymmen kum la ka jong 
ka kmie hi. Kata ka tymmen, ka la iphylla 
shibun eh ia kata ka jingleh jong ka bad 
kumta ha kawei ka miet ka la leit kren ia 
ka, hynrei ka Lyngngaisngi kam ikwah kren 
satia ia ka. Haba ka peit ka peit ia ka briew. 

kata ka tymmen ka la ipher bak ia ka jinglong 
long ka, ba ka la kylla bad dur bad dar. 
“Balei khun”, ka la ong, “Phi sngewniun ne 
balei”? “Em”, ka la ong ka kyngngaisngi, 
“Ngam shym sngew ei ei”, bad kumta ka la 
jaw uramat artad. “Balei phi leh kumne”, 
ka la ong pat kata ka tymmen, ka Lyngngai- 
sngi ka shu sngap kam nang jubab shuh. 
“Kane te kaba la iphylla”, la ong kata ka 
tymmen, “Kaba nga dei ban leit ban iathuh 
noh ha i mei i pa jong phi”. “Em ka la ong, 
“Ngam shym lei lei, wat leit iathuh ei ei ha 
i mei i pa”. “Te balei heit ba phi leh kumne” ? 
La kylli kata ka tymmen. Kumta da kaba ka- 
ta ka tymmen ka la iai kylli bad ban bor 
ia ka ban iathuh, bad ba ka Lyngngaisngi ruh 
ka ieid bad shaniah ia ka barabor, kam banse 
ban phia wo ia la ka jingshem baroh. “Wa 
ka jingbieid haba phi la leh ia ka kam kaba 
dei eh ruh, ia kata phi sngewsih pynban, dei 
ban leh kumta kein phi khun, kata ka jingleh 
jong phi te khun kaba la dei thik kumba phi 
mut khnang namar kata ka jingleh. jong phi 
lada u briew u don jingieid ia phi, kan pyn- 
long ia u ban ieid bad kynmaw arshah ia phi, 
hynrei lada phi leit mih haba u dang wan 
kai dang shisien kata phi pynsting bad pynpoh- 
ia noh ialade bad kumta wat lada u ieid 
ruh un nym da niewkor eh ia phi. Oa kata 
ka jingleh jong phi, lada u dei hi u briew 
uba da ieid hok ia phi un nym iohthiah ioh- 
dem shuh hynrei ka jingmut bad jingpyrkhat 
jong u baroh kan long tang sha phi bad ha 

ka jingiohthiah rub kin paw tang kiei kiei ki 
ban pynlong ia u ban ieid arshah ia phi. Kane 
ka jingleh jong phi ^n pynduhthiah pynduh- 
shong ia u kat haduh ba un da lah ban wan 
kai ban ia shem pat ia phi, bad un thaw lad 
hi ba da kumno ba un ioh wan kai pat sha iing 
jong phi. 

Hynrei khun ia ki kynja khun donburom 
kum kito ym bit kein ban da leit leh bun 
wat kumba phi la leh mynta. Ynda u la wan 
kai sa shisien te sa pyni kein khun ka dak 
ka jingsngewtynnad bad sngewbha ia kata ka 
jingwan kai jong u, namar ym lah pule lyngba 
ia ka dohnud briew ba ki long kiba kumno, 
ioh ki long kiba shisynpyrkhat haba ym ilong 
ladep, kata te ka long ka kam kaba jwat lada 
phin leh khia ha ka jingwan kaba arsien jong u, 
hynrei lada ki long pat ki briew kiba da pyr- 
khat da ap peit mian pa mian te ym lei lei, 
namar kin wad haduh ban da shem ia ka 
tynrai. Kumta dei ban iaid sha ka liang kaba 
tip lypa ba ka long kaba kham im barabor, 
kata ynda haba u wan sa shisien ba phi dei 
ban leit mih khmat bad ban kren wat tang 
shikyntien ruh ka la biang. U kynja rangbah 
haba phi ieid hi ia u, la phi leh sian katno 
katno ruh tang mar shikyntien bad mar shi- 
synpeit u mar iasngewthuh bad mar ia pei. 
Te khun wat leit khuslai ei ei shaphang kata 
nga la tip bad sngewthuh ma nga, phi da peit 
thik thik un sa wan kai pat hi hangne ha iing 
jong phi, un sa wan lehse sa shi taiew, ne 
lada um wan ha kane ka taiew, un wan ha 

kaba ar, lada um wan ha kaba ar, un wan 
hu kaba lai, bad ha kaba saw te da lei lei 
ruh un nym pep shuh. Kane ka long ka jing- 
khein bad jingsngewthuh jong nga, bad nga 
ngeit ba kan long ruh thik kumba nga la ong. 
Lada kam long kumta kata ka mut ba u 
briew um shym don jingmut ei ei ia phi, te khun 
kum ia kata balei phin leit pynsngewsih bad 
pynkhuslai ialade, kam dei kumta khun?” Ka 
ruh ka la mynjur bad kohnguh ia ki ktien 
jong ka bad ka la sngewtynnat bad phuh 
samrkhie pat na kata ka jingsngewsihkthang 
kaba kam nangkren briew shuh. Ka la phuh 
pat ka khmat khrek kumba ju long bad ki 
Jingpyrkhat bashoh bad ba bang shaphangjong 
u ki la sdang pat kumba kynjat ryngkhat ki 
kjat sngi halor ka jingdum ba i kumba un 
sa ther u lapbah. 

Kata ka tymmen haba ka kren ei ei ia ka 
Lyngngaisngi ka ju sngewtynnat barabor ban 
pyni ia ka kam kaba bha, ban iohi ruh ia ka 
dur ba sngewbha jong ka, kam long satia kum 
kii mensuhsyntiew ka ban kren ei ei ha ka, 
ba kan ioh myntoi shibun ialade, hynrei kumba 
ka la long ka nongri nongsumar jong lea kumta 
ruh ka kwah ia ka ba kan poi sha ka lynti 
kaba bha bad ba donburom. Ka ju kren bad 
pyni ia ka tang da ki ’tien sngewtynnat, kumno 
ba kan long kaba ngeit sneng ia la ki kmie 
ki kpa khnang ba kan poi sha kaba bha. 
Haba ka la iohi ba ka la phuh samrkhie bad 
sngewbha, kumta ka la sdang ban kren sa da 
kawei pat ka sur, ban pynshohlang ia kata ka 

jingsngewbha jong ka, ka la ong, “Nga sngew- 
bha bad sngewtynnat shibun khun ba phi la 
samia kumne bad ba phi la don ruh kum 
kine ki jingsngew namar ba ka por jong phi 
ruh ka la dei, kumba ha ka Jingphuh jong 
u syntiew kin bud ruh ki jingsuhsieng jong 
ki jingiew-bih, bad kumta ruh ka la dei ka 
kamram jong nga khun kum ka riewtymmen 
kaba laid ia phi kumba ieid ia la ka jong ka 
khun. ban pyni ban sneng bad ban hikai 
kumno ‘ba phin iaid ban pynlut ia kane ka 
por ba kordor tarn jong ka jingim jong phi 
kaba long ka um bad ka ding, ka iap bad ka 
im jong phi. Kane ka long ka por ba wat 
ki khun donburom jong ki kmie ki kpa^ ki ju 
klet noh ia lade barabor bad ki poi sha ka 
lynti jong ka jingjot bad kumta nga sneng ia 
phi ba phin long kaba khlain ka jingmut bad 
jingpyrkhat, bad iohi ia kaba shah ha khmat 
jong phi ba ka long kaba dei ne kaba lait, 
ba ia kaba dei phin leh bad ia kaba lait phin 
bret. Kaba nyngkong tarn kaba phi dei ban 
leh ka long ba phin kohnguh ia la ki kmie ki 
kpa, ki kmie ki kpa barabor ki im sngi ban 
pynphong ia kata ka pansngiat ksiar halor 
jong kita ki khun jong ki, namar kata haba 
ki kim sngewbha bad ki sngewsih ia kano kano 
kaba ki khun jong ki ki mon, kata ka pyni 
ba ki la iohi lypa ia kano kano ka jingsniew 
ka ban sa wan bad ki sngew ba kata ka 
jingjia ka ban jia halor jong ka khun jong ki, 
ka long ruh ka ban sa jia ha ka doh bad ka 
snam jong ki hi. Bunsien ki khun ba dang 

khluid ka snam kim sngewthuh ba ka mut 
aiu ba ki kmie ki kpa ki sngewpyrshah ia ka 
mon bad ka jingsngew jong ki khun jong ki 
bad kumta ki niewbein bad thorn pyrshah ia 
la ki kmie ki kpa, da ki jingjop thiaw jong 
ki jingthala ba shu phyrnai tang ha sla bad 
kumta bunsien ki poi sha ka jingshitom bad 
Jingjot, kaba long ka jingiam ka jong ki hi 
ba ki la iuh hukum ia la ki kmie ki kpa. 
Haba ki khun ki mon bad ki ieid ia u 
briew uba bha katno ki kmie ki kpa ki 
phuh mat namar ki sngewthuh ba un long 
kum u khun jong ki hi u ban shimti bad 
sumar hok ia la ka khun jong ki kaba long 
ka doh bad ka snam ka jong ki hi, hynrei 
haba ki khun ki mon bad ki ieit ia u briew 
uba sniew bad ba ki thorn pyrshah ia ka 
jingsneng jong ki katno ki kthang ka mynsiem 
bad ki jaw ki ummat, namar ki la iohi lypa 
ia ka jingsniew ka ban sa jia ha la ka jong 
ka khun jong ki kaba long ka mynsiem ka 
jong ki hi. Phi dei ban tip ba ki ummat jong 
ki kmie ki kpa namar kano kano ka daw 
halor la ki khun ka long kaba sniew tarn ba 
wat la ki la rkhiang bad ym lah iohi shuh 
ia ki, hynrei ki im bad ki sah kat haduh ban 
pynsiew kylliang pat da ki jingjawummat pat 
kiba arshah halor kita ki l^un kiba la pyn- 
jaw ummat ia ki. Kynmaw khun kumba phi 
long ka Lyngngaisngi ka khun ba ngeit snen^ 
bad ba thep mynsiem tarn jong ki kmie ki 
kpa jong piu, wat klet ban niew kor bad buh 
jingmut ia kata ka jingsneng jong nga”. 

U Lursymper naduh kata ka sngi ba u wan 
kai na iing jong ka Lyngngaisngi, ka ja ruh 
bun ba um lah nguid. Ki jingpyrkhat baroh 
ki shu leit lut tang sha ka, namar kata ka 
jingbym wan mih jong ka, ka la pynlong ia u ban 
pyrkhat ba ka kam don jingmut ei ei u. U la 
sngew duh jingkyrmen ia kata ka dur babha 
briew ba kum ka tusbir ba la shon ha ka shadem 
jong u kaba um lah satia khlem da kynmaw ia ka. 
Ka dur khmat jong u ka la shu tha ngiong ngain, 
u shu dap da ki jingsngewsih bad jingpyrkhat jyl- 
liew haduh ba ki kmie ki kpa jong u ki la ilyng- 
ngoh shibun eh ia ka jingiring ka khmat bad ka 
jingraikhoh khlem da pang jong u. Kim poi 
pyrkhat satia shaphang kita kiei kiei baroh bad 
kumta kiba pli kim tip bad kim iohi ruh, ba ka 
shadem jong u ka la pdang lut, kaba long ka 
jingpang bajur tarn kaba ym don dawai ha ka 
pyrthei kaba lah ban pynkoit, lait tang da kata 
kaba la pynpang ia u. Haba kita ki mied bad 
ki sngi ki la shu dum sah khlem da shai shuh 
katto katne por bun jait ki jingpyrkhat ki la wan 
ha u, hadien hadien u la pynshongnia ia la kata 
kajingshem. *‘Em” u la ong, “Kane ka long 
tang ka kam bieid ban pynkhuslai ialade khlem 
da wad bha ia ka trai bad ka tduh. Haba nga 
dang shu leit kai tang shisien kumba puh u bsein, 
kata ruh dei kaba nga shu leit ia pan um, 
em” u la ong, “Kam dei hi ban mih wat lada 
ka don jingmut eh ia nga ruh.'’ Kumta hi u la 
pynsngewbha pat ialade, bad u la kut jingmut 
ba kum lashai ba un leit kai pat sha iing jong 
ka khlem don jingsngew ei ei ruh em. U briew 

haba u la mad shisien u la kliam sltlur U la kut 
jingmut ruh ba un leit haduh ban da ia pel bad 
ia sngewthuh ia ka liem bad ia ka lup. U la 
ong, “Haba nga la sngewthuh hi ia ka liem 
bad ia ka lup, te balei ngan leit pynkhuslai ialade 
wad lada kam peit ia nga ruh, haba ka briew 
kam mon te la d-p, bad balei ngan leit sngewleh- 
rain, ngi u rang leit iew leit hat haba la iadei te la 
iadei, ha bym iadei te la ia lait, “U shu kren ha 
u la sngewhha namar ba it la sngewlait lynn\ 
hynrei urn tip uba pH ba lada leit jia kunmo re 
kumno da k umw^i pat sa shisien, ba un thiah pang 
pat sa da ki hnai. Kumta hi u la phuhmat khrek 
ba un leit kai pat sha ka kum lashai. 

Haba ki ia shongkai ia iathuh-khana ha 
ieing jong ka Lyngngaisngi, hapdeng jong kata ka 
jingiaihuhkhana, ka kyrteng jongu Lursymper ka 
ju mih man ka sngi ha baroh kita ki taiew naduh 
ba u wan kai, namar u long u khun donburom 
uba bha shisha ha ka iaid ka ieng, ka akor 
bad nadong shadong, u long ruh u khun 
ki briew uba da bhabriew shisha shisha. Bun 
ki ieing donburom ba don khun samla ki ju 
khmih lynti ba un wan kai ieng kai sha ieing jong 
ki. hynrei u pat um ju kham leit kai'haei haei 
lait tang ki paralok shynrang, namar udei u ’riew 
jylliew jingmut bad ’riew pyrkhat, haba u la 
ithuh ba ki briew ki mon ia u, u da burom eh 
ia ki, hynrei um ju sngewtynnat ban shu leit 
pynbieit kai ne pynsngewsih iano iano ruh haba 
um don jingmut ne iai>mat ia ki. 

Kum lashai janmied u Lursymper u la bam 
la dih dangshai, u la rtam la beit bad ynda 

1.1 biang ka por u la mih na ieiog da kaba sngew- 
bha. Katba u dang laid ha lynti u la poi sha ki 
laiphew ki jatt ki jingpyrkhat ba tip kan jia 
kumno ynda hnba u poi hangta. Katba u nang- 
iaid bad nangpoi kham shajan, u la nang kham 
suki ka jingjam, namar wat la u la sngew tyngeh 
na ieing, hynrei ynda u poi kham shajan u la 
sngew eh kheng. “Ew” u la ong, “Kumno 
kumta, mynhakato te long kumba nga shu leit 
pan um artad hynrei mynia pat beit beit ka la 
paw ba nga leit na ka bynta kata ka kam”. 
Kumta u la pyrkhat artat artat haduh ba un da 
poi ha phalor, hangta u la ieng ki shkor jreng 
bad u la sdang thlun ki khohsiew, u la pyrkhat 
ba un leit ong kumno kein, haba kumta rym- 
mang rymmang un leit marwei hangta La un 
kvnran ruh shano, la un tur ruh shano, u la 
shu ieng shiphang hangta. Katba u nang ieng 
hangta, u la pelt lyngngoh ia ka jingshai Jong 
ka jingkhangiit bad ia kata ka ieing ba kum kata 
ka Dulan krem Pubon shong Puri jong ki puri- 
skim bad ba ha man ki jingshai jong kita ki 
jingkhangiit ba phyrnai u iohi kumba ka Lyng- 
ngaisngi ka ieng ha kata ka dur ba bhabriew 
jong ka. Ha kata hi ka khyllipmat ka dohnud 
jong u ka la kylla duriaw hin-lyhin. “Shish” 
u la ong, “Ai kan long k.iiba ka long bad kham 
bha ia nga ban duh ia kane ka pyrthei ban ia 
kaba ngan duh kat ia kane ka jingkordor jong 
kajingim kajong nga”. Kumta hi u la rung 
beit shapoh kata ka kut bad u la poi ha jing- 
khang, u la tied tok tok ia ka jingkhang ba don 
briew ne em, kumta hi kata ka tymmen ka la 

wan bad la pile ia ka jingkhang, ka tang shu 
plie ka. la ithuh ba det ma u, ka la kren da kaba 
phuh mat, “Rung rung seh ha ieing” u la rung 
bad ka la ialam sha kamra shongkai. Kumta 
hi ka la leit iathuh sha ka kmie bad ka kmie 
ka la wan bad ka la kren tang da ki ktien pdiang 
sngewbha kibu sngewtynnat suda. Markum^a 
hi kata ka tymmen ka la leit iathuh sha ka 
Lyngngaisngi ba ka la jia thik kumba ka la ong, 
hangta ki la ialch sngewbha phuhniat baroh 
arngut ha kyndong ka bym lah shuh ban ong. 
Kata ka tymmen ka la ong ia ka Lyngngaisngi, 
“Phi khie leit sha ieing shetja khun, peil ia u 
kwai u tympew, ka sha ka dud ryngkat bad la 
ki nongtrei, nga ngan leit ia shongkai lang bad 
ki, peit kein phi u kwai uba nyngkong ngan wan 
shim ma nga bad uba ar pat phin wan ai ma phi 
bad phin Ich kumnc, wan. ha kata ka dur kaba 
phi hi phi ju long, ryngkat ka dur khmat ba phuh 
samrkhie lehrain, kren, ong— ‘Phi wan kai’ bad 
ynda phi lah ai u kwai iaid noh sha ka jing- 
khang ba ph'n rung noh, iengshiphang hangta 
kumba phi sngap khana bad haba u kren ei ei 
ia phi, shu kohnguh bad pynhap katba u ong, 
sa leit noh sha la ieing shetja. Ynda katto katne 
sa wallam sha, ia baroh kiba iashongkai kin wari 
ai ki nongtrei hynrci ia ka jong u leit rah maphi 
bad ai ha u, ynda u ong ‘wa phi da.theh sha’ 
ong ‘ngin ia bam aiu ka haba iashong kai ngin 
ia dih da ine i sha kein’ wat leit kren bun 
kyniien ei ei, tang shu ibiang ka jingai jong phi 
sa leit noh. Ynda haba plu iasong kwai ynda 
la lah dihsha phah ai da ki nongtrei bad sa shi 

kvntien pat sa wan ai hi ma phi bad leit noh, 
lehse katta te u la leit artad hi bad da sngap 
bha u tang shu ong *ngan leit noh ho,’ sa wan 
napoh ka pyrda bad sa ong ‘phin shu leit noh,’ 
tang katta ka la biang ym donkam ei ei shuh, 
bad ka la biang hi ia u ba un pyrkhat kumno. 
Te nga ngan leit ia shongkai noh, bad phi sa leh 
kunita”. Ki la ia shongkai kyrhai tang da ki 
jingiathuhkhana sngewbha suda, u ruh urn shym 
leh rain ei ei shuh namar ka jingpnriah parai jong 
ka kmie jong ka. U la iathuhkhana ia icane 
katai ka ban ia sngewbha lang baroh, bad ka 
Lyigngaisngi ruh ka la leh thik kumba la hikai 
kata ka tymmen. Te ynda la biang ka por ba 
un leit noh, u la mih noh nangta na ieing u la 
ong ba un sa wan kai pat, ki ruh ki la ong “Sa 
wan kein barabor, katno kaba sngewtynnat haba 
phi wan kai kumne” 

Haba u la mih nangta na Jing jong ka, ka, 
mynsiem jong u ka la dap tang da ka jingphuh 
kmen suda, namar kiei kici ki jingkordor kiba ka 
mynsiem jong u ka wad, ka la shem hangta, ba 
kumba ma u u la long, u la sngewthuh bad ithuh 
shai kdar ba ka ruh imat ka long Baroh shilyn- 
ter ka lynii u la shu um ka mynsiem tang da ki 
jingmutdur ba sngewthiang suda. “Pleng ka jing- 
im” u la ong, “Ka long kaba kordor, kaba bang 
bad kaba thiang kum ka ngap bad kum ka dud” 
U la poi ha la ieing u la thiah bad u la iohthiah 
ha kita ki jingkynoi kiba um pat juh ioh mad 
raynno mynno ruh ha ka jingim jong u. Ha kata 
ka jingiohthiah ki la her noh baroh kita ki jing- 
phohsniew kynsha bad baroh shimied ki phuh 

phum pbum tang da ki jingphuhbha suda. Ka 
Lyngngaisngi ruh ka la iohthiah lyngngai khlem 
phohsoiew shuh ha ki jingialehkai jong kata ka 
mied jong kita ki jingphuhbha jong ka. Kumta u la 
dem leit kai man la ka taiew haduh ba la dap da 
ki bnai bad kumta ka jingiaieid jong ki ka la 
sdang ban janai bad sngewthuh ha ki baroh ar- 
ngut ba ym don ei ei shuh ha ki kuba tarn ha ka 
pyrthei jong kajingim jong ki, hynrei tang kata 
ka jingiaieid jong ki. ICi kmieki kpa jong ki ruh 
ki la sngewtynnat bad sngewbha lang ia kane ka 
jingialang bad jingiajuh jong ki baroh arngut. 

Hapdeng kata ka por ka jingieid jong ki, la 
don uwei u Syiem uba long u Syieni jong kata ka 
hima uba shong ha kawei ka nongbah kaba ia 
jngai shibun eh nangta. Une u Syiem namar ba 
u long uba dang samla, u la ju poi kylleng ki 
jaka ha la ka jong ka hima, ha kata ka jingleit 
jong u ha kauei ka por u Ja leit poi sha ka 
shnong ba shong ka Lyngngaisngi bad hangta u 
la iohi ia ka Lyngngaisngi. Ka jingbha briewjong 
ka ka la pyni:ip mat b.id pyndon jingmut ia u 
bad haba u la wad bad kylli. shaphang jong ka, 
u la shem ba dei ka khun ba khraw bad ba don 
burom bad ba ka dei ruh ka khun jong u briew 
uba u i'lithuh ithaw bha, kumta u la buh jingmut 
thriang ban shongkurim ia ka. 

Hadien katto katne por, ha kawei ka mied 
u Lursymper u ia ioh sngew ia ka khubor ba la 
don uwei u briew uba khraw uba don jingmut ia 
ka Lyngngaisngi. Kata ka khubor ba don ba iap* 
mat ia ka Lyngngaisngi ka la pynkyndit bad pyn- 
shaiong ngain ia ka mynsiem jong u bad kumta 

hi ha kata ka mied u la phohsnicw da pelt bad 
phohsniew da thiah baroh shimiet namar ki jing- 
kyndit bad kulmar mynsiem jong u na ka bynta 
ka Lyngngaisngi, ki jingphohsniew kiba um lah 
pyrkhat shuh ha lade ba kan jia kumno ia u. Ha 
kita ki j ingphohsniew, u la iohi tang ki jingiohi 
kiba sngewsih suda. U la sah ha ka lyngngoh ba 
kum kita ki jingjia bad jingphohsniew jong u ki 
la wan jia ha u, ha kum kata ka por kaba u dap 
tang da ki jingpyrkhat sngewbha suda ha man la 
ka khyllip mat. K.ine ki jingjia ki la shon jur ia 
ka mynsiem jong u ba aiu kan sa jia halor 
jong u. 

Hadien katto katne por jong kata ka jingsha- 
iong pyrkhat bad kata ka jingphohsniew jong u, 
u Lursymperu la leitkai sha ieitig jong ka Lyng- 
ngaisngi kumba u ju leit kai barabor. U Lursym- 
per u la sdang ka jingiathuhkhana kaba kham 
sngawtynnat ban ia kiwei kiwei pat ki jingiathuh- 
khana kiba u la ju iathuh ha kiwei kiwei ki por, 
kata ka la long ba u la sdang ban ring jan ia ki 
ktien kynnoh jong ki sur ka duitara namar ba la 
dap shiteng synnia. Hapdeng jong kata ka jing- 
sngewtynnat bathiang ngai ngai jong ki jing- 
iathuhkhana, hamar kata ka por u la kynmaw la 
kata, ka khubor sngewsih kaba u la iohsngew ba 
don u View radbah uba la iap ’mat ia ka Lyng- 
ngaisngi bad ia kata ka jingphohsniew kynsha 
jong u kaba u la iohi ha kata ka jingphohsniew 
ia ka jingiohi kaba lehse ka lah ban long ka kyn- 
ja dak ka ban wan jia ki jingjia ba sniew ha- 
pdeng jong u bad ka Lyngng-iisngi. Kane ka jing- 
pyrkhat bad kata ka jingphohsniew ka la pyn- 

sngewngicw ia ka mynsiem jong u, ha ka jing- 
sngew ba la kumno kumno ruh ba ka don ei ei 
ka jingmut halor jong kata ka jingiohi mied 
jong u. 

Ha ka dur khmat ba sngewsih u la phai sha 
ka Lyngngaisngi bad u la ong “Ka jingim jong 
ngi ha kane ka pyrthei ka laid halor ka por, 
kat kum ka por kumta ruh ngi del ban sngew 
bad kat kum ka por kumta ruh ngi dei ban 
sngew Ihuh, lymda kumta ka lah ruh ban iehnoh 
ia ngi narnar ha ka lynii jong ka pyrthei mano ba 
lah ban tip ba aiu ka ap ia ngi liapdeng kane ka 
khyllipmat. Ka Jingim ka long tang kum ka 
jingphohsniew ba tang shu kynjat shai ka la shu 
jah noh sha rngai bad kiei kiei ki kam ki jong 
ngi ki lorig tang kum ka syrngiew ba tang ha- 
pdeng ka shi khyllipmat ym lah shem shuh ban 
wad, Katno ka jing:tynnad jong ka jbad ba king 
ha sla duriaw la ki lama ba kaweh ba ka iaid 
sawdong pyrthei, hynrei bunsien katba ka nang- 
iaid sngewbha ka la kvnduh ryngkhat ha u maw- 
siang uba la ap lypa ia ka bad kumta ka la shu 
pait bad ng;iin noh sha trai duriaw bad kut noh 
ki jingiaid jong ka baroh. Ka pyrthei bad kiei 
kiei baroh ki long tang ka Iyer ba khlem jaka 
shongneh. Ma nga bad ma phi ruh ngi ia per 
lang hangta, nga nga long kum u ngap bad ma 
phi pat phi long kum ka thapbalieh ba ia shad 
sngewbha ha u juh u syntiew, haba uta u syntiew 
u la hap bad u la tlor ryngkhat noh, kumta ruh u 
ngap un her noh sha la sympa bad ka thapbalieh 
kan her noh sha la ki sla dieng, kiei kiei baroh ki 
long kumta kons Lyngngaisngi. “Balei p)ii peit 

lyngngoh Kong Lyngngaisngi”. “Nga sngap 
namar ba nga sngew” La ong ma ka, ‘‘Ba u 
ngap un sa her noh sha la sympa bad ba ka 
thapbalieh kan sa her noh sha la ki sla dieng bad 
ba la shai pat shano u ngap un sa her noh bad 
shano pat ka thapbalieh kan sa her noh, haba 
uta u syntiew jong ki umbathiang ba ki ju ia bam 
man ka step, u la jlop bad la tlor noh Nga 
sngewkynduh ba kita ki ktien ki la mih na ka 
rymmiang shyntur jong phi ban pynkthang ia ka 
dohnud Jong nga”. 

Haba ka Lyngngaisngi ka la jubap ha u ia 
kita ki ktien, u la shu sngap ha ka dur pyrkhat 
iylliew ’mat sngewsih. namar kita ki ktien jong ka 
bad kita ki jingphohsniew jong u. “Kong Lyng- 
ngaisngi”, u la ong ‘‘Ai ba ngin ym klet ia kiei 
kiei batoh, na ka bynta jong nga bad jong phi, 
wat lada ki jingdung ngak ia ka dohnud jong nga 
ki long kumba siat da u nampliang u ban sop 
sarang ruh ia ka dohnud jong nga.” U la kren 
ia kine ki ktien ha ka dur khmat sngewsih kaba 
haduh katta katta. Ka Lyngngaisngi haba ka la 
sngap bad la peit ia ka dur khmat jong u, ka la 
shu Ivngngoh ngain, bad ka la kren kyndit ia u, 
“Bah Lursymper, balei phi kren kumta, balei phi 
sngewsih ia ki ktien jong nga?” ‘‘Em”, u la ong, 
“Ki ktien jong phi ki thiang kumba thiang ka 
ngap, hynrei hapdeng jong kita ki jingthiang bad 
iingbang, kawei pat kaei kaei ka ban khia ia nga, 
kaba nga hi ruh ngam lah ban ong ba ka shu ban 
khia kai ne kan ban shisha ia nga”. ‘‘lathuh seh” 
la ong ka Lyngngaisngi, “Ka jingkhia aiu kaba 
kum kata, haba ngi ia shongkai ban ia phuh 

samrkhie te pynban ngin iashongkai ban iashong- 
sngewsih?” “Nga ruh nga mut kumta, Kong 
Lyngngaisngi, ban iashongkai bad ia phuh sam- 
rkhie bad phi hynrei ngan leh kumno haba ki 
jingjia ki wan jia ban ban khia ia ka dohnud jong 
nga, ka jingbankhia ka long tang halor jong nga 
bad kumta nga sngew ba ka long ka bym dei ban 
iathuh ha phi bad ba phim dei ruh ban tip kum ia 
kata kaei kaei kaba lehse kan pynsngewsih ruh ia 
phi. Ia ka nusip jong nga bad jong phi la thoh 
lypa, bad kumta ngi dei ban sngewhun, wat lada 
ka long kaba sngewbha ne kaba sngewsih kthang. 
Ka pyrthei barabor ka long ka bym ju thikna, 
mynta ka kumne hynrei mano ban tip pat ia kaba 
lashai.” 

U Lursymper haba u la kren ia kine ki ktien 
u da i kumba un tlor ki ummat jong u namar ki 
jingpyrkhat jylliew than jong u shaphang kata ka 
khubor sngewsih bad kata ka jingphohsniew 
jong u. “La mied Kong Lynngaisngi”, u la ong, 
“Ngan shu leit noh shwa”, ‘‘Em”, la ong sa ma 
ka, “Kumno phin shu leit noh, phi dei ban iathuh 
ka jingjia aiu kaba kum kata, kaba phi shu iathuh 
kyndit kyndit ha nga, kaba ngam lah ^ngewthuh 
satia”. Ka briew da shisha ka la pait ka dohnud, 
namar ka la pyrkhat thik ba kata ka jingjia ka la 
dei ba u la iaieid ne^ pynbor kiba ha ieing ba un 
shongkurim noh iano re iano”. “Em” Kong 
Lyngngaisngi wat sngew ei ei, kaba nga da 
sngewbit eh hi kein ban iathuh ha phi”. 
“Niuma”, ka la ong, “Ka bit hi kumno kumno 
ruh bad ngam kwah hi ruh ban tip kum ia kata 
ka jingtip kaba ngam dei ban tip”, Ka la bitar 

bad jaw ummat artad brib. “La raied,” ka la 
ong, “La biang hi nga tharai ba phin leit noh, 
phi uba dang bun tyngkong ieing ban leit bad uba 
dang bun ki jingkhang kiba ap rynghang ne kiba 
khang da u wang, nga ialade te haba phi la 
leit noh ngam don ei ei shuh, belt na kaba ngan 
leit thiah noh”. “Kong Lyngngaisngi” u la ong, 
“Balei phi kren kumta, phi tip ba ki pyllewmat 
Jong phi haba phi laid ha lynti ki dang shat bad 
iohi ia u phlang, ki dieng ki sied bad ki syntiew 
ki skud kiba mih bad long liarud lynti, hynrei 
phi tip pat ba ki pyllewmat Jong nga ki long ki 
bym lah ban shat ne iohi palat na ka lynti kaba 
nga dei ban iaid. Nga don ka jingsngew Kong 
Lyngngaisngi ba wat lada ngam sngewdei ban 
iathuh ba ka long ka kam kaba nga hi ruh ngam 
lah ban sngewthuh hynrei ngam banse ban khlem 
da iathuh ia ka daw balei ba nga ia kren kumta. 
Ngan iathuh ia phi, nga la kren ha phi kiimta 
namar nga la iohi ha kata ka jingiohi mied Jong 
nga kiba long kita ki jingiohi kiba ngam lah ban 
shemphang bad ngam lah ban sngewthuh ba aiu 
kan jia ia kane ka jingim ka jong nga, wat lada 
shisha nga shem bad iohi ha kata ka jingiohi sngi 
jong nga ia ki jingshadkmen jong ka mynsiem 
jong nga. “Ha ka jinglong kynthei ba lyngkot 
jingmut bad jingpyrkhat jong nga”, la ong ka 
Lyngngaisngi, “Nga la iaid jngai palat ia ka jing- 
mut jong phi wat lada haduh mynta ngam da 
sngewthuh bha ia kiei kiei ki jingkren bad jing- 
mut jong phi, hynrei na ki sur ktien bad ka dur 
bashisha jong phi, nga kloi ban ong, map ia nga, 
namar ba ngam tip ba kata jingiohi mied jong 

phi ka la ban khia ia phi haduh katta, ngan da 
lat'pnganjin da la sngewdiaw bad ia khuslai 
lang bad phi. Ai ba ki jingkhuslai bad jing- 
sngcwsih kin ker sawdong ia nga, hynrei kin nym 
lah jop ia nga haba nga don ryngkat bad phi, 
kumta ruh nga sngew bad nga ong ha phi balei 
phi leit khuslai namar kala ka jingiohi mied jong 
phi, haba phi don kata ka mynsiem shadkmen 
halor kata ka jingiohi sngi jong phi, namar kata 
ka jingiohi sngi jong phi ka dei ka jingiohi ba 
shisha bad kata ka jingiohi mied jong phi ka long 
tang ka jingiohi rngai.” 

U Lursymper u la peit sha ka bad u la ong, 
“Ki ktien jong phi ki long kiba dei kat kum ki 
jingiohi jong phi, phi phim tieng ei ei ia kano 
kano ka jingjia haba phi don ryngkat bad nga 
bad nga ruh ngam tieng ei ci ia kano kano ka 
jingjia jong kane ka pyrthei haba nga don ryng- 
kat bad phi, hynrei lehse hapdeng ka jinglehkai 
sngcwbha jong nga bad jong phi ka wan lap ka 
umsaw bah bad ka kit ia nga sha shilliang wah bad 
ia phi pat ka kit sha kawei pat ka shilliang wah 
bam lah kot shuh ki khmat ki jong nga bad 
jong phi, aiu hangta ia ngi kan jia?.” “Balei 
phi leit pyrkhat ia kaba sniew”, la ong ka 
Lyngngaisngi. “Barabor ngi dei ban pyrkhat ia 
kaba bha, nga hi ngam ju pyrkhat ba kano kano 
ka jingjia ba sniew kan wan jia halor jong nga, 
hynrei nga ju pyrkhat sngewtynnat tang ki jingjia 
ba sngewbha ba kin wan jia halor jong nga”. 

Hapdeng kata ka jingiakren ia jubap kyl- 
liang jong ki, teng teng ki la ia phuh samrkhie 
bad teng teng pat ki la shu ia sngap jar baroh 

arngut. Kumta ki la shu ia wiat rymmuiii 
baroh arngut ha ka jingsngewtynnal bad jing- 
sngewphuh ka mynsiem kaba ym don jingbatai 
ha ka pyrthei kaba lah ban balai. U Lursymper 
ruh u la klel noh ia kata ka jingiohsngew bad 
kata jingiohi mied jong u. 

“La mied Kong Lyngngaisngi”, u la ong, 
“Ngan shu leit noh shwa”. Ka por ka la 
iaid jngai bad la mied shisha kumba u la ong 
namar lajan dap shiteng synia hynrei kiba pli 
ki la klet noh ia ka mied hangta ha jing- 
kynud jong baroh saw tylli ki saimuka jong 
ka Duitara Ksiar. “Ka mied kaba ju mied hi”, 
ka la ong. “Em” u la ong, “Ngan shu leit 
noh shwa, wat la shisha ka dei kata kaba 
phi ong ma phi ruh”. Ba la mied shisha, 
kumta ka la shu wiat samrkhie muin, bad u 
la ieng artad bad ka la leit on haduh jingkhang. 
“La mied shisha du”, ka la ong, “Lehse phi 
sngew kumno kumno”. “Em” u la ong, “Ym 
dei la mied namar ka mied kaba ju mied hi 
kumba phi la ong bad kumta kam pher ei ei 
ai kan mied namar ha nga hi ym don mied 
bad ym don shai baroh kaba shai suda, u tei 
u bnai bad kitei ki khlur shibneng kin synran 
bad don ryngkat bad nga, koit wat sngew ei ei”. 
Kumta u la leit noh bad kata ka mied ka 
la lut da kaba shu um kumba um ka ior ha 
ki kjat sngi balung jong ki baroh arngut bad 
kumta ruh ka sngi ka la wan bad sa ka 
mied pat ka la poi bad kumta ki la leit ki 
taiew, ki bnai hapdeng kita ki jingmad ba 
nang kham bang ha man la ka sngi jong 

ka jinglongsamla jong ki. 

Naduh kata ka por ba uta u Syiem u la 
lohi ia ka Lyngngaisngi u la leh burcm shibun 
ia uta u kpa jong ka, bad ba u ioh ka lad 
kaba biang rub ban ioh leh kumta namar ba 
uta u kpa jong ka kham bunsien u ju sah 
ha kata ka shnong ba shong ma u, namar ki 
kam ki jam jong u. U nih haba u Syiem u 
la leh burom kumta ia u, u la leh burom 
kham arshah pat ia u ban ia kaba u ju leh, 
hynrei um shym poi pyrkhat ei ei ba u don 
jingmut ia ka khun jong u. 

Haba ki la ia long kumne katto katnc 
por, uta u Syiem u la ong ha u ba u kwah 
bad sngewtynnat shibun eh ba un leit kai 
sngewbha sha shnong jong a, namar ba u ong 
ba u la wan shisien, u shem ba ka shnong 
jong u ka long kaba sngewtynnat bad kaba 
itynnat shibun eh. U kpa jong ka Lyngngai- 
sngi ruh u la sngewbha shibun ia kane ka 
jingong jong u. Haba ki la ia shongkai kumta 
kham slem, uta u Syiem u la kren siat ia kane 
katai ban pynsngewthuh ia u kpa jong ka ba 
u itynnat ia ka khun jong u, u fuh ynda 
haba ki la ia kren katto katne u la sngew- 
thuh ia kata, Katno u kpa jong ka Lyngngai- 
sngi u la sngewkmen bad sngewtynnat haba 
u la ioh sngew kum kata kaei kaei ka jing- 
iohsngew ba sngewtynnat, hynrei um da buh 
jingmut eh ia kata namar ka dang long tang 
ka jingiakren sngewbha bad ia kren sngew- 
tyonat. 

U kpa jong ka Lyngngaisngi u tip bha ia 

ka jingwankai jong u Lursyniper ha ieing jong 
u barabor bad u hi ruh u da sngewbha shi- 
bun eh ia kane ka jingwan jong u namar ba 
u dei u khun donburom. Wat Ja ka la long 
kumta hynrci um shym da pyrkhat ch ba ka 
jing'aieid jong ka khun jong u bad u Lur- 
symper ka la long haduh katta katta, u dang 
shu tharai ba u dang shu wan kai sanila kumba 
ju wan kai lem ki para sanila baroh. Bad 
kumta u la shu ngeit ha lade ba ym pat 
don iingwit jingwai ei ei. Ha ka jingshisha 
kumba u hi dalade u la ailad ia la ka khun 
bad kiwei pat u la dei ban pyrkhat ban da 
kynjoh ktien ia la ka khun shwa ba un kmen 
ba un ioh pyrsa kurim Syiem, hynrei ka burom 
bad ka spah pyrthei ka la tyllep im im peit 
peit, ba wat la kumno kumno ruh ba dei 
ban ioh ia ka. 

Ka Lyngngaisngi da ka jingsngewthuh ba 
ki kmie ki kpa jong ka ki sngewtynnat bad 
sngewbha ia u Lursymper bad kumta ruh ka 
la bret tylli ia la ka jinglongsamla ba shisha 
jong ka halor jong u, kumta ki kam ki ia 
iaid la ki jong ki jong ki jingsngewthuh bad 
jingpyrkhat wat lada ka jingiaieid ia burom jong 
ki shi khun shi kmie shi kpa ka don hapoh 
kawei ka mynsiem bashisha. 

Ynda dap kumba shibnai hadien kata ka 
jingiashem ba sngewtynnad jong ka Lyngngai- 
sngi bad u Lursymper, kumba u kpa jong ka 
Lyngngaisngi u la iathuhlypa ha la ka kmie 
bad la ka khun ba u Syiem un sa wan kai 
sngewbha sha kata ka shnong jong ki, bad 



39 


kumta ruh uta u Syiem u la wan, Haba uta 
u Syiem u la poi ha kata ka shnong, ki la leh 
burom ia u kum ka burom Syiem ba u wan 
peit ia la ka it ka hima, u la sah hangta 
kumba shitaiew ne bad bunsien ruh u la ju 
leit kai sha ieing jong ka Lyngngaisngi. Shwa 
ba un mih noh na kata ka shnong u la leit 
ban ia khublei ia ka Lyngngaisngi bad ki 
kmie ki kpa jong ka. Ki la leh burom shi- 
bun eh ia u, ka Lyngngaisngi ruh ka la wan 
ia khublei ia u kum ka burom ia u Syiem ha 
la ka Jinglui-lui jingmut khlem da don kano 
kano kawei pat ka jingpyrkhat, n ruh u la 
sngewbha bad sngcwt^nat shibun eh ia kata 
ka jinglehsbuu bad Jinglehburom jong ki. 

Haba u don hangta ha shnong um shym 
pynpaw ei ei ba u don jingmut ia ka namar 
u ngeit ba ki la tip hi, namar ba u la lah 
phawer lypa ha u kpa shwa ba un wan sha 
kata ka shnong. Ka jingiapmat jong u ia ka 
khamtam ba u la iohi hajan, kaba um lah 
shuh ban ong, hynrei la katta ruh um shym 
da sngew eh ha la ka mynsiem ia kane katai, 
namar ba u ngeit belt beit ba u tang'shu phah 
kylli ka la ngeit. Kumta hi um shym da sah 
slem ha kata ka shnong, tang kumba katto 
katne por u la leit noh da kaba sngewtynnat 
bad sngewbha. 

Hadien kata ka por, u kpa u la iathuh 
ha ka kmie ia kiei kiei baroh kiba u Syiem u la 
kren ha u ba u itynnat bad u don jingmut 
ia ka khun jong ki bad ba ym stem hi ruh 
ba ki kin sa ioh khubor shaphang kata. Ka 

kmie ka la shu sngap jar kam nangkren 
shuh. “Kpa” ka la ong, “Nga te nga sngew- 
bha eh ia kata, hynrei nga sngewsih ban ong 
ha phi ba kumba phi hi ruh phi la tip ba 
ito i hep Lurmsymper i juwan kai hangne, 
bad kumta nga ruh nga la leh sngewbha bad 
nga la pynjuh ia i, te ngan ong kumno nga 
tieng kpa ba ioh kane ka khun Jong ngi ka 
la don ktien ei ei bad i, nga iohi ruh ba 
imat ka la long hi ruh kumta, namar kum- 
ba nga la ong bad kumba phi phi la leh 
sngewbha ia i bad kumta nga ruh nga la ai- 
lad ia ki baroh arngut”. “Em” u la ong, 
“la kaba wan kai te uno uno u samla ruh 
u wan hi, hynrei kin leit iadon ktien aiu phi 
kum ka khun Jong ngi kaba tip sngi, kblem 
da kynjoh ia ngi ki kmie ki kpa”. “To seh 
kpa, haoid ia kata te kam nud shisha, hynrei 
haba ki la iaieid yn leh kumno ? Khamtam 
ka long ka khun marwei baieid bad kohnguh 
Jong ngi”. ^‘Em kmie, ngam ngeit ba kan 
long kumta, ka khynnah ruh kaba ym pat i 
don jingmut pynngam jylliew than baduh katta 
katta, ia kaba ka shu iaieid, rat ka khynnah 
shu kren kumto kumne ka la sngewbha”. Em 
kpa nga tip ma nga seh kaba don ha ieing 
synia sngi ba nga la iohi lut ia kiei kiei ba 
roh, phi lei lei iba tang ka leit jingleit iba 
ha ieing ruh bun ba phim ju kham don”. “Em 
phi kmie la phi kren kumno kumno ruh nga 
hi ialade te ba ngan kyrngah hi kat ia u Syiem 
lada u phah kylli, te da lei lei ruh ngam 
sngewnang” To ieh kpa ba ngan shu kren 

eh ma nga ia kata kumno, ka khambha ba 
ngin da ia kylli markhmat ia ka ba lada ka 
ong kumno kumno ruh ngin ia ioh pyrkhat”. 
“Em” u la ong, “Ngin sa khot seh ia ka 
khun, hynrei kaba tarn ba ngin ia pyrkhat 
shwa ma ngi, nga hi te nga da mon bad hun 
ka mynsiem ban pynngeit ia u, kat u Syiem 
un phah kylli hato un sngew kumno ban yn 
nym pynngeit ia u. Katno ruh ka long ka 
burom ia ngi bad ia ka khun jong ngi haba 
ioh ban pynshongkurim bad u”. “Haoid kpa, 
kaba kren ma phi baroh ka long kaba dei 
hynrei tip kein, namar ka khynnah ruh kum- 
ba phi tip ka long kaba kohnguh hynrei pat 
ka long kaba shisha bad kaba shi jingmut”. 
“Kam pher ei ei kmie kata kaei kaei baroh, 
tang ba ngi la iabeit bad nga bad phi kata 
hi ka la biang, namar wat lada ka ong kumno 
kumno ruh ngin pynbor ia ka, kam rat da 
kyrngah hi ia ngi”. “Nga ruh kpa nga sngew- 
bha bad nga da mon eh hi kein ban pyn- 
shongkurim bad u Syiem lada ka lah ban 
long, hynrei kat kum ka jingpeit jong nga te 
la eh, ka jingiaieid jong ki imat kaba la long 
haduh katta katta, kumba ngi hi ki kmie ki 
kpa ngi la ai mon bad ai lad ia ki”. “To 
seh kmie tang ba la iabeit bad nga bad phi 
ka la biang, ngi lah hi ban pynkohnguh ia ka. 
Kat u Syiem un phah kylli balei ngin nym 
pynkohnguh bad ban ioh pyrsa kurim kat ia 
u naci lah ban ioh pat kat kata. Mynta yn- 
nai ia pynpaw ei ei ha ka, tang ba da peit 
da sumar bha ia ka naduh mynta, te ynda u 

la phah kylli ngin sa khot ia ka ryngkat bad 
ngi”. U kpa u la tip bad la sngewtfiuh ia 
kaei ba ka kmie ka la pynsngewthuh ia u, 
hynrei ka jinglong briew ka long ka basniew 
haduh katta katta ba bunsien ki briew kiba 
ngi ju shaniah barobor, ki kylla ’riewkai noh 
namar ka jingthaba than jong ka burom bad 
ka spah pyrthci. 

U kpa jong ka Lyngngaisngi u long u 
briew uba shisha u bym ju kylla bad u 
ba da sngap ia kania, uba shwa ba un Ich 
ia kaei kaei u da pyrkhat ia kaba dei bad 
kaba la it, hynrei ha kanc ka wat mynta u 
ia klet noh ia la ka burom, u la klet noh 
ia kata ka jinglong bashisha jong u, u la klet 
noh ia ka lok, u la klet noh ia la ka khun 
bad u shu shad kmen marwei marwei halor 
ka burom bad ka spah pyrthei kaba shu hap 
hi halor kata ka kupar’ mat jong u. Um nud 
wat ban iakren than bad la ka lok lane ban 
iathuh ha la ka khun namar u sheptieng bad 
u kiuh kep-kep ba ioh u duh noh ia kata. 
Kane ka la shongkulaimon ha bun phew- 
spah ki mynsiem ’riewblei jong ka pyrthei 
ban pynjotthiaw bad pynjawummat kylla ia 
ki ha kaba khadduh. Ka burom bad ka kwali 
spah jong u briew khlem ka lynti kaba dei 
kam ju lah ban pynsuk mynsiem ia u briew. 
Ym don hok bad ym don jingsuk ban len ia 
kaba ka dohnud ka la tip. 

Ki khyllip’mat jong ka Lyngngaisngi ki 
dap tang da ki jingphuhbha khlem jingphoh- 
sniew pat ne shuh ia kiei kiei ki syrngiew 

baiong jong ki sngi bathiang jong kajinglong 
samla jong ka. Baroh kiei kiei kiba phai sha 
ka ki dap da ki Jingphuhsamrkhie ba kam ju 
ngiah shuh ban phuh sammut halor jong ki. 
Ka jingbhabriew ha dap lut, sham ha ka mut, ym 
don ba lalt batai. Kam pher ai ba lashai ka 
phet hynrei mano ba lah ban klet ia kata ka 
khyllipmat ba kordor jong ka. Kum u syn- 
tiew ba icwbih jong kata ka por jong u, ka 
Lyngngaisngi ruh ka don ha kum hangta, ka 
la iohi ia ki phlang ba jyrngam ba ki shad 
ha ki jingbeh jong ka Iyer, “Shad ko phi ki 
phlang ba jyrngam” ka la ong, “Ha ki jing- 
beh jong ka Iyer bajem jong phi, phi ki 
dieng ki sied, ki syntiew ki skud ruh to shad 
hun ha la ki por ba kordor jong phi” Muin, 
ka wiat samrkhie rymmuin marwei, shano ka 
mynsiem jong ka ka her, la shisha jar jar 
kam shym iathuh, hynrei sha jngai sha bun 
tylli ki lyndet jong ki lum ka la sam, lyngba 
jong ki ka la wiat rymmuin halor jong u 
Lursymper. ‘‘Ko jinglongsamla jong nga” ka 
la ong, “Hangne pha don mynta bad shano 
phan khlad pat na nga. Kam pher ei' ei wat lada 
ngam lah shuh ban wad ia pha ba shano ba 
pha la her noh, hynrei ai ba ia kiei kiei 
kiwei pat ki jong kane ka pyrthei ngan klet, 
hynrei ia pha nga n nym klet shuh da lei lei 
ruh”. Hapdeng kita ki jingsngewbha jong kata 
ka por samla jong ka ka la um ha ki jing- 
sngew kumba ym don jingiap shuh. Ka shu 
dap tang da ki per syntiew kat shaba ka phai 
bad ki shu dap tang da ki jingiewbih kat 

shaba ka iew bad kumta ruh ha man la u 
synliew bad ha man la ka jingiew ka iohi 
ba u don ryngkat u Lursymper. 

U ta u Syiem um shym don jingpyrkhal 
ei ei ban don kano kano ka jingartatien sha- 
phang jong ka Lyngngaisngi bad kumta u tang 
shu poi ha shnong hadien katto katne sngi u la 
phah briew ban phah kylli ia ka. Haba ki briew 
u Syiem ki la wan. kumta ki kmie ki kpa 
jong ka Lyngngaisngi ki la ia jubap ba kin 
sa pyntip sa kumba artaiew ne. 

Tang shu mih kita ki briew Syiem nang- 
ta na shnong baroh arngut shi kmie shi kpa 
ki la khot ia la ka khun bad ki la iathuh 
ha ka ba u phah kylli u ta u Syiem ia ka, 
bad ki da leh sngevvbha bad pynkbih ia ka 
haduh katta katta, ki ia ong ha khmat jong 
ka “Kane te katba ngi da ioh khun shisha 
te khun kat u Syiem em phin ioh ka nusip 
jong ngi hi ki kmie ki kpa kumba phi long 
ka khun tipsngi jong ngi.” Hynrei ka Lyng- 
ngaisngi shi kyntien ruh kam kren ka shu 
sngap, ynda katto katne por ka la ong, ‘‘Em 
phi nga hi ngam pat sngewdonmon ban 
kohnguh iano iano ruh mynta namar ba nga 
dang sngew khynnah ialade”. Hangta baroh 
arngut shi kmie shi kpa ki la kren da ka 
ktien kaba jai-jai da kaba pyni shibun ki daw' 
ia ka jingbha jingmiat bad ia ka burom kaba 
ki kin ioh, hynrei katno katno ruh kim lah 
pynkohnguh satia ia ka. Ka kyrngah ngang 
shi ngang ka khlieh, haduh ba ki la ia lyng- 
ngoh hi again. 

U Lursymper ynda hadien shi taiew, u la 
shu bna na ka khlieng ka tyngab ia kata ka 
jingphah kylli u Syiem ia ka Lyngngaisngi, kumta 
u la khih kulniar ka mynsiem, ba kat u Syiem un 
phah kylli lehse kan kohnguh pynban hynrei 
ynda hadien hadien u la palei pat ka mynsiem 
namar u pyrkhat bad um tharai ba kin pynkoh- 
nguh ia u icumba ki hi ki dei ban pyrkhat ia kaei 
kaba ki la pynjan than bad u bad ba ka hi ruh 
kan nym ngeit da lei lei ban pynkhein ia ki juban 
kiba ka la iadon bad u. Hynrei la kumta ruh 
um hun ka mynsiem, u la leit kai sha ieing jong 
ka kumba shu leit tynjuh kumno kan long kata 
ka kam. Haba u la poi ha ieing jong ka, u la 
rung ha ieing bad la don ki kmie ki kpa jong ka 
ha kamra shong kai. Ka Lyngngaisngi hi naduh 
ba ka la mih ktien shaphang uta u Syiem kam ju 
leit shuh sha kamra shong kai lymda ki phah 
khot. U la ia shongkai bad ki stem slem, ki leh 
burom ia u kumba ki la ju leh, hynrei ka la pher 
shi bun ka rukom leh jong ki kim riap-riap rop- 
rop shuh kumba u la ju leit kai nyngkong, ki la 
leh kham jyntuin ka ktien ka thyllied, hangta u la 
sngew artatien shibun ia kata ka jingleh jong ki, 
ynda u la shongkai kumta katto katne por u la 
kylli ia ka Lyngngaisngi, “Oh ki ong mynta kato 
kam kham lait shuh phi hep ba kan leit shano 
shano ba ka bun kam eh”. Tang kumta hi u la 
kum bathapbieid um nangkren shuh kumno 
kumno ruh, bad tang katto katne por hi u la shu 
mih noh nangta na ieing. 

U Lursymper u tang shu mih nangta na 
ieing jong ka Lyngngaisngi u la shu long kum u 

babieid um nang pyrkhat shuh balei ba ki leh ia 
u kumta bad balei ba ka Lyngngalsngi kam wan 
mih satia kumba ka la ju leh. Hangta hi u la 
duh jingkyrmen ba ki la shukor ia u. Ka donnud 
jong u la kum ba thlieh, bad ka jiiigbitar jong u 
ka la kiew ha ka shynrong khlieh. “Lyngngai- 
sngi” u la ong halade, “Ka dur bha briew jong 
phi ka dap lut shi pyrthei Jong nga bad ka iai 
tyngshain man la ki jingjam jong nga, ki ktien 
bathiang jong phi kim kut noh tang ha ki thliew 
shkor jong nga, hynrei jngai jngai ki iaid. Ia ki 
ktien babang bad bathiang jong phi, ngan nym 
klel shuh bad ngan set synduk ksiar-tala khadar 
shabi. Ia ka dur babhabriew tarn jong phi 
ngan iai kynmaw khlem da klet shuh bad ia ka 
jingiewbihthiang jong phi ngan iew khlem da 
ngiah shuh. Nga long uba shisha bad phi long 
kaba shisha, kumta ka jingiasoh ki kynjri ksiar 
nylla ba khlem ai pain kin nym lah ban dkut ne 
kin nym lah shuh ban jah noh lano lano ruh. 
Kumta nga la long bad kumta ruh ngan iai long 
kumba ka pyrthei ba shisha jong nga bad jong 
phi jar-jar bad jai-jai ka la rwai ba ngin iohthiah 
suk mynsiem jai. Hynrei lada ia kum kata ka 
jingshisha phi nud ban shukor ban pynkylla dypei 
noh, Shish ngan leh aiu kum ia pha ka dur blei- 
thaw ngan bret sha khyndew un jliah u ksew” 
U da jaw ummat rangbah artad brib. Ha la ka 
jingshisha bad jingthnam mynsiem u la pynshong- 
nia bad pyrkhat rangbah halade ba haba ka 
pyrthei hi ka shah kumta ba ai kan long katba 
ka long. 

Ka Lyngngaisngi naduh kata hi ka khyllip- 

mat ba ki kmie ki kpa jong ka ki la pynbor ia ka 
ban kohnguh ia u Syiem bad ba ka imat ba kim 
aili ia ka wat lada kam kohnguh katno katno ruh, 
ka mynsiem jong ka ka la dap da ka ki jingsngew- 
sih kthang bad ka la tier ki ummat bad mied la 
bad sngi. Ka la kren ha la ka mynsiem, “Balei 
sha i mei bad i pa ki la leh ia nga haduh katne” ? 
Ka la pyrkhat ia u Lursymper bad ia ki juban lak 
Juban klur kiba ka la iatheh bad u, ka la shu pait 
ka dohnud thar. “Toi” ka la ong, “Kam shym 
dei ka mon marvvei jong nga ba ngan long bad 
ba ngan leh kat kito kiei kiei hynrei ryngkat i mei 
i pa, te balei ia nga haduh katne”? Ka la 
kynmaw lut ia kiei kiei kiba la jia ha kita ki sngi 
basuk bad ba kordor jong ka bad u Lursymper, 
ka la sngew ba ki la long kum ki jingphohsniew 
ba shu kut noh tang shu sdang kynjat shai. “Shi” 
ka la ong, “Ka pyrthei aiu kum kane mynhynnin 
kumto mynta pat kumne. Ngam pat ju mad ia 
ka jingong kaba ong ka pyrthei ba khuslai bad 
sngewsih, hangne mynta te pleng nga la mad”. 
Ha kum kine ki jingsngew, marwei marwei ka la 
iam bad ki ummat kthang ki la tuid halor ki 
rengngab jong ka. “Kam pher ei ei” ' Jar jar ka 
la kren, “Ai ba ki jingjynjar kin long halor jong 
nga, hynrei ngan bat ia ka jingshisha’’. Ka la 
iohi lypa ba aiu ki kmie ki kpa jong ka kin leh ia 
ka, bad kam lah ban batai kaba kumno ka jinjar 
kan wan, namar ba kan nym kohnguh ia ki da lei 
lei ruh. Ka jingsngewsih kthang jong ka haba 
ka la pyrkhat pyrkhat, ba kumno kan jia bad 
kan long kata ka jingiaieid ba shisha jong ka 
bad u Lursymper hadien ba kine kiei kiei ki la 

jia, kurata hi kam sngewthuh shuh sa tang ki 
ummat ki shu tlor. 

Hadien katto katne por u Lursymper u la 
phah ktien jar jar sha ka u la ong “Nga la wan 
kai ba ieing Jong phi ha kine ki sngi, nga la 
iashong kai bad i mei i pa Jong phi hynrei ngam 
shym ia kynduh bad phi, nga shu ngeit ba phi 
bun kam than. Koit kam pher ei ei dang bun 
kaba shadien. Nga iohsngew ka pah ka nam ka 
khlieng ka tyngab ia ka shnong ka thaw, ngam 
tip ba ka dei shisha ne ba ka shu pah Jait bade! 
ka por riewhadem. Kano kano ruh kaba bha, 
namar ka jingim ha ka pyrthei ngin ia wad ia 
kaba bha. la u syntiew uba phuh itynnat bad 
iewbih, baroh ki ia iew bad baroh ki ia kwah bad 
uba kham ioh ia uta u syntiew bunsien u dei uta 
uba shu irhah, namar haba u la ikwah bad um 
lah ioh ne kot kynjoh ban kheit, bunsien u shu 
kawang da u maw ha ban da dei bad da hap, 
hynrei uta uba da itynnat, da kwah bad da ieid 
shisha, un nym shu kawang ne kdiah kat na ba 
lap, hynrei un da kiew suki ruh jai, haba u la ioh 
bat ruh un da peit bha nangno ba un kdiah ba 
ioh u duh noh ka jingitynnat bad ka jingiewbih 
Jong u. U ba ioh ia uta u syntiew uta u dei u 
trai namar ym dei ka kper jongno jongno ruh 
hynrei ka dei ka lawbah. Ia ka ktien shu kren 
bad ka mat shu peit mano ban da salia eh u 
khyllung u khynnah ruh u ba kren uba peit suda. 
Nalor ka spah bad ka burom tharai ym don kaba 
tarn ha kane ka pyrthei, ki bym peit ia kata lehse 
ki dei kiba bieid, namar ha ka, baroh kiei kiei ki 
shong lut. Bunsien ki jingshisha ki ju kylla jingia- 

thuhkhana puriskam kai, balei ngin leit sngew- 
phylla haba ka pyrthei barabor ka ju long kumta. 
K.a jinglong hok bad jinglongshisha kham bun- 
sien kala kylla long ka nongleh than hynrei yn leit 
sngew aiu ia kata haba ka ju leh lem hi kumta. 
Ka jingiohthiahsuk kaba kynjai ha la ka palong 
kaba skhem lada ka khein bad ka kylla ruh kam 
phei ei ei, namar shisha ngin hap bad ngin lap 
hynrei ngin iap iohthiah suk kynjai hi kumba 
ngi la iohthiah. Ka jingim ha ka pyrthei ka wal- 
lam la ka jong ka jong ka nusip, ban lei ngin leit 
bishni ia kiba heh la ka kuparmat, namar ka jing- 
im katba ka nangkhih pynpisa katta ka nang 
pynsuhsat ialade. Wat lada ka long bieid hynrei 
kaba bha ka long ba ngi dei ban sngap kumba 
sngap u mawr, khuslai, jynjar, suk, sngewbha ai 
ba kan tip hi tang la ka jong ka mynsiem. Bara- 
bor ngi dei ban pyrkhat Kong Lyngngaisngt 
kumno ba ngi la im bad kumno pat ba ngin sa 
im ha kane ka pyrthei kaba dap tang da ei yn 
ong, da ka jingsngewbha jingkmen suda ne da ka 
jingkhuslai jingsngewsih suda. Tang kumta Kong 
Lyngugaisngi ngam sngewnang iathuhkhana ei ei, 
lait tang ban ong mynsngi nga trei jingtrei bad 
mynmied pat nga thiah, nalor kata nga sngew 
ban trei bad pyrkhat palat shu jinjar bad shitom 
ei pynban ka met bad ka mynsiem.” 

Ka Lyngngaisngi ka tang shu ioh ia kine 
ki ktien, ka la thap phak ia la ka shyllang- 
mat, ka la ong, “Shi, ka jingim ia nga ka 
jingim bymdochok ha ka pyrthei, bad kumta 
ki la bud ryngkat ki ummat ha ki rengo^p 
jong ka. Kumta hi ka la jubap sha u Lur- 

symper ka la ong, “Phi te phim don ei ei 
lait na kaba trei bad ba thiah, phi la lait 
kiei kiei baroh, bad ka dei hok jruh ia phi 
kumta hi, hynrei nga te nga dap shi pyrthei 
ban kren bad ban ong ha phi, ba ngam sngew- 
thuh shuh te phi ban batai ba phi ban ong, kano 
ka dei ka jingsngewsih bad kano pat ka dei 
ka jingsngewbha, kano ka dei ka mied bad 
kano pat ka dei ka shai. Map ia nga ngam 
tip ba phi wan kai ha ieing jong nga, lada nga la 
tip, lada ngam lah ban wan hajan jong phi 
ruh, ngan pynshat da ka iit ban pyni ia la 
ka jong ka dur ba phin peit bad bishar ia 
ka Lyngngaisngi kaba mynta, lada phi iohi 
lehse wat lada phi la buh da u dohnud maw 
kumba phi la ong hynrei un um ha kata hi 
ka khyllipmat ba phi iohi. Haba la pah ka 
khlieng ka tyngab kam Ju lait hynrei wat lada ka 
dei balei phin leit sngewlyngngoh ia kata, mynta 
ka pah ka tyngab lashai kan pah da kawei 
pat bad lashisngi kan pah sada kawei pat, 
hynrei lada kan pah sada kaei kaei ruh phi 
dei ban tip ba ngam dei kaei kaei ruh hyn- 
rei nga dei ka Lyngngaisngi hi, kaba ju kren 
ia phi, kaba ju lAot ia phi bad ka Lyngngai- 
siigi kaba phi ju kren bad phi ju khot ma 
phi bad ka bym lah lano lano ruh ban kylla 
da kawei pat. Shaniah skhem ha nga, lada 
phi ur phi hap bad phi iap to sngewhun 
h^ingta kumba nga nga shaniah skhem ha phi, 
lada nga ur nga hap bad nga iap, ngan sngew- 
hun hangta. Ngam lah ban sngap ia ki ktien 
jong phi, phi la kren than ia nga bad kumta 



51 


Icawei ka kyntien kaba phi kren ka la pynjaw 
ia nga shiphew synjaw ki ummat. Wat lada 
phi sngew mynder ia nga hynrei nga. nga 
sngewdei hok ban phla ha phi wat iwei i 
kyntien bad i jingpyrkhat barit tarn jong nga. 
Ka burom pyrthei ka la jop ia i mei bad i 
pa jong nga kumba phi la ong, hynrei ngan 
pynbeit ia ka jingbakla jong ki, wat sngew 
ei ei ia ki kumba nga ngan nym sngew ei ei 
ia i mei bad i pa jong phi. Bret noh bak 
wat shah ba kin wan kita ki jingsngewartatien 
kiba phi la don halor jong nga shisien namar 
katba ka mynsiem jong nga ka dangsah ha ka 
met jong nga baroh ki jin^shisha ruh ki dang 
im hapoh ka dohnud ka jong nga, wat leit 
sngew namar iongno jongno ruh, hynrei tang 
namar jong nga bad jong phi, hadicn kajing* 
phuh samrkhie kan sa lap hi ban shakri hok 
pat ia nga bad ia phi. Phi tip hi ha ka jing- 
im kaba la shu d ip ^ang da ki lynnong syn- 
tiew suda kam don jingmad bad don jingiew 
ei ei. U syntiew ba khlem shiah um don dor 
ei ei hynrei u ’tiew Kulab uba dap da'ki shiah 
sawdong u long uba kordor tarn. Nga sngew- 
hun wat lada nga jaw ki ummat namar nga 
tip skhem ba ha kaba khadduh kin siew dor 
lang ia nga bad ia phi. Wat sngewhun ban 
kren than ia nga, wat lada phi don hok ban 
kren namar ngan nym sngewhun ban kren sat 
ia phi wat lada nga don hok ban kren. Ka 
jingrwai kaba shoh tarn ha ka pyrthei dei ka 
jingrwai jong ka sur ba sngewsih tom jong ka 
jingim" 

Haba u Lursymper u la ioh ia kane ka 
jubap u la sngewtngen ka mynsiem, hynrei 
haba u pyrkhat pyrkhat pat ia kaei ka kam 
kaba ki la leh halor jong u, u sngewartatien. 
haduh katta katta, la kumta rub ha kawei pat 
ka jingmut, u sbaniah ia ki ktien jong ka 
Lyngngaisngi namar katba u la iashem ia ka, 
um ju shem kawei ruh ka daw wad kaba rit 
eh, ba ka kan don ka mynsiem shet shukor, 
kumta u la jubap sha ka u la ong, ^‘Shisha 
nga la kren ia phi hapdeng jong ka jingkul- 
mar mynsiem hynrei nga kloi ban ong ha phi 
ba phin sngewbha ban map ia nga. Nga tha- 
rai phi sngewthuh ba na ei ki mih kito ki 
ktien jong nga, del namar ba nga ieid ia phi. 
Ngan shaniah ia ki ktien jong phi bad ngaa 
nym peit eh na ka bynta jongnojongno ruh, 
bad kumta ngan nym khih shuh uwei u niuh 
khlieh ruh, namar kano kano ka daw halor 
jong nga bad jong phi” 

Ka artaiew ba ki kmie ki kpa jong ka 
Lyngngaisngi ki la buh ban pyntip sha u Syiem 
ka la jan kut, man la ka sngi bad man la 
ka mied ki la pynbor ia la ka khun hynrei 
kam kohnguh satia, haduh ba kan da kut 
kata ka ia ruh kim lah pynkohnguh hi kein, 
ka ong hi ba kam mon bad kam treh. U 
kpa um mon satia tan ia pyllait ktien noh 
bad uta u Syiem bad kumta u buh ia pat sa 
artaiew. Nangta pat ka por ka la laid shitaiew 
hynrei da kumno kumno luh kim ia lah pyn- 
kohnguh satia ia ka. Ka kmie ka la ong, 
**Kein noh kpa katto yn nai ia pynbor shuh 



53 


kham bha ban ia pyllait ktien nob. Ka khyn- 
nah hi nga la iathuh lypa ia phi ba ka la 
iadon ktien aiu re aiu bad uto u khynnah**. 
“Em kmie wat kren kumta, phi mut ban pyn- 
kylla ’riew kai ia nga, phi tharai u briew lada 
um la sngewthuh ei ei na nga un shu phah 
kylli hi. Rat ka khynnah, haba mon ma nga 
'bad ma phi kan leit shano, ynda haba ngi la 
iai ban barabor, kan sa kohnguh hi da kaba 
sngewbha”. Kata ka artaiew pat ruh ka la 
kut, kumta ki la ia shong baroh arngut shi 
kmie shi kpa, ka kmie ka la ong, “Yn leh 
kumno kpa haba katto ngi la ialeh ruh ngim 
lah, sa ban ia pyllait ktien noh kein”. ‘‘Shi 
phi kmie nga hi te ba ngan ong hi ba ngan 
nym pynngeit ia u te, ngan nym ong da lei 
lei ruh”. “Te kata ngin ialeh kumno haba 
ka ia kane la kut”, la ong ka kmie, ‘‘Ngin 
ia kohnguh kein ngin ia ong kumno, haba 
nga hi nga ia liat ka ktien nyngkong bad nalor 
kata pat naei hi lah ban ioh pyrsa kurim 
kat u Syicm. la ka khun hi wat lada kam 
kuhnguh mynta nga tip ba kan sa kohnguh 
hi”. “Haba phi ong kumta te yn leh kumno 
nga ruh ngam banse ban ia mynjur lang”. 
Kurnta haba ki la ia kren bad ia pyrkhat 
baroh shi mied ynda kum lashai ki la ia phah 
ktien ba ki ia mon bad kohnguh ia u Syiem. 
Nangta ki la ia pyrkhat baroh arngut ba kin 
ialeh kumno ia la ka khun, ba kin ia pyn- 
■sngewbha shwa ia ka katto katne por, bad kin 
-sa khot lang ia ka ha kawei ka sngi ba kin 
aathuh ha ka ba ki la ia kohnguh. Kumta 

ki la shu ia sngap j^r haduh shitaiew. 

Ynda la dap kata ka shitaiew ki la khot ia ka, 
ynda ki la iashong kai sngewbha katto katne» 
U kpa u la ong, “Khun, ngi la ia pyni ia phi 
mynta la shibnai ia ka jingphah kylli donburom 
u Syiem hynrei phim pat lah pyrkhat satia, nga 
ngeit mynta te phi la lah pyrkhat, kumno phi 
sngew”. “Em papa” ka la ong, “la kaba nga la 
ong em kata em. Barabor nga la long ka khun 
ba kohnguh jong phi hynrei mynta kane ka wat 
phi sngewbha ban map ia nga”. U kpa haba 
ka la kren kumta um kwah ban ia kren bun 
kyntien, hynrei u la mih noh na kata ka kamra 
bad u la aiti ha ka kmie ba kan kren kan pyni. 
Ka kmie ka la kylli, “Balei khun man la ka 
teng ba ngi kylli phi shu ong em shi em, hato na 
ei ba phin ioh kat u Syiem un phah kylli ia phi” 
“leh seh mei”, ka la ong, “Wat pynbor shuh 
ia nga haba nga la ong em kata em la kumno 
kumno ruh”. Kumta hi ka kmie ka la kylli 
pyrshah syndon ka la ong, “Katne ngi la ia pyni 
phim kohnguh ne lehse phi la ia don ka ’ti 
kamon ’ti kadiang bad no bad no, iathuh khun”. 
“Em” ka la ong, “Balei phi kren kumta mei 
kum kata kaei kaei ngan nym leh da lei lei ruh 
khlem ka mon jong phi”. ‘Te balei heit phim 
kohnguh ia kaba ngi ong, haba ng' ichi ia ka 
burom bad jingbha jong phJ, ne lehse phi la don 
ktien ei ei bad I Hep Lursymper”. “Ta kata 
te mei balei ngan leit len ia kaba phi hi phi lah 
tip bad ma phi hi phi la phah leh ia nga kumta” 
*‘Haoid khun nga ruh ngam nud hi ban ong ia 
phi ka khun tarn sneng, nga ruh ialade hi nga 

la bakla shisha l^nrel ia kaba bakla mano bym 
bakla, to ieh ngan jali-jaum ma nga ka kmie 
id kano kano baroh kaba ngi la ia bakla lang, 
ngah nguh ngan dem ma nga ia i Hep Lursymper 
namar kumba u kpa u la iathuh ha phi ba u la 
Hat ka ktien ka thyllied bad u Syiem bad kumta 
ban kyrngah ia u ka bym bit shuh’'. “Em kaba 
kren i papa ai lada in kren kumno kumno ruh 
ka dang bit bad dang don jingmap hynrei ki 
kam jong nga kiba nga la leh ki long kiba nga 
ngam lah kylla shuh namar ba lada nga kylla, 
ym don jingmap shuh ia nga. Hynrei la katta 
ruh lada phi hi phim mon nga kloi ban leit nguh 
ia kita kiba nga nga la pynmih ia ia ka ktien, tang 
ba ngan nym pynkhein ia ka kular, ba ngan shong 
kurim pat iano iano bad kumta mei baieid vvat 
pynbor shuh ia nga, lada phi pynbor katno katno 
ruhkan shu long lehnohei ka jingpynbor ka Jong 
phi, namar nga hi ngan nym kohnguh da lei lei 
ruh em” Hangta ka kmie ka la shu sngap 
shiphang bad ka la ong ha ka “Khun la phi kren 
kumno kumno ruh ngan ong pat kumno namar 
ba ngi hi baroh arngut shikmie shikpa ngi lah 
kohnguh bad ngim lah kylla shuh. Hangta ka 
Lyngnguisngi kavla iam rangbah rangsan, kam 
nang jubab bad kam nang kren shuh shi kyntien 
ruh. Ynda ka Lyngngaisngi ka la en na ba 
iam ka kmie ka la ong, “Khun wat pynsngewsih 
ialade, pyrkhat rangbah namar ngi ki kmie ki 
kpa ngi pyrkhat barabor ia kaej ka jingbit ka 
jingbiang jong phi bad kumta sngew ba ka 
jingleh jong ngi ka long kaba dei, to khie leit 
thiah noh da pynngam jylliew baroh shi mied» 

la kano kano baroh nga la tip hi ma nga ka 
Hcmie, ngan kit nadong shadong’* bad kumta ka 
ila leit noh na kata ka kamra. 

Ka tang shu lah mih ka kmie, ka Lyngngai- 
sngi ka la par sha jingthiah ka la thiah khop, ka 
pyrkhat bad ki ummat ki la tuid khlem sangeh, 
“Shi’’, ka la ong ha lade, “Ka jingim jong nga 
Jha kane ka pyrthei pleng ka long tang ka jing- 
:shai ba shu thaba kai bad dum noh tang 
shiphang por”. Ka la kynmaw kumno ba ka 
la phuh samrkhie ha ka por ba ka laid kai bad u 
Lursymper ha kper jong ka, ba kumno ka la 
iakren sngewtynnad bad u halor kata ka tyngsok 
mukmor jong kita ki jingkordor ha kaba ki ’Tang 
jyrngara, ki dieng ki sied bad ki syntiew ki 
ia shad sngewbha ha ki jingphuhsamrkhie 
ryngkat lang bad ka. Ka la kynmaw ia ki 
jingkhih ki rymmiang shyntur jong u Lursymper 
bad kumno ba ki ktien bathiang jong u ki shoh 
ha ki tyndong shkor bad ki ngam bad pynjem jai 
ia ka mynsiem jong ka. Ka la iohi ia kita ki 
’niuhmat da thew peit ieid ba shisha jong u halor 
jong ka. “Shi”, ka la ong, “Ba ngan shukor ia 
phi nga suk ba ngan nym iohi shuh ia kane ka 
pyrthei”. Kumta artad na kaba shu jawummat 
ka la iam kynduh mynsiem haduh ba kata ka 
tymmen kaba don hapoh kata ka kamra ka la 
iohsngew bad ka la wan hajan jong ka. Kata 
ka tymmen ba ka la tip lut baroh ia kaei kaba la 
jia halor jong ka, ka la shu jawummat kam nang 
kren ei ei shuh, ka la shu kren tang kumne. “Koit 
kbun wat leit sngew ei ei, mano mano ruhju 
jia hi kumne haba ka wan ka wan ka por, 

liynrei khun phi long ka khun ngeit sneng, ba- 
Toh kiei kiei kin sa kut tang ha ka jingbha suda, 
phin leh kumno? Kumba phi ju long ka khun 
baieid ka khun ngeit sneng, pynhun ia la ka myn- 
siem, ngeit bad kohnguh haduh kaba kut wat 
la ki bakla katno katno ruh, koit phin sa shem 
hi ia ka jingbha bad ka jingsngewbha hadien 
Jong kine kiei kiei baroh, klet noh ia kiei kiei 
wat buh jingmut shuh, pynsngewbha ialade.” 
“Balei phi kren kurata”, ka la ong, “Phi tip 
ba ngan nym shukor ia kata ka jingshisha 
ha ka jingim Jong nga bad shisha ruh ngan 
ieid ia i mei i pa. Nga sngew ba ngam 
donkam banpyrkhat shibun kiei kiei, namar kaei 
kaba don lypa ha ka kupar-mat ka jong nga, 
kata hi ka la ialam ia nga ban pynlut ia la 
kiei kiei ha kane ka pyrthei”. Kumta hapdeng 
kita kiei kiei ka la kut kata ka mied baiong 
ngain bad pat sha kata ka step ba la tap tang 
da u lyoh khyndew. 

Ynda dap kumba katto katne sngi hadien 
kata ka jingiakohnguh jong ka Lyngngaisngi ia 
uta u Syiem kata ka khubor ka la leit poi ha ki 
shkor jong u Lursymper, u tang shu * iohsngew ia 
kata ka khubor shi mied shi sngi um nangkren 
briew bad um nangbam nangdih shuh. K.a 
jingpait jong ka mynsiem jong u la kumba dei da 
u kuli tup. Ka jingduh jong u ka la long kata ka 
jingduh kaba um nang shuh ban batai bad ban 
kren da ka ktien bad ka jingsngewlyngngoh ka la 
pynlong ia u kum uba thapbieid. “Wow mei” u 
la ong, “Balei kumne ia nga, kaei ka kam kaba 
nga la leh ba ka la wan ban pynhiar kput ia nga 

haduh katne”. Ba un 'kren ruh la bun ka kren 
set ba >m don umbiah shuh ha ka shyntur. “Nga 
la duh ia phi”, u la orig, “bad nga la klet ban 
kynmaw ba ka dur bhabriew bunsien ka del ka 
dur shetshukor”. Kumta hi u la phah ktien sha ka 
u la ong. “Kong Lyngngaisngi ngam sngew don- 
kam shuh ban wad daw balei ba phi la leh ia n^ 
haduh katne. Lada phi la iathuh belt ia nga ia 
kaei kaba nga la iohi lypa lehse katta ngan jin da 
la kham tngen ka mynsiem. Kam don jingmyn- 
toi ei ei ba nga ngan ia bun ktien ei ei shuh kum 
bad phi kaba la nud ban shukor kat kito ki juban 
lak kiba phi la theh halor Jong nga, phi la leh ia 
nga kumba leh ia iwei i khun bynriew dew- 
byrtha bad kumta phi ia Jop ia nga bad nga nga 
la long shisha ruh kumta. Bunsien ha ki jing- 
sngewbha nga ju phuh samrkhie bad ha ki 
jingsngewsih nga ju jawummat da ka jingsngew 
ba haba nga nga phuh samrkhie bad haba nga 
nga jawummat phi ruh phi phuh samrkhie bad 
phi ruh phi jawummat, hynrei ngam tip, ngam ju 
poi pyrkhat bad ngam ju phohsniew ba kata ka 
kam, ka long ka kam pynshad biria ka jong phi 
ba phin ioh rkhic pashait ia nga Kan lei kano 
kano ruh ka bit hi haba ka jingsngewthuh ka 
jong phi ka batai kumta”, bad kumta u la phah 
sha ka. U la kren ia kine ki ktien da kaba u 
sngewthuh shai kdar ha la ka jingpyrkhat ba ka 
ruh ka kohnguh bad mynjur ryngkat bad ki kmie 
ki kpa jong ka ba kan iehnoh ia u, bad ha ka 
jingshisha ka dei hi ruh ban long kumta namar 
ym ju don ba lah hi ban ia kohnguh ne iateh. 
ktien lymda ka trai ka la kohnguh. 

Ka LyDgngaisDgi naduh kata ka sngi ba ki 
kmie ki kpa joDg ka ki la pyniateh ktien bad 
u Syiem kam sngewthuh shuh ia lade ba ka doh. 
ha ei, ka bam k^ sa, ka shong ka sah, ka thi^h 
ka dem rub kam thikna shuh, ban pyrkhat ei ei 
ruh kam snge^vthuh shuh, ka shu tuid lynger 
synia bad sngi tang da ki ummat suda. Kam 
sngewthuh ban pyrkhat kumno ba kan pyntip 
bad ba kan iathuh ha u Lursymper ia kaei kaba 
la jia. Hynrei kam shym klet ban kynmaw 
dyngong ba ka jingshisha jong ka kan nym iap 
noh bad ba ka pyrthei baroh kawei kan iohi ia 
kata. Ta ka jingshisha bad jingieid hok jong ka 
ka khyrwait tala ksiar bad ia ki saina*- shiah ba 
la ker sawdong ia ka, ka niew tang ki jingjot bad 
jingmihsnam jong ka doh, bad ka sngew ba kam 
shym phcr ei ei w'at lada ka iap bad ka im ha- 
pdeng jong ka jingshisha. Hapdeng kata ka 
jingkhusiai jong ka na ka bynia jong u, hamar 
kata ka por ka la ioh ia kata ka khubor jong ki 
ktien jong u Lursymper. Nalor ki jingban ba ta 
ban, shuh shuh pat ka nang wan ban, kumta ka 
la shu sh.iiong ngain ka mynsiem jong ka. Ynda 
haba la ban than kita kiei ki“i, ha ka jaica ba kan 
kylloii iapler pynban ka la eh ka mynsiem triang 
bad kumta hi ka la jubap sha u Lursymper, ka la 
ong, “Baroh kaba phi phi la kren bad phi phi la 
ong ha nga, ka long kaba dei hok ia phi ban kren, 
nga hi nga la sngeAihuh ba ka khubor na nga ka 
dei ban long ha shwa ka khubor jong kiwei pat, 
ka jingshaiong ka tap bad len lut, ia kano kaba^ 
dei bad ia kano kaba lait, ia kaei ba ngan leh bad 
kaei pat ba ngan nym leh. Ngan ong kumna 

tang kumne kein lada ka mynsiem jong phi ka 
<langshah ban iohsngew ia ka mynsiem jong nga» 
ba nga hi dalade haduh kane ka khyllipmat ngam 
«hym don ei ei ba nga kohnguh iano iano ruh, 
shisha shisha naduh ka dohnud ba shisha, hynrei 
i mei bad i pa Jong nga ki ]a leh ia kine kiei kiei 
baroh. La haduh katne ka la jia ia nga hynrei 
ngan nym iehnoh da lei lei ruh ban wad ia ka 
jingshisha ban pynkut ia kine kiei kiei bad ba 
.ngan poi sha kata ka jingshisha kaba nga khmih 
lynti man ka khyllip mat. Map ia kiei kiei kiba 
la jia halor jong nga, bat skhem ia ki ktien ki 
jong nga bad shaniah ia nga, ngam dei kano kano 
ka briew hynrei nga dei ka Lyngngaisngi ba 
shisha, ka ban nym ieh noh bad klet noh ia ki 
juban lak bad juban klur kiba nga la theh halor 
jong phi.” 

U Lursymper haba u la ioh ia kane ka 
jubap jong ka u la sngewlyngngoh ia kajing- 
kren jong kane ka briew, u la pyrkhat imat 
shisha mo kumba ka la ong. La ha ka myn- 
siem jong u ka la shai kdar ba um lah shuh 
ban iashem bad ka, hynrei ka dur bhabriew 
mat shoh jadu jong ka ka la pynbieid ia u 
katto katne por, u la pynngam jylliew bad 
ka dur jong ka ka la paw ha u, u la iohi 
ba ki khih ki rymmiang shyntur jong ka, bad 
u sngew kumba u iohsngew ia ki sur bajem 
bad bathiang tarn jong ka kumba ka la ju 
leh bad ju kren ia u barabor, bad kumta hi 
pat u la kyndit bynriew thred ba kam dei 
shuh ka jong u. U la jaw ummat brib, bad 
u la kiew saw ki khmat da ka jingbitar ka 



61 


bym lah shuh ban ong, ynda shiphang u la 
hiar pat sur ka mynsiem bad u la ong halade- 
ka nusip ka jong nga hi kaba nga la iapan^ 
bad kumta u la sdang ban jubap pat sha ka». 
u la ong, “Ban lei ngan leit pyni ia la ka 
mynsiem ha kane ka pyrthei shong ieing basa 
bad ka pyrthei shong ieing bynda, ngan wad. 
kput ma nga don kam aiu, phi long kaba 
shisha ne kaba kai phi sngewthuh bad phi 
tip ha la poh ka mynsiem ka jong phi hi,, 
hynrei nga sngew ba ngam shym lut ei ei 
iarat ka ktien suda ban kren ha phi khadduh 
iawai artad”. “Katto ki sngi, u la ong, “Nga. 
la ia kren ki ’tien jali jaum bad phi, ngam. 
shym la wan ban iashem bad phi kum u 
nongtuh hynrei da ka jingtip lem i mei bad. 
i pa jong phi. Ngam tip pat ba baroh phi 
ia long uwei u thymia uwei u ksai ban pyn- 
long ia nga haduh katne. Nga sngewsih ban. 
ong ha phi ba kaei ka kam kaba nga la leh 
halor jong phi ba haduh katne phi la leh ia 
nga hynrei imat phim pat sngewhun ba phi 
dang kwah ban wad da ka kput kaba. phi 
kham sngewdonburom, wat lada nga bieid hyn- 
rei nga sngewthuh hi ba mano kita ki ban 
pyniateh bad uei uta u ban shongkurim lymda . 
ka trai ka mynjur bad kohnguh. Kat kum ka . 
akor briew, ka dei shisha ba phin kren lait 
ialade, hynrei wat don kata ka jingmut sniew 
ba sngewtynnat jong phi, ba phin ioh rkhie 
I pashait ia nga bunsien, namar nga sngewialade 
: ba ngam shym don kano kano ba nga la leh 
palat halor jong phi. Shisha phi long kaba. 

bhabriew bad ka nongjop pyrthei, shisha phi 
la jop ia kaba mynta hynrei wat tharai ba 
ka long ruh ia kaba lashai. Kumba phi phi 
bieid nga ruh nga bieid bad kumba phi phi 
sian nga ruh nga sian, knmba phi phi don 
shibun kiba peit kiba kum ban iap ia phi, 
nga ruh nga don shibun kiba peit kiba kum 
ban iap ia nga, bad kumta ia nga hi wat 
leit tharai shuh ba nga dei u bieid jong phi, 
wad lada ngam da nud ban ia kop thanjait 
ia phi kaba la ioh kat u Syiem u patsha, hynrei 
la kumta ruh ban kum ia phi nga kham lah 
kawei ka nongkhrong kaba laid ha surok. 
Ngam sngewdon kam ban ia kren bun kyntien, 
bad kane ka long kaba khadduh ba ngan 
iakren bad phi namar kane ka daw, namar 
mynta ka sngi hi nga don kam ban leitjing- 
leit noh sha jngai.” U tang shu lah pyn- 
biang ia kane ka khubor u la leit sha la 
jingthiah. Baroh shimied u khlem iohthiah 
shi khmat ruh hynrei u dap da ki jingpyr- 
khat tang shaphang jong ka. la kaba ka la 
shukor u sngewthuh shai ba ka la shukor, 
bad u sngewthuh ruh ba um lah ia kynduh 
shuh bad ka. Hynrei um lah satia ban ieh- 
noh bak ia ka dur ba bhabriew jong ka. 
Baroh shimied ka wan ha u ban pynpait bad 
shoh Iwet ia ka dohnud jong u, teng teng u 
klet ba ka la shukor ia u bad teng teng pat 
u kynmaw bad ki khmat jong u ki la kiew 
saw da ka jingbitar ia ka jingnud ba da palat 
than jong ka, baroh shimied ka la long kum 
ka thma. bah ha ki jingpisa mynsiem kiba 

ym don mano mano ruh ba lah ban batai* 
Ha kaba khadduh u la long kum u ’si rem 
iatur ban phet iamrem noh. Ka jingkhuslai 
jong u ka la long kata ka jingkhuslai kaba' 
ym lah shuh ban batai da ka ktien, u sngewba 
um lah ban shah ban iai iohi bad iai ioh- 
sngew shaphang jong ka, kumta u la kut jing-; 
mut ban leit jingleit sha kawei pat ka ri kaba 
jngai ba un klet noh jinduh shaphang jong 
ka. Kum lashai u la khreh la khrum kumba 
u la ju leit jingleit barabor, haba u la dep 
ka khreh ka khrum, u la khot ia kata ka 
nongleit rah khubor ba kan leit rah sha ka 
Lyngngaisngi ia kita ki kyntien, kumta u la 
mih bak na iing sha kata ka ri kaba un 
jah slera slem. 

Ka Lyngngaisngi ka tang shu ioh ia kata 
ka khubor, ka la kulmar thlim, ka la khih 
shane shatai, ka la klet noh ialade, ka la 
mut ban mih na ieing dalade hi ban leit iashem 
ia u mar khmat, hynrei kata ka nonglam 
ktien ka la iathuh ha ka ba um don shuh 
ha ieing, u la mih bad u la leit jingleit sha 
kawei ka ri kaba jngai, bad um shym iathuh 
ruh ha ka sha kano ka ri ba un leit. Tang 
kumta hi ym tang ba ka jaw ummat hynrei 
ka la iam rangbah khiem da lehrain shiih 
iano iano ruh. Ki kmie ki kpa ki la wan 
beh balei ba ka la jia kumta, ka la phla ha, 
khmat jong ki ia kiei kiei baroh, bad ka 
rukom kren ieid kren don akor ia la ki kmie 
ki kpa kaba ka ju kren barabor ki la duh 
noh bad dei kane ka khylUp mat kaba 

nyngkong ba ka la pyni ia ka dur khmat ba bitar 
ha khmat jong ki, ka la ong, ‘‘Kano kano ruh 
ka bym bit ia nga Mei, ka long lehnohei ka 
jingieid jong phi ia nga bad ka jingieid jong nga 
ia phi, nga la long ka khun ba sniew tarn bad 
kumta ngam kwah shuh ban iohi ia kane ka pyr- 
thei, ka pyrthei ba haram, ka pyrthei ba pynisih 
khun isih kmie, ka pyrthei thombor, ka pyrthei 
khwan |alot, ka pyrthei kwah burom, ka pyrthei 
khlem hok bad ka pyrthei ba shet shukor. 
Ngam sngew pop ban shukor ia uta uba 
shukor ia nga, hynrei nga sngew ba ka long 
kaba poh bad kaba pop tarn ba ngan shukor ia 
uta uba sngur bad ba lui lui kumba nga nga 
sngur bad nga nga lui lui. Kumta ruh Mei 
nga la long kaba pop bad kaba poh tarn 
bad ba ym don jaka shuh ruh ba ngan rieb 
ha sla jong kane ka pyrthei. Nga kaba la 
nud ban shukor bad pynmong ia ka dohnud 
jong uta uba sngur bad lui lui jong kane 
ka pyrthei kat haduh ba un da phet iap noh 
ban nym iohi bad iohsngewshuh wad ia ka 
kyrteng jong nga. Nga ieid ia phi mei nga 
ieid ia phi pa bad haduh ka jingiap kan nym 
kut shuh, hynrei ia nga la kha tang kum ka 
briew ia ka ram jong kane ka pyrthei ngam 
lah ban siew. Mei bad Pa baieid jong nga 
nga tip ba kaei kaei baroh kaba phi leh namar 
jong nga ka long namar ka jingkwah lalot 
ia ka bUrom bad ia ka spah jong kane ka 
pyrthei, phi la leh bein ia nga ba ngan long 
haduh Imtne. Ia kaba shisien kaba phi la 
hikai ia kata nga la leh, phi tip hi ba nga. 

del ka khun samla jong phi kaba hok kaba 
sngur bad ka bym ju kylla ne shukor iano 
iano, mynta nga la kylla long kaba kylla 
bad kaba shukor bad kumta ruh ngan nai 
Syiem ngan nai Patsha, ngan nai spah ngan 
nai hajar bad ngan nai shuh kiei kiei ki jong 
kane ka pyrthei”. ICatba ka nang kren katta. 
ki ummat jong ka ruh ki nangtuid khlem 
da sangeh halor ki rengngap jong ka. 

Ki kmie ki kpa jong ka ruh ki la kulmar 
lang thlim, kim nangdom nangbitar shuh, haba. 
ki la iohi ia ka dur bad ia ki ktien ba shisha. 
jong ka. K i la ialeh ban pyntngen da kumne- 
da kumtai, bad ki la pyni ruh iakajinglong 
bym shisha jong u Lursymper, ki la ong, ba 
lada u long shisha kuniba ka ka la sngew un. 
nym jin da la phet bad iehnoh ia ka, bad namar 
ba um khein briew ia ka bad kumta u la leh 
kumta. Ki la pyni ruh shibun kiei kiei hynrei 
lyngba ki shkor kita kiei kiei baroh ki la shu 
mih noh, ka i kumba kam iohsngew ei ei 
ia ki ktien jong ki, hangta baroh arngut ki la 
ia lyngngoh ngain, ba ka khun jong 'ki mynno* 
mynno ka ban khyllie tang u ’niuh ’mat ia kf 
kmie ki kpa ruli kam ju nud ba ha kata pat 
ka leit eh dohnud haduh katta. La katta ruh 
ka mynsiem kwah pyrsa kurim Syiem jong ki 
kam jah noh hi na ki, ki la ia pyrkhat halad& 
ba ha ka saw ka sian te ka ju long kumne,. 
hynrei tang katno ka la jem hi ka dohnud bad 
kloi ruh ban klet noh ia u Lursymper ba um 
don shuh ha shnong. Hadien katto katne por 
ki la ia mih noh na kata ka kamra bad ki da 

bthah tyngeh ia kata ka tymmen kaba don bad 
ka, bad kan thiah peit ba ioh jia kano kano 
halorjong ka Lyngngaisngi namar ki la itieng 
shisha shisha ia ki rukom lehjong ka. Kata 
ka tymmen ka la pyni shibun kiei kiei shaphang 
ka jingim ha kane ka pyrthei ban pyntngen ia 
ka, ka la ong, “Kum kine ki jingshem jong phi 
khun nga la lap bun bun bad bun bun ruh kiba 
la lehsat ialade na kum kine ki daw, hynrei 
haba pyrkhat bha, shisha ia kaba sngewsih 
sngewsih hi hynrei ban pynleit jingmut eh ia 
kiei kiei kiba la dep, ka long kumba shu leh 
than ia la ka jingim, ngi dei ban pyrkhat bad 
pynkut ba kaei kaei kaba haba ka nusip hi 
kam iathoh yn sa leit leh kumno, bad dei ban 
pynthymmai pat ialade da kiwei pat ki jingpyr- 
khat. Ka pyrthei ka long kaba iar, bunsien 
ngi ju shem ba kaei kaba jia mynta ka long ba 
ngi sngew ba ym don shuh kum kata, hynrei 
bunsien kaba kham kordor pat ka long ka ban 
dang wan jia. Kum phi lei lei dang katne ryta 
khun nga ngeit ba shibun kiei kiei ki jingkordor 
kiba ap ia phi kiba phin sngew ba kane ka 
jingjia kan nym long ei ei ha khmat kata ka 
ban dang wan”. Ka Lyngngaisngi ka la pcit 
shlip sha kata ka tymmen bad ka la ong, “Ha 
ka pyrthei don bun rukom bad ka dei ruh 
kumba phi pyni bad kren ma phi, hynrei ai 
ba kan long kumta halor ka pyrthei baroh 
kawei hynrei ba kan nym long da lei lei ruh ha 
nga hi marwel. Lada nga ieid ia phi katno 
katno ruh, ngam nym lah ban iohi lut ia ki 
snur jong ka dob nud jong phi baroh, bad kumta 

Tuh ka la long ha phi la ka ban kren pyntngeo 
uga ruh nga ju kloi barabor ban kren pyntngen 
lem la ki lok ki jor kiba shem pap sohsat hynrei 
la ka jingkit bakhia bad bashon jong ka 
•dohnud jong ki ngam lah ban shim ban la kit 
lem hynrei tang ka dohnud jong ki ka ban kit 
lada ki lap ne ki im ruh Kata ka tymmen ka la 
shu sngap noh namar ka lohi ba ym long la 
sneng la pyni shuh la ka 

Ka Lyngngisngi ka tip shai kdar la ka 
jmgkhuslai pait dohnud jong u Lursymper halor 
kine ki jmgleh jong ka, ka tip shat kdar ruh 
ba u leid tarn eh la ka kumba ka ruh ka leid tarn 
eh la u Ka la mut dur bad lohi lut la ki jing- 
pyrkhat marwei jong u kaba haduh ba um kwah 
shuh ban lohi wat la ka syrngiew jong ka 
Katba ka nangpyrkhat ka dohnud j ong ka ka 
nangpait nangpait namar kam shym poi 
pyrkhat ba kan jia haduh katta kat haduh ba 
kan nym la shem shuh bad u 

Ka kmie kam ju leh noh shuh 4a ka 
Lynengaisngi naduh kata ka mied khlem da 
Avan lathuhkhana byrngia sngewbha la ka 
haduh ba kan da leit thiah Ka Lyngngai- 
sngi ruh haba don ba don ka kmie namar 
ba ka leid la ka ka laleh katba lah ban len 
la la ka jmgkthang mynsiem bad pynpaw la ka 
dur sngewbha ba kan sngewtynnat ma ka, 
hynrei ka tang shu leit ma ka ka tuid tang 
da ki ummat sngewsih kumno kan leh na ka 
bynta u Lursymper Teng teng ka ju klet la 
la ki kmie ki kpa ba kat kata ka sat ba 
kan shu her noh kat shaba poi ban pyn- 

hun ia kajingshem jong ka jingim jong ka^ 
teng teng pat ka la pyrkhat halade ba kumba. 
ka long ka samla ba sngur ba shisha bad bym 
shym leh palat ia kano kano bad kumta ba kan 
shu shong sotti noh bad la ki kmie ki kpa katba. 
ka pyrthei ka ibit bad ia lam ia ka. Kum 
kine ki jingpyrkhat bun bun ki mied bad ki 
sngi ka la pyrkhat, hynrei ha kaba khatduh 
kam lah hi ban pynkut noh khlem da wan 
paw kita ki por jong kita ki jingpeitieid ba 
janai bad kita ki ‘tien ieid ba jai jai jong ka 
bad u Lursymper bad kumta ka shu kylla ka 
dohnud khlek khlek bad kam ju tip briew 
shuh. 

Ynda dap kumba artaiew ne hadien bau 
la mih u Lursymper na shnong, ka km'ejong 
ka da kaba wan shongkai man la ka mied ka 
i kumba ka khun jong ka ka la klet ia kiei 
kiei baroh, ka khmat jong ka ka la isngewbha 
bad i kmen, kumta namar ka jingkyrsuh jong 
u kpa man la ka por ban kren hi ia ka 
shaphang uta u Syiem, kam banse ban sdang biang 
ki ‘tien phawer shaphang jong u, “Khun” 
ka la ong, “Nga hi ha lade mynta nga sngew- 
bha ia kaei kaba phi hi phi mon bad kata 
kaba phi mon ka long ruh ka mon jong nga, 
kumba phi phi long ka khun marwei jong nga, 
ban lei ban leit pynsngewsih pynkhuslai ia phi, 
hynrei nga ngeit ba phin pynshongsuk pynthiah- 
suk ia ngi ki kmie ki kpa ba phin nym pyn- 
khein ia ka burom jong ngi. Buh jingmut ba- 
rabor ia uta u ba niew kor ia phi, ban lei 
phin niewkor ia uta uba ibein ia phi”. Ka 

Lyngagaisngi ka la sngewthuh ia kaba kaei 
ba ka kmie jong ka ka la mut, kumta kam 
lah kun shuh bad ka la ong, “Nga niewkor 
tarn ia uta uba niewkor tarn ia nga, ba wat 
lada ngam iah iashem shuh ia u, nga sngew- 
hun ba ngan shong, bad ngan im marwei ban 
long ka thei-sotti bashisha, ngan nym shong- 
kurim ia uno uno uwei pat u briew, ia kaba 
ngan sbongkurim iuh jubanlak ka kham bha 
ba ngan nym iohi shuh ia kane ka pyrthei. 
Mei baieid mynta nga la kylla long ka khun 
tarn sneng jong phi, hynrei nga sngew ba ka 
jingtamsneng jong nga ia phi ka kham hok 
ban ia kaba nga kohnguh ia phi ban shong 
kurim ia uwei pat u briew. la kaba phi hi 
phi la mon ban ialam ia nga shisien, nga la 
kohnguh bad ngam lah kylla shuh. Phi don 
hok ba phin leh katba phi ibit halor jong nga, 
hynrei tang kata kawei ba ngan bat halade 
katba nga nga dang dei ka Lyngngaisngi ka 
khun jong phi”. Ka kmie ka la peit da ki 
jingisynei ia ka, kumta kam nud pyni ei ei 
shuh hynrei ka la kren pyntngen noh ia ka, 
ka la iohi ba kam shym kren jingbriew shuh 
bad kumta ka la mih noh na kata ka kam> 
ra da ka jingkthang mynsiem ka bym lah 
ong shuh. Ka la iathuh ia kiei kiei baroh ha u 
kpa bad ka la iathuh ruh ia ka dur khmat 
ba la ipher bak jong ka. Ki la ia pyrkhat 
jylliew baroh arngut shaphang la ka khun bad 
shaphang ka jingsngew khein burom na ka bynta 
uta u Syiem uba ki la ia kohnguh. Kim nang 
iarai shuh ba yn leh kumno, la yn kylla noh 

ia u Syiem ruh ym bit la yn pynshongkorim 
bor^ nih ym bit. Ki la iohi ba ka khun jonff 
ki imat lada lehbor ka nud imat wad baa 
leh kumno kumno ruh iaiade. Ha kaba 
khadduh ki la ia iam baroh arngut bad ki 
la babe ia ia ka jingbakla ba ki la leh ia la 
ka jong ka khun. Ha kaba kut ki la iarai 
baroh arngut ba ai kan long katba ka long kat- 
ba ka jia ba ki dei ban kyrpad ia uta u Syiem 
ba un ia pyllait ktien noh ia ka khun jong 
ki. 

Ki la iaphah ktien sha u da ka jingkyrpad 
bad iathuhkhana ia kaei kaba la jia baroh, ba 
kumno ki la leh ia la ka khun namar ba ki mon 
bad burom eh ia u hynrei ba ka leit jia pynban 
haduh katta. Hynrei uta u Syiem u la jubab 
u la ong, “Nga sngew haduh katta katta 
na ka bynta jong phi hynrei nga sngewsih shibun 
ba nga la pynlong poh iaiade ha kum kanc ka 
jingjia ba sngewpoh tarn. Da la ka mynsiem hi 
nga kloi bad ngam mon ia kum kata ka bricw. 
hynrei ha khmat ka pyrthei pat nga dei ban wad 
ia la ka burom. Ka pyrthei kumno kan sngew 
ia nga lada ngan shah kat kata ka khein burom, 
kumta kumba phi la mynjur nyngkong ka sngi 
kumta ruh nga dei ban shongkurim ia ka bad ka 
dei ban dei rub ka briew jong nga”. Ki tang 
shu ioh ia kane ka khubor baroh arngut shikmie 
shikpa kim ia sngewthuh shuh ba kumno kin 
leh. La kin leit iathuh ha la ka khun ruh kim 
nud namar ki iohi ba ka jingsngewsib jong ka 
ka la long haduh katta katta ba imat tang shu 
pynpher hi ka briew kan shu kyllon bad iap' 

rynieng. Ynda hadien katto katne sngi kim 
banse ban iathuh ha ka ia kaba la jia ba ki la leh 
katba don la ka buit ban ia pyllait ktien noh bad 
ka bad u Syiem, hynrei ba um pyllait satia, ki da 
ia iam de baroh arngut ha khmat jong ka. Ka 
shi kyntien ruh kam nang jubab shuh ia kata ka 
khubor ba sngewsih hynrei la katta ruh da ka 
jingisynei ia la ki kmie ki kpa ba ki iam sngewsih 
na ka bynta jong ka, ka la ong, ‘‘Mei, Pa, wat 
sngewsih bad khuslai na ka bynta jong nga, 
baroh ngi ki khun bynriew ki bym ju lah biang, 
ngi dap da ka jingbakla suda, kumba phi phi ieid 
ia nga nga ruh nga ieid ia phi, lada phi phin 
shitom nga ruh ngan shitom, lada phi phi suk 
nga ruh ngan suk ryngkat, lada phi phi im nga 
ruh ngan im ryngkat bad lada phi phi iap nga 
ruh ngan iap ryngkat. Ha la ka jingim ba sngur 
ngin shah ia kita kiei kiei kiba ka pyrthei ka 
sngewdon hok ban leh halor jong ngi. Katba 
ka nangkren katta ka mynsiem jong ka ka nang 
um ha kita ki jingiohi ba jngai bad pait dohnud, 
kiba phai sha ka na baroh sawdong, kumta katba 
ka nangkren ka sur kren jong ka ka nanghiar 
nanghiar haduh ba kam lah kren shuh bad kumta 
ka la kyllon ha jingthiah khlem da tipbriew shuh. 

La khih ka ing ka sem, ki kmie ki kpa kim 
tip briew shuh. Katno katno ruh kam kyndit 
shuh, shi kyntien kwai ruh em, ar kyntien kwai 
ruh em, haduh shiteng synia ka sa kyndit bynriew, 
wat la ka la kyndit hynrei kam lah satia wat tang 
ban khih na jingthiah ruh. Kam sngewthuh 
kumno ka pang bad na ei ka pang, hynrei ban 
khyllie tang ki khmat ruh, ka la khyllie da kaba 



72 


shitom. La dap u tymmen u san, u para marjan 
marpar, uba nang uba tip ban ia sumar ia ka, 
hynrei long lehnohei ym don ba lah pynkoit 
mano mano ruh. 

Ka la shu thiah sah hangta hapoh jingthiah 
•da ki bnai. La lut u stad u jhad kat uba ki la 
tip hynrei ym don ba lah bad ym don dawai satia 
ka ban iasoh bad kata ka jingpang jong ka. K.a 
tip briew bad ka lah ban krcn, hynrei ka briew 
pat kat ba nangmih kawei ka sngi bad ar ki sngi 
ka nangring nangring man la ka sngi. Ki kmie 
ki kpa ki la shu shad lynglong khlem nangbam 
nangdih shuh, la i kumba kin shu iap noh da ki 
jingkhuslai khlem da pang, ki la dum ka buit ka 
stad, bad ki la shu iam sah khlem da sangeh 
shuh bad mied bad sngi. 

Khadduh eh la wan poi uwei u tymmen stad 
uba ki la phah na sha jngai uba la ju pynkoit bun 
bun ki jingpang baeh baeh. U tang shu poi, u 
la peit ia ka bad kumta u la shu pangah tang ka 
khlieh, u la ong, “Kum kine ki rukom jingpang 
nga hi te ngam lah shemphang ban leh kumno 
namar ka mynsiem jong ka briew ka shitom 
haduh katta katta hynrei ia ka jingpang pat 
ligam lah ban shem ba naei ka pang, kumta 
baba ngarn lah shem ia ka jingpang ngam lah 
satia ban ai dawai ia ka. Ka briew hi lada 
kam lah ban jcm sa kumba artaiew ne kan nym 
lah kyrshan shuh bad kumta kan shitom. Nga 
hi ialade mynta hi ngam lah ban iarap ei ei bad 
kumta ia wad kein da uno uno u stad lehse u lah 
ban shem ban ai dawai ia kane ka jingpang jong 
lea” Ki kmie ki kpa jong ka ki la iam ha ktimat 

jong u, ki da ong artad ba ym don shuh u stad 
nba ki la tip ba ki khlem da leit wad ba un wan 
peit wan sumar ia ka, kumta ba baroh ki la wan 
hynrei ym iadei satia. Ki la nguh la dem ia u ba 
un da peit bha kein kat ba u don la ka buit ka 
bor stad jong u. Kumta u la kohnguh bad u la 
ong ba un da pyrkhat bha kum lashai. Uta u 
stad u la pyrkhat baroh shimied khlem da thiah 
shuh ba ka jingpang aiu kaba kum kata, hadien 
da kaba u iai pyrkhat pyrkhat u la lap dien ia 
kum kata ka rukom jingpang ba ka dei ka jing- 
pang khuslai mynsiem aiu re aiu namar shisien 
la slem bah mynshwa u la lap teng kum kata ka 
rukom jingpang. Kumta tang shu khie mynstep 
u ia leit beit sha ki kmie ki kpa u la swar 
ia ki shaphang jong ka ba don ei ei ne em 
kaba kum kata kaba u la pyrkhat bad ba ha 
kano ka rukom ka briew ka la kem pang 
nyngkong eh. Kumta hi ki ruh ki la phla 
bad ki la iathuh ia kata kaba la jia baroh. 
Uta u stad u la ong ha ki, “Lada phi lah 
ban pynhun bad pynbiang ia kita ki jingkwah 
jong ka mynsiem jong ka baroh, nga nga kloi 
ban sumar ia ka bad ka briew kan im hynrei 
lada phim lah ban pynbiang ia kata, ka long 
lehnohei ia nga ban sumar namar ngan nym lah 
satia ban pynkoit ia ka da lei lei ruh”. 

Haba uta u stad u la pyhshai ia ki kmie 
ki kpa jong ka kumta, ki hi namar kiba lah tip 
lypa ia kiei kiei baroh, ki la iohi ba kaba 
kongsan tarn ba ka la kem pang ka la long, 
ba haba ka la ioh sngew ba u Syiem um 
pyllait shuh ia ka. U kpa u la jawummat 

brib, u la ong, “Haduh katne kan wan jia 
ha la ka khun ba lada nga la bakla katno 
katno rub u del ban pyllait, bad kumta nga 
del ban pyllait ia la ka khun lada nga iap 
nga im kam pher ei ei kat kane ka jinjar 
suhsat”. Kumta hi u la ong ha uta u stad 
ba u lah ban pynbiang nadong shadong baroh 
ia ki jingkwah ban pynhun ia ka mynsiem 
jong ka. Uta u stad u la ong ha ki, “Nga 
sngewbha shibun ia kata ka ktien jong phi, 
bad mynta khie leit kten ha ka, kren ha kata 
ka rukom ban pynhun bad pynsngewbha ia ka 
mynsiem jong ka, nga ngeit ba phi la tip bad 
sngewthuh hi ba phin pyni kaba kumno ka 
sur bad ba phin kren kiba kumno ki ktien 
ba kan hun bad sngewbha ka mynsiem jong 
ka, hadien ba phi phi la lah ban pynsngew- 
bha ia ka, ngan sa leit sa ma nga, ngan ai 
ki dawai ki ban pynkhlain ia ka met bad ka 
mynsiem jong ka, bad kumta lehse ka briew 
kan sa koit hi shen shen.” 

U kpa jong ka kumta hi mar mar shwa 
ba un leit sha la ka khun, u la phah ktien 
pat sha u Siem ba un ia pyllait ktien noh 
shisyndon bad ka, da kaba u pyni shibun ki 
daw bad da ki jingkyrpad sngewsynei kiba 
haduh katta katta. tj da iathuh ruh ia ka 
jingpangjur jong ka khun jong u namar ka 
jingleh than jong u ia ka. U tang shu la 
phah ia kata ka khubor kaba ar sha u Siem 
kumta u la leit sha ka kamra jong ka khun 
jong u, u da pyni ia la ka dur khmat sngew- 
bha ha ka, namar ka long ka khynnah ka 

bym lah ban shah ban iohi ia ka dur kbmat 
ba sngewsih jong ki kmie ki kpa jong ka. 
U tang shu rung ha ka kamra, u la kylli 
“Kumno phi sngew khun”, Ka la ong, “Nga 
kham sngewbit phi pa-pa”. Ka shyntur ^'ong 
ka ka kren kumta, hynrei ka jingshitom jong 
ka mynsiem jong ka pat kaba kam sngewlah 
shuh ban ong, ka shu pdang thaid shi thaid 
bad katba ka nang kren pynshngain ki umtnat 
bym lah len jong ka pat ki nang batai lut 
ia kiei kiei baroh. “Khun”, u la ong, “La 
shisha nga sngew ialade kum uba la biang 
nadong shadong baroh, hynrei ka jinglongbriew 
pleng kaba dap da ki jingpynshoi bad jingba- 
kla suda, ynda mynta nga la sngewthuh ba 
nga la leh bakla halor jong phi ba nga la 
mut ban pynshongkurim ia phi bad u Syiem,. 
hynrei mynta hi da la ka jingpynshongnia bad 
da la ka mynsiem sngewbha ka jong nga hi, 
ba ngan nym pynshongkurim ia phi bad u 
bad ba nga la phah pyllait ktien noh, bad. 
ba um don hok ei ei shuh halor jong phi. 
Nga nga la sngewbha bad sngewtynnad shibun 
eh, ka kmie ruh kumjuh, nga kyrmen ba phi 
ruh phi la sngewbha sngewtynnat ryngkat ia 
ka jingsngewdei jong nga ba nga la leh kumta”. 
U tang shu kren ia kine ki ktien ka la hiar 
ka mynsiem jong ka jrut, bad kumta hi ka 
la ong, “Nga sngewtynnat ryngkat pa-pa”. 
La kam lah ban kren shibun kyntien hynrei 
ka dur khmat jong ka ka la pher bak bad u 
kpa jong ka u la ithuh ia ka dur khmat ba. 
j sngewbha shisha. “Khun” u la ong pat, “Kata. 

'Jca la long kumta, hynrei nalor kata ruh dang 
•don bun kiei kiei kiba nga la sngewthuh 
mynta ban pynbeit ia ki jingbakla baroh ba 
ngin wallam pat ia kito ki sngi ba suk kiba 
ngi im da ka jingiasngew kawei ka mynsiem 
shikhun shikmie shikpa, nga la shetn ba 
ym don shuh kawei pat ka jingim kaba suk 
l)ad kaba sugewbha ha ka pyrthei nalor kata. 

Ka Lyngngaisngi hapeng kata ka jingshi- 
tom ka la phuh samrkhie bad ka pyni ia la 
ka dur khmat ba sngewbha bad sngewnguh 
ha khmat jong u. Kumta hi ynda u la shong 
kai katto katne por u la mih noh na kata ka 
kamra da kaba sngewbha ba u la iohi ba ka 
khmat jong ka ka la i phngain kdar. 

U tang shu mih na kamra hi u la leit 
beit sha uta u stad, bad u la iathuh ha u 
ia kiei kiei baroh kiba u la leh, bad ba u 
la imat ba ka dur jong ka mar kumta kum- 
ta hi ka la iphngain kdar. Uta u stad kuni- 
ta hi hddien kato katne por u la leit peit 
ia ka. Haba u la peit la wad bha u shem 
shisha ba ka jingpang jong ka ka la kham 
duna khyndiat na kaba u shem ha kaba u 
la peit nyngkong, kumta u la sngewthuh ba u 
la shem ia ka jingpang jong ka, u la khreh ki 
dawai dashin ka ban iadei bad iarap ia kum kata 
ka jingpang, u la ai ha ki kmie ki kpa ba kin 
pyndih ia ka, naduh kata ka sngi haduh ba kan 
da Jem bha. U la ong ha ki ba ka briew kan sa 
koit tang hapdeng kumba katto katne por, u la 
bthah bad la maham jur ia ki u ong, “Kaba tarn 
<eh ba phin sumar ia kane ka briew ka long 

ba phin pynhun, pynsngewbha ia ka mynsiem* 
jong ka. Nga ngeit ba phi ki kmie ki kpa. 
phi tip bad phi sngewthuh bha ia ki daw 
baroh ba na ka jingsngewsih bad pait dohnud. 
ba ka la kylla long ka jingpang haduh katne. 
Kat kum ka jingshem jong nga ka briew kam 
shym don jingpang ei ei ruh em hynrei tang: 
kata bad kumta phi dei ban ialeh katba lah 
ban pynhun bad pynsngewbha ia ka, namar 
kum kane ka jaid jingpang ym ju don dawai 
ha ka pyrthei kaba lah ban pynkoit lait tang 
da kata ka dawai kaba la pynpang ia ka. 
Kine ki dawai jong nga kiba nga ai ki long 
tang ban iarap ba kan kham khlain kloi ka. 
briew haba ka jingpang ka la iehnoh ia ka,. 
hynrei kin nym long dawai ban iarap ei ei 
ruh em, lada phi hi phim lah ban tah dawai 
da kita ki jingtah dawai kiba nga la batai 
ha phi. Phi dei ban da sumar bha ioh ba 
ka leit kylla ka jingpang, namar ka tang shu. 
kylla, kata hi ym don dawai shuh ha ka pyr- 
thei ka ban pynkoit pat ia ka. Ka briew, lada 
phi lah hi ban pynbiang kat kum ka jingpyni jong^ 
nga, naduh mynta ka sngi hi kan nangkoit nang- 
koit man la ka sngi, haduh ba kan da koit phar”. 

Uta u tymmen stad u tang shu lah pynbiang 
ia kiei kiei baroh u la leit noh bad shisha ka 
briew ka la long kumba u la batai ma u thik. 
Katba nang mih kawei ka sngi ka nangkham 
khlain, ka nang kham peit mat bad ar ka sngi 
ka nang kham jem, ka nang kham jem haduh ba- 
ka la lah ban shong ban khie halor jingthiah. 
Ki kmie ki kpa bad ka ieing ka sem baroh kawet 

ka la im pat khrek, kata ka tymmen kaba ieid eh 
ia ka kaba la thiah iap hapoh kyndong baroh 
shi katta sngi ka la mih pat, ka la nang ban sad 
ban khyllong ban sum ban sleh pat kumba ka la 
ju leh barabor, ka la sngewtbuh pat ban leit ban 
wan ban trei ban ktah kumba ka la ju trei. 
Kumta ki kmie ki kpa, ki lok ki jor rub kumjuh 
ki la dap tang da ka jingsngewbha suda, ba ka 
la nang kham koit man la ka sngi haduh ba ka 
la koit Joit na kata ka Jingpang ba jur tarn Jong 
ka. K-um ka Syiem Jong ka pyrthei ka la hiar na 
jingthiah ka la mih sha phyllaw ban peit ia ki 
dieng ki sied, ki syntiew ki skud, ka la peit ka 
la iohsngew kumba ki ia risa kmen lem ba kl la 
iohi pat ia ka. Ka la ai khublei ia ki bad ia 
baroh kiba ka ieid ba ka pyrthei ka dang isynei 
bad ieid ia ka ba kan ioh thum ieid pat ia kita 
kiba ieid tboin eh Jong ka. 

Uta u Syiem u tang shu ioh ia ka khubor kaba 
ar ba u kpa ka Lyngngaisngi u la phah, u la kham 
bitar arshah da ki jingsngew ia ki jingniewbein Jong 
ka. Wat la shisha um kwah bad don mon shuh 
ban shongkurim ia ka hynrei da ka jingsngewrem 
bad jingbitar u la ong ha la ka mynsiem ba u dei 
ban da ai ia ka ka jingsneng kaba biang kat kum 
ka jingsngewmeng bad sngewsarong Jong ka. U 
la jubab tang khyndiat kyntien sha u kpa Jong 
ka, u la ong, ‘‘Nga ngam ju pynkhein ia la ka 
kular mynno mynno ruh bad kumta ngam lah 
ruh ban shah ba kiwei kin pynkhein ia la ka kular 
kaba ki la kular ia nga. Ka pang ka shitom ka 
iap bad ka im ka long ka jong ka pyrthei. Lada 
ka briew ka iap yn leit ong kumno, hynrei lada 

ka im, kat kum ki ktien iasot-sa-kular, ka briew 
ka dei ka jong nga”. Haba u kpa jong ka u la 
job ia kane ka jubab u la at sia ha la ka mynsiem 
ia ki ktien kren bym khein briew jong u, hynrei u 
la en jar ha la ka mynsiem, um iathuh hano 
hano ruh. U la ong ha lade nga la nguh la deip 
um sngap, u kren pynban haduh katne, kat kane 
ka sat para briew ka kti mar ar ka kjat mar ar 
ai kan long katba long lada iap lada im haba la 
poi ha ka khim yn leh kumno, nga dei ban ialeh 
ba u dei ban pyllait shisyndon, nga dei ruh ban 
ialeh ban iatan mynsiem la ka khun kumba nga 
la sngewthuh ba nga la leh bym dei ia ka. Kumta 
hi u la shu sngap jar bad tip tang halade ia kita 
kiei kiei baroh haduh ba ka Lyngngaisngi ka la 
koit bad ka la long kumba ka la ju long myn- 
shwa, 

Haba ka la koit kumta u kpa u la iathuh ha 
ka kmie ia kiei kiei baroh ba u Syiem u la kren 
ha u ba um pyllait satia ia ka khun jong ki. Ki 
la ia sngewsih haduh katta katta ba ioh kane kan 
pynjia ei ei pat ia ka khun jong ki. Haba ki la ia 
pyrkhat pyrkhat, u kpa u la kut jingmut ba un 
leit hi da lade ban iakynduh markhmat bad uta 
u Syiem bad ba u dei ban pyllait ktien shisyndon 
iaka khun jong ki. Kumta hi namar ka kam 
ka long ka bym bit pynslem shuh, u la khreh la 
khrum bad u la kren la iathuh ha la ka khun ba 
un leit pyllait bad pynkhuid ktien noh bad u 
Syiem. Ka ruh ka la jubab da ki ktien kren ieid 
ia la u kpa bad da ka sur ba isngewbha haduh 

Ka Lyngngaisngi ka long ka briew kaba 

shalak bad kaba sian shibun ka tip ia kata kaeB 
kaei baroh kaba u Syiem um pat pyllait ktien ia 
ka hynrei kam shym sngew ei ei ruh em ia kata 
namar ka ithuh bad ka tip ba ki kraie ki kpa jong 
ka ki la rai jiagmut shisyndon ban ia pyllait 
ktien noh bad u. Haba ki la ia khublei bad 
ia nguh iadem, u kpa u la mih bak na ieing 
ryngkat bad la ki nongbud jong u. 

Ka jingkoit jong ka Lyngngaisngi ka la 
pynlong pat ia ka jingsngewbha, ka jingphuh 
jingphieng jong ka ieing ka sem, ki syntiew ki 
skud bad baroh phar kiba ka la ju ieid bad 
sngewbha barabor. Baroh shisha ki la long 
kumta hynrei u lyoh ba rben uba shu sdien Idui 
ha ka mynsiem bad ka dohnud jong ka Lyngngai- 
sngi u don hi hangta um her noh kumba ki 
jingpeit bad jingiohsngew ki iohi bad ki iohsngew. 
Ka la pyrkhat khuslai ia ka jynjar bah ka jong 
ki kmie ki kpa jong ka, ka la jaw ummat buhrieh 
marwei marwei ba kam lah satia ban pynhiin ia 
ki. Ka la phai pat sha la ka mynsiem shi met 
ka la iohi ia kata ka jingieid ba la khlong lut ia 
ka dohnud jong ka, ki ummat ki la pun bad kyan 
suki bad kumta ki la tuid suki jai. 

Haba u kpa ka Lyngngaisngi u la poi hangta 
ha ieing Syiem bad u la ia kren ia pyni shibun 
kiei kiei shaphang ba u dei ban ia pyllait ktien 
noh bad ka khun jong u, uta u Syiem pat da 
ka jingsngewrem bad sngewkhein burom u la 
kren kyndat bak bak ia ki ktien jong u baioh, u 
la ong ha u ba kata ka long ka kam pynkhein 
burom kaba khraw, kumta ba un nym pyllait da 
lei lei ruh lymda u lah ban slew shisnieh masi ka 

ksiar ba nylla kum ka bai mynrain khmat bad 
bai ksan rngiew jong u. U kpa ka Lyngngaisngi 
u la ia kren ha uta u Syiem ba u la dawa ka 
jingdawa kaba um lah ioh ban slew da lei lei ruh, 
ba ym lah hi ban ioh ksiar katta katta, u la ong 
bad u la kyrpad ia ii ba uii dawa tang kat ba u 
lah ban slew. U Syiem u la ong, ba kata ka 
long ka jingdawa jong u kaba ym dei shuh ban 
ia bun kticn, ba lada u lah ban siew, un ia pyllait 
ktien nob bad ka khun jong u bad lada um lah ban 
siew kala ba ka khun jong u ka dei ban shong- 
kurim ia u. U la ong ruh ba un ai por arbnai thik 
ba un pynbiang ia kata, bad nalor kata ban nvm 
iadon shuh kano kano ka jingiabuh teng. U la 
ong ruh ba naduh kata ka por ba ka khun jong 
u kam bit shuh ban mih ne ban leit shano shano 
luh lait na la ka ieing kaba ka shong haduh ban 
da kut kata ka ia ba ia buh bad ba u la phah ruh 
la ki briew ban peit'ap khmih ia kata. U kpa jong 
ka Lyngngaisngi um banse ban kohnguh ia kata 
ka jingdawa bym sngewlah siew jong u da ka 
jingsngewsih kthang kaba haduh katta katta. 
Kumta u la leit phai noh sha la ieing ha ka dur- 
khmat ba thangiong ngain. 

U kpa u tang shu poi ha ieing u la iathuh 
ha ka kmie baroh kaba la jia bad ia kata ka 
jingiakut kaba u Syiem u la leh da ka bor khlera 
da sngap ia ka ktien jong u wat tang shikyntien 
ruh. Ki la shu ia lyngngoh bad ki la shu ia iam 
baroh arngut da ka jingsngewsih ba kim lah 
pyrkhat shuh ba kan jia kumno ia ka khun jong 
ki lada kan iohsngew kum kata kaei kaei. Kumta 
hi ka Lyngngaisngi ka la wan lap bad ka la ipher 

Jcata ^9 joag 'Jd baroh arpgut^ ka I9 

kylli ia ki balei ba Jd la iaiam kumta, ka rub ka 
la kylli da la ka sur kum ban iam, shiphang u 
kpa um nud iathuh, hadien ,um banse u la iathuh 
ia kaba la jia baroh namar u tip ba ka long ka 
kam kaba un ym laJi hi ban len, ka Lyngngaisngi 
hangta ka la iam lang. Ka kmie ryngkat bad la 
ki ummat ka la ong, “Wat sngew ei ei khun 
ngin pyllait hi ia phi lada da kano kano ka lad 
kaba ngi lah ban leh. Wat ia kane ka ksiar ruh 
ngin ialeh ban wad ioh ngi shu lah ban pyndap 
knmno kumno. Ka Lyngngaisngi ka la ipait ka 
m^msiem haba ka peit ka peit ia la ki kmie ki 
kpa, kumta ka la ong ha ki, “Mei bad pa baieid 
kumba ngi la ialeh ban lait na ka jingriam kaba 
ngi la ngat bad kumta ruh ngin iai ialeh haduh 
ba ngin da lait syndon phar, ka pyrthei hi kan 
iarap ia ngi ba ngin laitna kici kiei kiba ngi la 
bakla, hynrei lada ka pyrthei hi kam isynei shuh, 
balei ngin leit sngewsih, mei bad pa wat leit 
sngewsih bad khuslai na ka bynta jong nga, bad 
kumba nga la iohi da la ki khmat ia ka jingshi- 
tom mynsiem jong phi na ka bynta jong nga "bad 
kumta nga la sngewhun ka mynsiem bad ngam 
sngew ei ei shuh wat lada nga leit hap hanguo 
hangno ruh haba ngim don bor shuh ban da 
ialade ngin leh kumno, ai kan long katba ka long, 
wat leit sngewsih ei ei shuh na ka bynta jong 
nga.” Haba ka la kren kumta ha ka dur khmat 
ba da ishisha, kumta ki la kham tn^en khyndiat 
na kaba ki la sngewsih, kiuh bad tieng than bn 
ioh ka kem pa,ng pat. Hynrei la kumta ruh ka 
jingkhuslai jong ki ka bym lah shuh ban ong, 

namar wat la ka kren kumta, kumba ka pyntngen 
ia ki, hyjorei ki ktien jong ka pat ki ngam bii kim 
lab sngewthuh shuh ba kan jia aiu lada kim Idh 
ban pyllait ia ka na uta u Syiem. 

U kpa hadien ba u la poi ha la shnong u 
la khihka wad ksiar, u la phah la ki briew kylleng 
ban thied kat na ba lah ban ioh ba un pyndap 
ia kata ka shi snieh masi ba u la dawa uta u 
Syiem. U la phah wad shisha ia kata ka ksiar, 
hynrei ha ka jingsngewthuh hi u la sngewthuh 
lypa ba um lah ban ioh ksiar haduh katfa katta, 
hynrei u la leh ia kaei kaba u Syieiri u la dawa 
khnang ban pyni ba u la leh shitom hynrei lada 
um lah ban ioh ruh, halade hi u la don jingmut 
ba un nym ai ia la ka khun ha ban da iap da 
im ruh, bad ba u dei ban dawa da ka jingdawa 
kaba u lah ban siew. la ka Lyngngaishgi ruh 
u la iathuh bad ula ong, ba kat kum ka jingdawa 
jong u Syiem ba kam bit shuh ban mih na la 
ieing ban leit shano shano haduh ban da kut kata 
ka ia. U la sneng la pyni ba kan kohnguh thik 
kumba u la ong bad u la kren pynshngain ruh ia 
ka ba un pyllait hi na ka kti jong u wat lada 

kumno kumno ruh. , , , , , , , 

Ka Lyngngaisngi ruh ka la kohnguh baroh 
katba u ong u kpa. BCumta ka la shong hangta 
ha ieing khlem ioh ban leit shano shano ruh da 
ka jingdiaw, jingsngewsih bad jingsngewkhein 
burom kaba kam lah shuh ban ong. Baroh kawei 
ka shnong ki la tip shaphang kane ka jinwia 
bad ki la sngewlem shibun eh ia kata ka jmgshem 
iong ki, ki la iarap ia ki ban ia lum ksiar lem 
kat Shaba ki sngew lah ban ioh. Kumta ryngkat 

ka jingiarap ki lok ki jor, dalade hi bad da lar 
ki jong ki briew ki la lum bun ka ksiar hangta ha. 
ieing jong ki. Ynda dap kumba artaiew ne ba 
ki la thied ksiar, la lut ka ksiar na sha ba kham 
jan kham Jan namar la lut kiba kwah ban die, 
hynrei kata ka ksiar kaba ki la ioh kam pat don 
wat tang shiteng shatak snieh masi ruh. Kumta 
ki la phah wad kham sha jngai katba lah ban 
ioh. Baroh kiba ha ieing ha sem ki la sngewarta- 
tien ban ioh ia kata ka ksiar, kumta ki la dap da 
ka iingsngewsih haba ki la pyrkhat shaphang ka 
Lyngngaisngi ba kim lipsbuh ba kan lehkumno 
ynda haba u Syiem un ring bor ia ka namar ka 
jingbym lah sicw jong ki, hynrei u kpa te u la 
shu en jar ha la ka mynsiem namar u la pyrkhat 
ba lada un pyniap pynim ruh ba un siew tang 
katba u lah ban ioh bad lada iap lada im ruh 
ba un nym kohnguh ba un pyiishongkurim bor 
ia la ka khun kaba u la iohi lypa ba lada un leh 
hi kumta kan iap tang da ki jingsngcwsih. 

U Lursymper u long uba khlain shibun ka 
jingmut jingpyrkhat ha ki kam ei ei baroh ba 
u tang shu mih hi na ieing u la ialch ban pynkut 
la ka jingmut ba haduh katta u la shah shukor 
ha ku jingieid kaba u la duhshong duhthiah 
bad kaba um shym pyrkhat shuh ba kan jia 
kumta le ba yn nai shuh kum ia kata. Haba 
u la poi ha kata ka shnong kaba u la mut ban 
shong slem slem khnang ba un nym iohsngew 
ei ei shuh shaphang jong ka Lyngngaisngi haduh 
ba un da klet, u la iaieh ban pyneh ia la ka 
mynsiem katba u lah, hynrei wat lada u long u 
ba khlain ka jingpyrkhat hynrei katba u nang. 

pynshongnia ia ka jingfchlad jong ka, katta ka 
mynsiem jong u ka nangthnam kumba thnam u 
katli ba la tiew halor dingbah. Ha ka jingpyrkhat 
u tharal ba da kaba u shong sha jngai un sa 
klet hi shen shen ia ka, pynban ka jingpyrkhat 
ka nang kham jur arshah. Ki jingkynraaw ki 
iawan ialeit haduh ba um lah ban shera satia 
wat tang kawei ka meid ruh ba un iohthiah suk. 
Ki Jingpyrkhat ki la shu dap tang da ki lehse 
suda khlem da lah pynshong nongrim hangno 
hangno ruh, u la shong hangta kham slem khlem 
da tip khubor ei ei shuh shaphang jong ka. 
Ynda la slem kumta, um lah kun bad xim lah 
shah shuh khlcrn da tip ei ei ba ka la jia aia 
shaphang jongka. Ka jingieid ba khlain bor ka 
khlem jingpynsngewrem ia u briew ba haduh kat 
kata ka jingsngew u la sngew ba ka la !eh than 
ia u hynrei um sngew lah ban shah shuh khlem 
da tip ei oi shaphang jong ka. 

Hapdeng kata ka por la leit poi ki briew ba 
leit wad ksiar ha kata ka shnong. Ki la iathuh 
ruh ia ka daw ba kumno bad ba balei ki la wan 
poi wad ksiar kat shaduh kata ka iaka. Haba u 
Lu! symper u la tip ia kane ka khubor u la phah 
ia shem ia ki bad u la phah kyili bniah ruh na ki 
shaphang kiei kiei baroh kiba u ia iohsngew na 
ki briew, kita ki nongwad ksiar luh ki la iathuh 
bad batai bniah ia kiei kiei baroh kiba la jia 
halor jong ka Lyngngaisngi. 

Haba u Lursymper u la iohsngew ia kata ka 
khubor, nyngkong eh u la kynmaw ia ki ktien ba 
khadduh jong ka ba ka la nguh la dem ia u 
«amar ki kmie ki kpa jong ka bad ba ka la kren 

slchem ia u ba ka Lyb|^gaisngi kan n3mi shukor 
da lei lei ruh bad kumta ba un sbaniah ia ka. 
H^ingta bi u la thap phak ia la ka kupar mat 
“Shish” u la ong; “Nga uba kum u ei uta u 
briew nga la long, haba katto ki juban lak juban 
klur nga la iatheh bad ka, ba nga la shu nud ban 
tharai sniew ia ka briew kaba shisha khlem da 
wad ia ka tynrai balei ba ka la jia ia ka kumta, 
nga sngew ba ngam sngewnud shuh hi ban leit 
paw ha khmat jong ka nga uba la nud ban 
iehnoh ia ka bapli ka k3mthei shibor bad shibuit, 
la katta ruh haduh katta kan jia na ka bynta 
jong nga, nga sngewthuh ba ka dei ka kamram 
jong nga, ban pyllait na kum kata ka apot sngi, 
ai lada ka long ka jong nga ne ka jong kiwei pat 
kam pher ei ei tang ba nga dei ban pyndep ia la 
ka kamram ba nga ruh nga ieid hok shisha ia ka”. 
Kumta hi mar mar u la khreh la khrum u la mih 
bad u la leit phai sha la shnong. 

Haba u la poi ha la shnong u la rung ha 
ieing da kaba u pyni ka dur khmat ba sngewbha 
ia la kiba ha ieing ha sem. Baroh shimied um 
shym iohthiah shi khm^t ruh u shu pyrkhat hi 
sia, ba da kano ka lad ba u lah ban ia rap ia ka. 
Haba u la pyrkhat pyrkhat u la shem ia ka lad 
ba kumno un iarap ia ka. U tip ia ka jingdawa 
jong u Syiem ba u dawa shisnieh masi ka ksiar 
nylla, ba lada ki lah ban slew ia kane kata ba uii 
pyllait noh ia ka Lyngngaisn^ bad la’da kim lah 
siew ba u Syiem un ring bor ia ka bad ba un leh 
katba u mon. Kumba u la lap ia ka buit kdmta 
u la pyrkhat pat ba da kuihno bad dano un phah 
ia kata ka buit jong u. U lakynmaW baladoa 

u wei ti noilgtrei tymmen ha ieing jong fca Lyng- 
hgaisngi, uba ki ieid bad shaniah ia u baroh 
Shi ieing, kumta u la pyrkhat ba dei ma u uba 
lah ban leh ia kata ka buitjong u. Kum lashai ka 
mied u la mih na ieing ban leit kai sha ieing jong u. 
Haba u la poi ha ieing jong u, uta u tymmen 
tt la lyngngoh shibun ia kata ka jingwan poi ryng- 
khat ryngkhat jong u, haba u la tip ba la slem um 
shym don shuh ha shnong. U ta u tymmen 
u la leh burom ia u kumba u la ju leh barabor, u la 
kylli ia u shaphang ka jingkoit jingkhiah bad u la 
ong ruh ba u sngewlyngngoh shibun ba u wan poi 
kumta shi-ia shi-ia. U Lursymper u la ong ha 
u ba u wan kai shgewbha bad ba u donkam de 
khyndiat bad u. Ynda ki la ia shongkai katto 
katne por, u Lursj’mper u la ong ha uta u 
tymmen ba un sngewbha ban iathuhkhana kai 
shaphang jong ka Lyngngaisngi ba u kvvah ban tip 
thikna namar u shu iohsngew nangne nangtai na 
kibriew ia kiei kiei ki jingjia halor jong ka. U 
ta u tymmen u la sdang iathuh bad u la ong, “Yn 
ong knmno phi, ka jynjar kaba la pyiijynjar bad 
pynsuhsat mynsiem ym tang ia ka hynrei ia baroh 
kawei ka ieing, ryngkat ma ngi ki nongtrei ki 
nongktah baroh”. Kumta u la iathuh lin ia ki 
jingjia naduh basdang haduh kata ka khyllip* 
mat. Khadduh u la ong ba ka sngi ba la iabuh 
katte ka la jan kut hynrei ym ioh ksiar shuh naei 
naei ruh ban pyndap ia kata ka shisnieh masi ba u 
Syiem u la dawa. Baroh shi ieing ki la shu ia iam 
lynter bad mied bad sngi ba kumno kin leh, 
hamar kim don lad shuh bad ba u Syiem un sa ring 
bbr ia ka Lyngngaisngi. Ka Lyhgngaisngi pat 

imat ba u tang shu wan ring bor hi kan iap 
shisyndon da ka jingsngewsih. U Lursyraper u 
la ong, “U ba kumno phi ? uta u briew u ban 
shu wan ring bor ia ka briew haba kam mon, 
wat u ialade ruh u dei ban sngewrem lada u dei 
u ’riew pyrkhat, to ieh ia kata kam pher ei ei ia 
ka kam jong u briew shano yn leit lip, hynrei 
nga kwah ban ong ha phi ba phin shaniah bad 
phin kohnguh ne em ia nga ba ngan ai buit aibor 
lem lyngba jong phi ba ngan iarap ia ka naduh 
ka mynsiem namar nga ngeit ba phi tip hi ba 
nga ruh nga iadon bynta lem ha kane ka bynta”. 
Uta u tymmen u la kohnguh da kaba sngewbha 
ia kata ka Jingtvrvva jong u bad ba un leh naduh 
ka mynsiem ia kaei kaba un ong. 

U Lursymper u la ong, U Syiem mynta phi 
i u dawa ka ksiar shisnieh masi ha ka jingmut 
jong u hi nga tip wat la um shym kren shai 
hynrei u mut shisnieh masi kynton. Kumta 
kumba um shym kron shai shisnieh masi kynton 
dei ban leit ai ia u ka ksiar tang shisnieh masi. 
Ka snieh masi ruh kumba ym shym don jingiakut 
ei ei ba ka long kaba heh haduh katno kumta 
ba dei ban rah da kaba rit, lada um shah da kaba 
rit kata ba dei ban iathew da kaba long pdeng bad 
ba ym dei ban shah ba yn iathew da ka snieh 
masi kaba heh palat. Nga ngeit kumba phi la 
iathuh ha nga ba ki la lum ksiar shibun kumta 
kan dap hi shi snieh masi kumba nga nga la mut, 
wat lada kam dap ruh ngan pyndap ma nga 
lyngba jong phi. Nga ngeit ba kat kata ka jinjar 
ba lada pyni lem mano niano ruh kin sngap hi 
khamtam ia p)ii lei lei u ’riewtymmen uba ki 

'shaniah bha. Phi i phi ha ka sngi ba ki iakren bad 
pyrkhat shaphang kane, leit hangta bad haba 
ki la iakren ba kim sngew lah ioh ksiar shuh 
naei naei ruh, ong ha ki ba phi kum u ’riew 
tymmen ba phi sngev/ dei ban ia pyrkhat lem 
shaphang kat kane ka jinjar bad ba phi sngew- 
lyngngoh shibun ba katto ka ksiar phi la iawan 
thied ba kam dap satia ia rat tang shisnieh masi. 
Lada ki ong ba tang shitcng pawa snieh masi ruh 
kim pat don, ban pyndap shisnieh masi te ba kin 
nym lah ioh da lei lei ruh. Phi sa ong ba ka 
kham bha shibun ba kin da pyni bad sei da ka ksiar 
ka madan namar da kaba ia peit lang lehse kan 
kham bha bad ba lah ruh ba phin ia ai jingmut 
lem katba phi lah el, phi hi ki tang shu sei bad ka 
tang shu idon hi shi pawa shutak snieh masi sa 
shu ong beit, wa! kumno kam don shisnieh masi 
katne, ba ha ka jingpeit jong phi te imat arphew 
snieh masi ka la palat. Namar ia kataka ksiar ong 
ba ki dei ban shoh stang ka jingstang tang kat i 
snep rynsun ne palat lada lah, bad ia kata dei ban 
shu siang halor ka snieh masi haduh ba kan da 
tap da ka ksiar baroh k iwei, ong ia ki ba ka dei 
kumta, kat kum ka jingiakut bad u Syiem shisnieh 
masi, ba kam dei satia kuraba mut ma ki, shisnieh 
masi kynton, namar ym shym don ka jingiakut 
kumta, bad um shym mut hi ruh kumta, namar 
ym don ba lah hi ruh mano mano ba lah ban 
ioh ksiar shisnieh masi kynton. Pynsngewthuh 
ia ki kumta haduh ba kin da luynjur bad haba 
ki la mynjur ong ha ki ba lada u Syiem u mut 
bakla kumno kumno, shisnieh masi kynton, ba 
ki dei ban iasaid ia la ka nia ba dei haduh ba ua 

dfii shim bftd nr^rnjui' ia kata. n^eit bs phf 
la sngewthuh katta nga la pyni. Kuiimo phi 
pyrkhat shaphang kata ka nia, kam long kaba 
dd” ? “Kata ka jingpyrkhat jongphi tekaba 
la sugew dei than baduh katta katta*’. La ong li 
tymmen, “Nga ngeit skhem ruh ba da kata ka 
buit ka jong phi ^ ngi lah ban pyllait shisyndoh 
ia ka briew na ka kti ba shu thorn bor jong u 
Syiem”. U Lursymper u la ong pat, “Nga la 
sngewbha shibun ba phi la sngewdei lem ia kata 
ka j ingong jong nga, bad nga ngeit ruh ba ka briew 
kan lait sbisyndon, bad lada ka leit jia kumno 
kumno ba kam lab ban lait da k^e ka buit nga 
dang don shub sa shibun pat ki buit ban pyllait 
ia ka, hynrei lada kam lah lait ngan ialeh haduh 
ba kan da lait wat la da ka jingim jong nga kan 
leit nob na kane ka pyrtbei ruh. Te nga ngeit ba 
phi la sngewthuh hi ma phi u ’riewtymmen ba 
katno ka jingsngew jong nga ka la long na 
ka bynta kane ka jingjia. Pbi ruh kumba 
phi ieid ryngkat ia ka bad ia nga ruh kumjuh, 
kyrmen ba phin leh naduh ka mynsiem ba 
shisha jong phi, khnang ba kin lait na kat kane 
ka jinjar bah ka jong ki. Sa kane kawei kaba 
khadduh ba ngan ong ha pbi ba phim bit ban 
iathuh hano hano rub ba nga nga don hangne 
ha shnong bad ba nga nga la ai ia kane ka buit, 
haduh ba ngan da ong ha phi”. Uta u tymmen 
u la mynjur sngewbha baroh ia kata kaba u 
Lursymper u la ong, bad u Lursymper ruh u la 
mih noh nangta na ieing jong u. 

Ka sngi ba la buh uta u Syiem ka la jan kut^ 
kiba ha idng hd sefh jong kd Lyhghgai$hgi ki la 

ia kulmar liilim ba kirn lab ioh ksiar shiih na€i 
naei ruh ban pyndap ia kata ka shisnieh masi, 
kumta ki la iashong pyrkhat baroh shi ieing ba kib 
leh kumno ? Hapdeng hangta u la don u ta ti 
nongtrei tymmen bad u la ong ha ki, “Kat kan'e 
ka jinjar, wat la nga long tang u nongtrei ruh bii 
nga dei ban ia pyrkhat bad kren lem lada phi 
iashah”. “Ym shah balei”, ki la ia ong, “Tang 
ban lait na kat kane ka khein burom”. Uta u 
tymmen u la ong, “Katto ka ksiar phi la ia lum, 
lada phi sngewbha te kan kham bha shibun ba 
phin sei ia ka ksiar hangne ha madan, khnang 
ban ia antad lang, ba lada ym lah dap te ban ia 
pyrkhdt lehse ka don hi ka lad ban ia leh da 
kumno kumno”. Haba ki la ia pyni, khadduh 
ki la ia mynjur ia kata ka jingong jong u bad ki 
la iasei ia kata ka ksiar ha madan hai-lyhai. 
Tang shu sei ia kata ka ksiar uta u tymmen u la 
leh kyndit bad u la ong, “Wow! Katne kd 
ksiar te arphew’ snieh masi ruh ym jan shuh, 
kumno phi ia ong ba ym dap shisnieh masi”. 

Ki la ia lyngngoh baroh ia kata ka jingkren 
bieid jong u haba Woh ki ia peit ba imat tang 
shi shatak snieh masi ruh yni lah dap. “Me 
kren bieid aiu”, ki la ia ong baroh baroh. 
“Wa!”ulaong, “Ngan leit kren bieid Id, phi 
ia bakla ma phi kein baroh”. “Me peit da 
kumno ba kane ka ksiar kan dap kata ka arpbew 
snieh masi jong me”. Ki la ia ong ha ka rukom 
rkhiebein ba u la kren bieid. “Phi ia kut kumno 
kata ka jingiakut jong phi bad u Syiem”, la on^ 
uta u tymmen, u kpa ka Lyngngaisrigi u la 
ong, ba ia kut shisnieh mad. “Te shisnieh masi 

phi ia kut, kata kein haba phi ia kut kumta, te 
kane ka ksiar ka la palat kein ia arphew snieh 
masi ne”, la ong uta u tymmen. “Balei me kren 
bieid kumta”, ki la ia ong, “Ba kan palat 
arphew snieh masi haba kane ka ksiar tang katne 
ka don”. “Ngam shym kren bieid ei ei ruh em, 
hynrei da sngap ngan pyni shisnieh masi ka ksiar 
te kumne kein”, u la ong, “la kane ka ksiar dei 
ban shoh stang lyngkniap kat ka jingstang i snep 
rynsun ne katba lah ban pynstang, nangta sa 
tap da kita ki lyngkniap ksiar stang ha ban da 
dap kata ka snieh masi bad kata ka long shisnieh 
masi, u Syiem ruh u mut tang katta kat ba ong 
raa nga, um shym ong lane iakut bad phi shisnieh 
masi kynton, kumba mut ma phi, haba u ong 
tang shisnieh masi wat lada u mut shisnieh masi 
kynton ruh wat ai kein haba ym shym don ka 
jingiakut thikna”. Kumia haba ki la ia pyni 
bad ia kren slem slera ki la ia mynjur ban leit ai 
tang kumta kumba la hikai uta u tymmen. Ki 
la phah shob stang haduh katla katta ba tang 
khyndiat ki la phah shoh na kata ka ksiar kaba 
ki don, ka lah da dap shisnieh masi. 

Haba la poi kata ka sngi ki la ialeit shibun 
kyrhai ki tymmen ki san ban leit siew ia kata ka 
ksiar shisnieh masi, ki la ia kut lang ruh ba lada 
jia kumno kumno ba um treh ba kin iasaid khlem 
aili kumba u la hikai uta u tymmen. 

Ki tang shu poi ki la leit iashem ia uta u 
Syiem, ki la sei kata ka ksiar bad ki la leh thik 
kumba la hikai uta u tymmen. U Syiem um 
mynjur ia kata ka jirgleh Jong ki, da ka jingdom 
u la ong ba ym dei katta katba ki la wallam 

hynrei ba dei shisnieh masi kynton. Ki ia iasaid 
jur ba u dei ban shim kat kum ka jineiakut ba 
u hi u la ong tang shisnieh masi, ym dei shisnieh 
masi kynton. U Syiem ruh u la jubab ba u ruh 
um shym ong shisnieh masi siang snap rynsun. 
Ki la iashit ka jingiasaid hangta haduh ba la ia 
kulmar thlim, namar ki la iashem baroh arliang 
ba ym shym don kata ka jingiakut ka ban da 
shai kdar. Haba kim iaiah pynrem pynksan 
shuh katno katno ruh ia kata ka nia, u Syiem 
u la ong, “To ieh ia kata kaba iigim ia lah pyn- 
kut shuh ia kane, ba ka dei ka jong phi kaba 
dei ue ka jong nga kaba dei, to ngan tyrwa noh 
sa da kawei pat ka jingiathong, ka ban da shai 
syndon kdar khlem da don jingiasngewthuh 
bakla shuh, bad kata ka dei kane, ba ngan buh 
uwci u mawkordor jong nga bad ngan tap da ka 
liang-phiaiig ha kawei ka jaka, ban leit buh ia 
uta u mawkordor ruh, ngi dei ban ia leit buh 
bad peit ryngkat bad phi ia uta u mawkordor 
bad ia kata ka jaka, khnang ba ngin ia tip ba 
nga la buh shisha ia uta u mawkordor ha kata ka 
jaka. Ka jingiathong kan long kumne, ba ngan 
pynap sawdong ar-syrtap ki shipai jong nga ia 
kata ka jaka ba la buh ia uta u mawkordor 
khnang ba mano mano ruh ki briew kin nym lah 
ban leit rung sha kata ka jaka ha kaba la buh ia 
uta u mawkordor, ynda kut ka shibnai kat kum 
ka por ba la buh ba baroh arliang ngin leit ia 
peit lang ban tip ba uta u mawkordor u dang 
sail ha kata ka jaka ne u la jah um don shuh 
ha kata ka jaka. Ka jingmana kan long ba 
ym bit mano mano ruh ba lah ban leit rung sha. 

ka jaka. Lada shem ba uno uno u briew 
qe kano kano ka briiew kiba leit rung hapoh ki 
sawdong pud ba la khang lada ki briew jong phi 
ije jong nga ne kino kino ki briew ba yn kem 
shi syndon bad ka bainong jong ki kan long ka 
jingiap. 

Ngan ai por ia phi shibnai ba phin pyndep 
ban leit shim ia uta u mawkordor, lyngba kita 
ki syrtap sbipai kiba ap ba ym bit ban leit mano 
mano ruh h^ngta, lada phi lah ban leit shim 
khlem don ba iohi bad ioh kem mano mano bad 
ba uta u mawkordor u la jah noh na kata ka 
jaka hapdeng ka shibnai kumba la ia kut kata 
ka mut ba phi la jop ma phi bad uta a mawkor- 
dor um dei shuh u jong nga hynrei u la dei u jong 
uta ubaioh ia u, bad naduh kata ka por nga ngam 
dpnhok shuh ban dawa ei ei ia ka khun jong 
pjii, hynrei lada uta u mawkordor u sah hajuh 
ym don ba lah ban leit shim mano mano ruh 
hapdeng shibnai kumba la ia buh, kata uta u 
mawkordor un sah hi u jong nga bad ka khun 
jong phi ruh kan long ka jong nga. Lada phi ia 
mynjur ia kane ka jingtyrwa jong nga ngiu ia buh 
ia ka sngi ban leit buh ia uta u mawkordor, kumta 
lada jop ma phi ne jop ma nga ruh ba ngin nym 
ia sah iiud shuh, kumba la long ka jingiakut 
kaba shai-kdar. Lada phim ia mynjur ia kane, 
kata ba nga dei ban bat skhem ia kane ka jing- 
iakut kaba nyngkong ba phi dei ban ai ia nga 
shisnieh masi kynton, ba ym dei satia shisnieh 
masi siang snep rynsun.” 

Ki la ia pyrkhat ia kata ka jingtyrwa, hynrei 
katno katno ruh kim ia lah rai shuh, kumta 

haduh ba ki ia hap sah mied ta^g na ka bynta 
ban ia pyrkhat ia kata. Ha ka sngi kaba ar, 
kim don lad shuh ban ia pyrkhat namar ba uta 
u Syiem um sngap satia ia ki ban ia pyni kumno 
kumno ruh, kumta kim ia banse shuh ban 
mynjur ia kata ka jingtyrwa kaba ar, wat lada 
ka long ka kam kaba kim sngewlah shuh ban 
leh namar ki sngew ba ka shah ka nia jong u 
briew uba ki la ia bakla bad lait ka ktien naduh 
ka sngi nyngkong. Haba ki la mynjur ia kata 
ka jingiathong, uta u Syiem u la sei ia uta u 
mawkordor, B la peit thuh bha ia u bad ki la 
ia leit buh bad pynbiang thik kat kum ka jiogia- 
kut. U Syiem u la pynap arsyrtap shipai. Haba 
la dep nadong shadong, ki la ia khlad noh bad 
ki briew na ka liang jong ka Lyngngaisngi ruh 
ki la ia leit phai noh sha la shnong. 

Ki la poi ha shnong bad la kata ka khubor 
ba sngewsih ba kim lah ieng satia ban pyndem 
ia u Syiem da kata ka jingiathong kaba nyngkong. 
Kata ka jingiathong kaba ar kaba ki la ia 
kohnguh da ka jingbymbanse, ka la pynsngew- 
thuh ia ki ba u Syiem u la mut ban bat bad ban 
nym pyllait ia ka Lyngngaisngi namar ki la ia 
pyrkhat ba ym don mano mano ruh ba nud leit 
shim ia uta u mawkordor uba u la pynap lypa 
da ka jingiap. 

Katno ka jingkulraar bad jingsngewpih 
hangta ha ieing jong ki ka la long pat. Ki kmie 
ki kpa kiba ha ieing ha sem jong ka Lyngngaisngi, 
ki la shu shong bad dap tang da ka jingkhuslai 
bad jingsngewsih namar ki la sngewthuh shai ba 
kim lah leh ei ei na ka bynta kata, ban leit shim 

ia uta u mawkordor. Kim tip kim sngewthuh 
bad kim nang pyrkhat shuh ba kumno kan jia 
ia la ka jong ka khuri thep mynsiem ka jong ki. 
Ka Lyngngaisngi ruh ka la dap tang da ki jing- 
diaw mynsiem suda, namar ka la iohi lypa ia 
kiei kiei ki ban jia halor jong ka. Hynrei la da 
ka sngewsih haduh katta ruh, haba ka la iohi ia 
ka jingsngewsib jong ki kmie ki kpa kiba ha 
ieing ha sem jong ka, kam lah ban shah ia kata. 
Ka la leh sngewbha ialade ka la leit sha ki, ka !a 
phuh samrkhie bad ka la ong, “Balei mei phi ia 
leh sngewsih kumnc, ia ka kam kaba ngi lah tip 
bad ngi lah sngewsih shisien ruh, ngin shu ia 
sngewsih sah ia ka juh hi. Nga hi ngam sngew- 
dei shuh ban pyrkhat bun jingmut shaphang 
kane, namar ba kiei kiei baroii la thoh ha man 
la iwei pa iwei i jingpynlong jong kane ka pyrthei 
bad kumta lada ngi leh kumno kumno ruh, kata 
ka ban jia ka dei ban jia. Ta kaba sngew kat kum 
ka jinglongbriew ngi dei ban sngew hynrei ban 
shu sngew ia kajuh pa ka juh ka long ka bymdei 
bad kaba ngi dei ban pyrkhat ba lada ngi leh 
kumta ngi leh than ia la ka jingim. Nga mynta 
ngam sngew ei ei ynda kut la ka por ngan leit 
da kaba sngewbha namar ngam sah pop shuh 
iano iano ruh. Ngam tharai kat haduh ba 
un da pyniap ia nga, haba nga trei nga ktah 
kum ki para briew baroh, lada u buh ha kano 
kano ka kam salei ne tip suk sain pynban leit 
tip, mano ba lah ban ong lypa ia kata”. 

Kumta hi baroh ki la kham peil mat na 
kfita kaba ki la ialeh sngewsih than. “Tang kane 
kawei ngan ong ha phi”, ka la ong, “Ba ym 

bit ban Icit tur mano mano ruh hangta ha ka 
jaka ba la khang, ban loh aiu ia uta u mawkor- 
dor, namar ban jah kawei ka mynsiem briew 
kata ka long kaba kthang palat ban ia kano 
kano ka jingsngewsih kaba ngi la sngewsih. 
Nga ticng eh ia kiba ha ieing kiba ieid ki jong 
nga, ioh ki leit tur iap hangta ban pyllait ia nga 
khlem da pyrkhat ba ma nga lane raa phi ngin 
iap da ka jingkthang bad jot mynsiem shwa ba 
kita kiba leit kin iap. la kane ngin kynmaw ba 
ngim bit ban leh da lei lei ruh. Ka kham bha 
ban iap ha ka por kaba dei ban iap ban ia kaba 
iap turiap pyrshah ia kaba ngim don jingkyrmen. 
ban jop”. Kumta ka la leh sngewbha ha 
khmat jong ki haduh katta katta, shwa ba kan 
leit noh sha la ka kamra. 

Hadien katto katne por jong kata ka 
jingiathong kaba ar, ha kawei ka mied haba 
u Lursymper u la lah pyrkhat ia kiei kiei baroh 
na ka bynta ka jingpyrkhat kaba ar kumba kata 
ka jingpyrkhat jong u kaba nyngkong kam lah 
jop', u la leit pat sha uta u tymmen. Ynda ki la 
iathuhkhana slem slem shaphang ki jingjia halor 
jong ka Lyngngaisngi, u Lursymper u la ong ha 
uta u tymmen, ba ha kaba shisien kim lah ban. 
jop hynrci ba un kohnguh pat ha kanc kaba 
arsien, kaba un ong pat ha u. Uta u tymmen 
ruh u la mynjur da kaba sngewbha ba un leh ia 
kaei, kaba un ong ha u. “Mynta” u la ong u 
Lursymper, “Khreh ngin ia leit kai sha kata ka 
shnong ba shong uta u Syiem, bad ngin ialeit 
kai sha kata ka jaka ha kaba la buh ia uta u 
Mawkordor kata ka jingiathong hapdeng u Syiem 
bad i Lyngngaisngi”. 

Kumta hi uta u tymmen u la mynjur ia kata 
kajingong, kum lashai ki la iakhreh iakhrum 
bad ki la ialeit baroh arngut sha kata ka shnong. 
Haba ki la poi hangta, kum lashai ki la ia leit peit 
ia kata ka jaka ba la buh ia uta u Mawkordor 
bad ki la iohi ruh ia kita ki syrtap shipai ba ap 
ia kata ka sawdong pud ha kaba la buh ia u. 

Haba ki la wan phai sha kata ka ieing shong 
basa, u Lursymper u la ong ia uta u tymmen ba un 
mynjur bad kohnguh ne em ban ialeh ban pyllait 
ia ka Lyngngaisngi sa ha kane pat ka jingiathong 
kaba ar. “Em phi”, la ong uta u tymmen, 
“Kane ka dei ka kam iap kam im, ban leit ia 
pyrshang ia kane ka long kaba ym bit wat lada 
nga ieid ia la ka kynrad ruh, ba ioh ngi iap ei”. 
“Em” la ong u Lursymper, “Ngam phah tur ia 
phi shata, hynrei ba shu leh tang ia kaci kaba 
ngan ong ha phi, hynrei ym dei salia ba phin 
leit shim ia uta u Mawkordor”. Maba ki la ia 
kren slem slem uta u tymmen u la mynjur ia ki 
jingong Jong u Lursymper. Kumta u Lursymper 
u la phah wad kam sharai masi ia uta u tymmen 
ha kata ka shnong bad ba u dei ban ioh ruh ka 
jaka set masi kaba don hajan jong kata ka jaka ha 
kaba la buh ia uta u Mawkordor bad kaba la 
ap da kita ki syrtap shipai. Uta u tymmen u la 
sngewlyngngoh ia kata ka jingphah, khamtam 
eh ha shnong ki briew, ei ban ai sharai masi ia 
u, hynrei hadien u la kohnguh ha kata ka jingban 
bor than jong u bad u la leit wad ia kata ka kam 
sharai masi. Hadien katto katne por uta u tym- 
men u la wan phai da kaba phuh samrkhie u la 
ong ba u la ioh ia kata ka kam sharai masi, u la 

ong namar ba ka dei ka por rep por riang ba u 
tang shu rung ha kawei ka ieing ban wad kam 
sharai masi ba ki la ia kmen shibun ba kim ioh 
nongsharai masi la slem bad ba ki la ia ong ruh 
ba un leit sdang noli naduh kum lashai ka sngi. 
U Lursympcr u la sngewbha shibun bad u la 
ong ha uta u tymmen ban leit iapeit ia kata ka 
Jaka khnang ba uii ioh hikai bad batai ia u ba 
kumno un sharai ia kita ki masi ha kata ka jaka. 

Dang step kum lashai ki la ia mih baroh 
arngut na kaia ka ieing shong basa ban leit ia- 
peit ia kata ka jaka set masi ba ka long kaba 
bit ne em ban pynkhreh ia kaei kaba u Lursym- 
per u la thmu. Ki tang shu poi ha kata ka jaka 
uta u tymmen u la kdew ia kata ka sem masi 
bad ki la ia iohi ruh ia kita ki syriap shipai ba 
la ap sawdong kata ka Jaka ha kaba la buh ia 
uta u Mawki.rdor. Uta u tymmen u la kdew 
Tuh ia kata ka jaka ha kaba la buh ia uta u 
Mawkordor. U Lursympcr u la shong p>i'khat 
bad peit bniah ia kata ka jaka, hadien u la ong 
ha uta u tymmen ba ka+a ka jaka set masi 
ka la long kaba la bit than bad kaba la 
ia dei thik bad ki jingpyrkhat bad jingthmu jong 
u. “Peit pahep” u la ong, “Ba naduh lashai ka 
sngi ba ynda haba phi la wan ban set masi 
janmied ba phin kynmaw ba shwa ba phin set 
ia ki masi phi dei ban da pynbam phlang shwa 
ha kane ka jaka, ai ba ki masi kin iaid bam 
phlang sawdong kitai ki syrtap shipai, bad teng 
teng pynsah ia ki baroh shimied, khnang ba ki lah 
ban leit rung shaduh poh kut kata ka syrtap 
shipai”. U la hikai shibun kiei kiei ia uta u 

tymmen hangta kumno ba un jubab ia kita kt 
shipai lada jia ba ki mai ne kren ia u shaphang 
kata ka jingpynbam phlang jong u ia kita ki 
masi hangta, bad ba kumno ba un ai jubab ia 
ki trai masi lada jia ba ki kylli ne kren ei ei 
shaphang kata ka jingpynbam phlang jong u 
hangta bad ba um set noh tang shu lah wan sharai 
ia ki masi na sha lum. Haba u la kut kata ka 
jinghikai bad jingbatai nadong shadong u la ong 
ha uta u tymmen, “Phi lah ban leh ia kata ka 
kam?” “Ngam lah balei, nga kloi ban leh ia 
rat kata ka kam”. La ong uta u tymmen. “Te 
phi mut ban leh kumno da kaba nga sharai masi 
ma nga kumta hangne namar kan kham bha 
shibun lada phi iathuh khnang ban ia ioh pyrkhat 
lem”. “Em” u la ong u Lursymper, “Koit kam 
pher ei ei, phi shu leh kumta nga la tip hi ma 
nga ia kiei kiei baroh. Ngan sa wan ia shem ia 
phi sa shisien arsien shwa ba kan jia kata ka 
kam”. Uta u tymmen u la mynjur ban leh thik 
kumba u la batai u Lursymper bad kumta ki 
la iakhlad noh baroh arngut bad u Lursymper 
u la leit phai noh sha la shnong. U Lursymper 
naduh kata ka mied hi u la khrch kita ki atiar 
ban leit shim syndon ia uta u Mawkordor bad 
u la kut jingmut ha lade ba lada jia ba kata ka 
buit jong u ban pha ia lade kam lah j op ba un 
nym sngewbynnud ei ei ban iai pha la ka jong 
ka jingim kaiba u dangim haba ka shah ka kam 
kumta na ka bynta ka nam bad ka kam don 
burom ha kane ka pyrihei. 

Uta u tymmen naduh kata ka sngi ba u ia 
khlad bad u Lursymper, u la wan niah la ki masi 

bad u la pynbam phlang barabor ha kata ka jaka. 
Ki masi ynda haba ki la mlien bad la juh, ki la 
bamphlang bad rung wad shaduh shapoh kata 
lea syrtap shipai ruh. Kita ki shipai ki la mai ia 
uta u tyramen bunsien balei ba u la leh kumta, 
hynrel uta u tymmen u la jubap u la ong ba kat 
shaba u leit sharai masi ba la dkhoi eh ka lum ka 
wah ki masi kimkdang satia bad kumta um banse 
khlem da shah ia ki ban bam artad artad lynti 
shwa ba un set ia ki ha sem. Ki trai masi ruh ki 
ju kren ia u bunsien ia kata ka jingleh jong u, 
hynrei u la jubap hi kajuh ka jubap ba u la jubap 
ia kita ki shipai. Ka jubap jong u ka la pyn- 
sngewihuh ia ki ba uta u tymmen u long uba da 
ieid jingri than haduh katta kalta bad kumta kim 
ju kren ei ei shuh bad kumta u la leh katba u 
mon. Kita ki shipai ruh ynda haba la bun sngi ba 
u la leh kumta ki la shu myllen noh, kim da 
kynmavv sngi shuh ia kita ki masi ba ki ia rung 
ia mih ha kata ka jaka. U ta u tymmen ruh 
haba u la iohi ba ym don ba kren ba thnum shuh 
ia u ia kata ka ji"gleh joug u, u la leh mon u la 
pynsah mied ruh ia ki masi bun wat bunsien 
kumba la hikai u Lursymper. 

Shwa ban dap shibnai, u Lursymper u la 
wan sah mied pat bad uta u tymmen, u la ky’li 
bniah bha kumno ba u la leh, ba ula pynbiang 
ne em ia kita ki jinghikai jong u baroh. Uta u 
tymmen ruh u la ialhuh bad batai ia kiei kiei 
baroh kiba u la leh. U la iathuh ruh ba ki masi 
ki la iajuh bha ha kata ka jaka, bad kumta lai- 
mied sawmied u la pynsah mied ia ki. U la iathuh 
ruh ba ha kaba nyngkong ki trai masi bad ki 

shipai ba ap hangta, ki la ia sngewlyngngoh bad 
ia khnium ia kata ka jingleh jong u hynrei ynda 
baba u la jubap ia ki da ka nia ba sngew dei ki 
la shu sn^p bad mynta te imat kumba ki la ia 
myllen, ki masi ki bam phlang katba ki moa 
lyngba kita ki syrtap shipai, teng teng ki poi leit 
bam phlang shaduh kata ka jaka ba buh ia uta u 
mawicordor ruh, ym ju don ba kren shuh. 

U Lursymper u la sngewtynnat bad sngew- 
bha shibun ia kata ka jingleh shitom jong uta 
u tymmen ia kaei kaba u la ong ha u bad u la ong 
ruh ha u ba un sa siew ia kaei kaei baroh ka 
jingleh shitom jong u. U shaniah bad u ieid shi- 
bun ia uta u tymmen namar la slem bah u la ju 
ia shem ha bun ki kam bad u shem ruh ba uta u 
tymmen u long uba shisha. U la ong ha uta u 
tymmen, “Nga sngewnguh bad sngewburom 
shibun ia kane ka jingleh shitom jong phi bad 
nga shaniah lut ha phi ia kiei kiei baroh kiba dei 
na ka bynta kane ka kam”. “Peit pahep”, u la 
ong, “Kumba phi la batai ha nga ba ka la biang 
nadong shadong kumba nga la hikai ia phi ban 
leh bad kumta ruh naduh mynta ba phi dei ban 
pynsah mied ia ki masi ha kata ka jaka man la 
ka mied.” 

Ha ka mied kaba lai ba ki la sah mied kita ki 
masi, u Lursymper u la poi thik ha ka por shiteng 
synia ha kata ka jaka, u la iohi ia ki masi ba ki 
iabam phlang baroh kata ka jaka shapoh bad 
shabar uta u pud iathong bad kumta hi u la 
phong kata ka riam khun masi kaba u la pyn- 
khreh lypa u la kylla khun masi ia lade. U la leh 
mynleh bam phlang iaiaid suki suki haduh ba un 

da poi ha kita ki nongap ba la ker syrtap ia kata 
ka jaka, u la shem ba bun na ki ki la iohthiah, 
namar ki iathiah iapli kylliang kylliang bad 
kiba peit ruh bun kiba la iaid shoh samthiah 
suda, u la iohi ruh ba ki masi ki ia rung ia mih 
bam phlang lyngba kata ka syrtap shipai khlem 
da don ba beh ne ba kren mano mano ruh, 
kumta u la ioh ka lad kaba biang ba u ruh un bam 
phlang, ia rung ia mih bam phlang lem kum kita 
ki para masi baroh, Te khlem shitom ei ei ruh 
kum u khun masi u la rung shapoh kata ka kut, 
u la leh mynleh bam phlang suki jai haduh ban 
da poi ha kata ka jaka ba la buh ia uta u maw- 
kordor. U la khyllie ia kata ka ’Hang phiang bad 
u la ioh ia uta u mawkordor ryngkat bad kata ka 
’Hang phiang bad u la thep khop, kumta hi u la leh 
mynleh bam phlang pat kumba mynshvva haduh 
ba un da lait shabar Jong kata ka kut khlem don 
ba iohi ne tip mano mano ruh. 

Haba u la poi kham pajih nangta na ki 
nongap, u la shong thait shiphang ha ka jing- 
kmen ka mynsiem kaba um lah shuh ban ong, 
kumta hi u la kylla briew noh bad u la poi suk 
ha la ieing shongbasa khlem don jingpynthud ei 
ei ruh em. “Nga la lait bad nga la jop” u la 
ong ha la ka mynsiem, “la kaba nga dei ban 
jop”. Kumta hi tang shu khie mynstep u la leit 
ia shem ia u ta u tymmen bad u la ong ha u ba 
ka la biang kata ka kam sharai masi jong u 
hangta ha shnong bad ba u dei ban leit phai noh 
sha la shnong, bad ia kaei kaei baroh ba un sa 
iathuh bad batai ynda la ia poi sha shnong, bad 
ynda haba la kut kata ka ia ba u Syiem u la buh. 

Haba la kut kata ka shibnai kumba la ia buh, 
ka la long ka jingiam bad ka jingjawummat ha 
jeing jong ka Lyngngaisngi ka bym lah shuh ban 
batai, namar ki la tip shai ba ia ka Lyngngaisngi 
yn sa rah noh da ka bor sha ieing jong uta u 
Syiem. Kaba kham pynpangnud ia ki ka long 
ba da lei lei ba u Syiem un nym sliongkurim 
shuh ia ka kum ka lok shisha kumba ka la 
long da ka jingiathong bad ka jingialeh 
jingiathew kaba la long kum ka thma. Kira 
nang pyrkhat shuh ba un leh kumno ia 
ka, kumba u Syiem u la kren bad u la 
pynpavv ruh ia kata ka ktien ha ki. Ka Lyngngai- 
sngi ruh ha kane ka khyllipmat mynta kam 
nangshuh ban pyntngen iano iano ruh, bad kam 
lah shuh ruh ban pynjcm bad pyntngen wat ia la 
kajong ka mynsiem ka jong ka. Ka la iam 
jawummat da ki ummat kiba jylliew haduh katta 
katta, ha kaba kut ka la wan ka jingkynmaw 
ingkhong mynsiem iakut artad ia ula uba ka ieid 
eh. Ka jingbiiar jong ka ka la kiew ha shynrong 
khlieh bad ka la ong, “Phi la hun bad kumla 
nga ruh nga la hun, ia rat kane ka pyrthei kai kha 
mynta shong lashai bad iap la shisngi”. 

Ka la long kaba shong nia ia ka ba kan ong 
kumta namrr haba ka la pyrkhat ba ka jingkhein 
burom bad kajingshem jynjar ka jong ka ka la 
long na ka bynta jong u, hynrei haduh ka sngi 
kaba kut shikyntien ruh um bit shuh ban kylli. 
Ka sngew ba ym don daw ha ka pyrthei ka ban 
lah khang ia u ba un wan kylli lem ia ka jingshem 
jong ka ha ka jinglong kynthei ka jong ka, lada 
u long u briew uba pyrkhat bad uba shisha. 

'“Shi” ka la ong ha lade. “Nga la bakla nga la 
niew-kor ia u ’riewkai, uba khlem khmat, khlem 
shkor, khlem mynsiem bad khlem kti khlem kjat. 
To ieh ngan leh pat kumno, lada nga iap ne nga 
im ruh ia kaba la leit ai kan leit kat sha ba ka 
mon”. Ka la iam kthang jawummat marwei 
marwei ha la kata ka dur ba bhabriew ’mat 
sngewsih kaba ym don u samla ha ka pyrthei u 
ban don ka mynsiem kaba lah ban shah lada 
un peit bad iohi ia ka. 

Kiba khraw-batri na ieing Syiem ki la wan 
poi kumba la kut kata ka ia. La wan poi ruh 
u paitbah u shnong u thaw, uba ia sngewlem ia 
ka Lyngngaisngi bad ruh ki paitbah kiba shu 
wan peit kai ban ioh sngew mano ba jop ha kata 
ka jingialhong. 

Baroh arliang ki bricw Syiem bad ki briew 
jong ka Lyngngaisngi ki la ia leit ha kata ka 
jaka ba la buh ia uta u mawkordor. U ’riew- 
khmat jong ka liang Syiem u la pynshai ia kata 
ka jingiathong, shwa ba un leit ban khyllie ia 
kata ka ’liang phiang, u ia ong, “La buh ia u 
mawkordor jong u Syiem hangne bad la tap da 
ka ’liang phiang kat kum ka jingiathong. Te lada 
uta u mawkordor urn shym jah, u dang don, ma 
ngi ki briew Syiem ngi la ioh pat ia u, kata ka long 
ba iauta u mawkordor badia ka Lyngngaisngi ngi 
dei ban leit ruh sha ieing Syiem ba kin long ka 
mar kynti jong u Syiem, hynrei lada uta u 
mawkordor um don shuh bad ngi ki briew Syiem 
ngim ioh shuh ia u, kata u Syiem u la duh ei 
bad um don hok shuh halor uta u mawkordor 
bad um don ei ei shuh ruh ban dawa halor jong 

ka Lyngngaisngi, kata kat kum ka jingiathong”, 
u la kylli, “Ba kata ka long kaba dei ne em ka 
jingiathong, bad ba phi mynjur ne em, ba ngin 
leit ban khyllie noh ia ka ’liang phiang”. Baroh 
arliang ki la ia mynjur ia kata, bad la risa u 
paitbah shaw. Haba ki la phai bad leit ha kata 
ka jaka, ki la ia kyndit bad lyngngoh baroh, ba 
kata ka liang phiang bad uta u mawkordor kim 
don shuh hangta. Ki la ia wad shane shatai, 
hynrei kim lah shem shuh ia ki. Haba ki la wad 
ha ban da hun bad ym lah shem shuh, kumta hi 
ki la pyntip bad pyrta ha u paidbah ba ka ’liang 
phiang bad u mawkordor ki la jah bad kim don 
shuh hangta. Ki paidbah da ka jingsngewlyng- 
ngoh bad jingsngewkyndit ka bym lah shuh ban 
ong, la sawa hum ka jingiakren kyndit sngew- 
lyngngoh jong ki shaphang ka jingjah jong uta 
u mawkordor, khamtam kiba na ka liang jong 
ka Lyngngaisngi ki la sngewlyngngoh bad kyndit 
haduh katta katta ia kata ka jingjia, namar ym 
shym don napd eng jong ki kiba la ia pyrshang 
ne leit shim ia uta u mawkordor. Ki la shu ia 
pyrkhat lyngngoh sngewbha ba lehse uta u 
mawkordor u la shu jah rngai ne jah shano re 
shano ne ba la wan shim mano re mano ia u. 
Ki briew Syiem hangta ki la pynbna ba u Syiem 
u la duh ia uta u mawkordor bad ba um don hok 
shuh ban dawa ei ei halor jong ka Lyngngaisngi. 

Ki paidbah, ki lok ki jor jong ka Lyngngai- 
sngi ki la ia risa kmen ka bym lah shuh ban ong, 
ki la ia iaid sharum shaneng tang da jka jingsngew- 
bha suda. Ki la ia leit phai bad poi sha shnong 
hapdeng kata ka jingsngewbha bad ka khana ka 

bym lah kut shuh haduh da ki taiew bad da kt 
bnai ba shano uta u mawkordor u la jah noh. 

Ka jingsngewbha bad ka jingiathuhkhana 
shaphang kata ka jinglait jong ka Lyngngaisngi, 
ka la khih win baroh kawei ka shnong, hynrei 
haduh katta sngi ruh, ka long kaba sngewlyng- 
ngoh ia ki ba kim tip satia shano u la jah uta u 
mawkordor bad mano ba la nud ban leit shim 
ia u. 

U tang shu jah uta u mawkordor na kata 
ka jaka iathong, uta u tymmen ap masi u la ngeit 
skhem thik ba dei u Lursymper uba leit shim ia 
u, namar u suba na kata ka jingphah sharai masi 
jong u ha kata ka jaka, bad ha kita ki mied wat 
lada um shym da tip ba ka mut aiu kata ka jing- 
phah sharai masi jong u. 

U Lursymper um shym iathuh ei ei ha uta 
u tymmen ia kata kaba la jia baroh ba u la leit 
shim ia uta u mawkordor, ynda hadien katto 
katne por ba la bna ka pyrthei ba la jah uta 
u mawkordor na kata ka jaka iathong, u Lur- 
symper u la khot jar jar ia uta u tymmen bad u. 
la iathuh ia kaei kaei baroh kaba la jia ba dei 
ma u uba la leit shim bad uba la ioh ia uta u 
mawkordor hynrei u la maham jur ia u ba um 
bit ban iathuh hano hano ruh ia kane ka kam 
kaba u la leh. 

Haba kita ki briew Syiem ki la wallam ia 
kata ka khubor ba sngewsih ha khmat u Syiem, 
u Syiem u la sngewlyngngoh bad sngewkyndit 
haduh katta katta ia kane ka jingjia, namar u la 
buh kata ka jingiathong kaba u la pyrkhat bau 
nym don mano mano ruh ba lah ban jop baa 

leit shim ia uta u mawkordor. Kane ka jingjia 
ka la pyndum pynlyngngoh ia u, haduh ba um 
sngewthuh shuh kumno kumno ruh ban pyrkhat 
namar kane kan pynsah sniew ia u baroh shiryta, 
ba kam lah poi satia ha kaba u mut ba un leh 
sbun bad leh burom ia ka jinglong bashisha jong 
ka Lyngngaisngi ynda haba ma u, u la jop ia 
kala ka jingiathong. Ia ki jingjia bad jinglong 
jong ka Lyngngaisngi u Syieni u la tip lut baroh 
namar ha kata ka por ba n kpa jong ka Lyng- 
ngaisngi II la wan ban pyllait ktien noh ia ka 
Lyngngaisngi bad u, u kpa jong ka Lyngngaisngi 
u la ia ihuhkhana naduh ba sdang haduh bakut 
ia kiei kiei baroh kiba la jia ha ieing jong u bad 
halor jong ka, u da jaw bad ki ummat rangbah 
de bad u la ong ba ka dei namar kita ki daw 
jong kita ki jingjia ba u la wan ban ia pyllait 
ktien noh bad u. 

U Syiem haba u la wad ban oynshisha ia ki 
jingjia kiba u kpa jong ka Lyngngaisngi u la 
iathuh ha u ha kata ka por ba u la wan ban 
pyllait ktien noh bad u. kumia u la shem shisha 
ia ka jitigshisha halor jong kita kiei kiei baroh 
kiba la jia. Ka jingbuh jong u ia kita ki jingia- 
thong, ka la long namar ka jingsngcwtynnat 
jcng u ia kata ka jingiaieid ba sotli jong ka 
Lyngngaisngi bad u Lursymper bad ba u kwah 
ban shem lut ia ki jingshisha jong ka baroh bad 
hadien kata ba un sa pyni ia la ka mynsiem 
rangbah bad jynsur mynsiem ba un ai burom ia 
kata ka jingiaieid sottijong ki ynda haba u la 
jop ia kata ka jingiathong da kaba un aiti ia ka 
Lyngngaisngi ha u Lursymper ryngkat ki jingai 

ba kordor, hynrei mynta um lah shuh ban. 
pynpaw ia kata, kumba u la rem ha kata ka 
jingiathong, kumta kane ka jingjia u sngewtkuh 
ba kan pynsah sniew ia u baroh shirta. Kane 
ka jingjia ka la pynjah burom bad ka la pyn- 
sngewsih ia u haduh katta katta. 

Kumba katto katne por ka la iaid kata ka 
por ba dap da ka jingsngewbha ha ieing jong ka 
Lyngngaisngi ha kaba baroh kiei kiei ki jing- 
kyrkhii ba ju long ha ieing jong ka, ka i kumba 
ki la wan phai pat. Ka Lyngngaisngi ruh ka la 
dap da ki jingsngewbha bad ka dur ba bhabriew 
jong ka ka la shad pat kumba shad u klew ha 
kita ki kjat sngi ba tyngshain jong ka step 
phyrnai. Ka kynmaw ia u Lursymper barabor, 
ia ka dur ba bhabriew jong u bad ia ka jingia- 
ieid jong ka bad u, ia kane wat la ka kynmaw, 
hynrei kam lah ban than shuh ia ka, namar ki 
jinglch jong u hi, ha kaba paw ki la pynrem bad 
pynngiah ia ka ban kynmaw pat ia u. 

Hapdeng kata ka por ki lok ki jor, ki samla 
samhoi kynthei shynrang ki la wan juh pat ha 
ieing jong ka, kumba ki la ju long ha ki por 
mynshwa. Haba kine kiei kiei ki la jia pat bad 
ba ka por jong ka Lyngngaisngi ruh ka la biang 
bha, ba ym dei ban pyndier shuh, ki kmie ki kpa 
jong ka ki la ia pyrkhat ba la kumno kumno ruh 
ba ka dei ban shongkurim noh. Kumta ki la ia 
sop-sop sip-sip baroh arngut shi kmie shi kpa ia 
kane ka kam man la ka por. Te ha kawei ka 
mied ka kmie ka la leit shongkai bad ka, bad 
ka la kren shaphang kata, ka la ong, “Ka por 
jong phi te mynta ka la dei ko khun ba phi dei 

ban pyrkhat noh, shaphang la ka ieing ka sem, 
ka shong ka sah ba kane ka por ka la beh ngoi 
ngoi ban kheit noh ia u syntiew u jong phi, phi 
la sian bha mynta, nga ngeit ba phi la sngewthuh 
hi, bad ngam donkam ban da kren bun kyntien 
ha phi. Peit bad pyrkhat halade uno u briew 
uba phi sngewbit ban pynjuh iathuh ha ngi ki 
kmie ki kpa, ngam thara' ba ngin iapher jingmut 
bad phi, lymda u da long eh u briew uba ngim 
da ibit than eh”. Ka tang shu kren ka kmie ia 
kine ki ktien, kaba nyngkong eh ka dohnud jong 
ka, ka la siat thrait sha u Lursyraper, bad kumta 
ka la jaw ummat brib. “Balei phi leh kumne 
khun”, ka la ong ka kmie. “Wat pyrkhat ei ei 
ba ngan long pat kumba nga la long shisien 
mynshwa, mynta nga pyni kum ka kmie 
ba shisha jong phi, hynrei lada phim mon bad 
sngewbha ia kata, kam pher ei ei ngin ia shong 
shi kmie shi kpa shi khun, kata ruh ka long kaba 
sngewtynnat bad sngewbha hi”. Ka Lyngngaisngi 
ka la richie bad ka la ong. “Em phi mei, wat 
sngew ei ei ki ummat jong nga ki la long rukom 
noh ha ka jingmlien, hynrei ha ka jingshisha 
nga khlem da don ei ei ruh em hapoh mynsiem. 
Kata kajingpyni jong phi ka da long kaba dei 
eh hi kein kumba ka por jong nga hi shisha ka 
la long kumba phi la ong ma phi. hynrei ia kane, 
phi la tip phi la ithuh hi ma phi ki kmie ki kpa 
bad kumta uno uno u briew uba phi mon ma 
phi nga ruh nga mon, hynrei tang kane kawei 
ngan ong ha phi ba ia uno uno uba phi la 
pynmon bad nga la mon wat leit kylla shuh. 
“Em khun”, ka la ong ka kmie, “Kum kita kiei 

kiei kin nym lah long shuh bad ngin nym bakla 
shuh hi ruh. Haba phi la sngew dei ban leh ia 
kata khun, kat kum kane ka por kaba mynta hi, 
ban jied ia u briew kam dei shuh ka kam jong ngi 
ki kmie ki kpa, hynrei ka dei ka kamram jong 
phi ba phin peit ia u briew uba iadei bad ka 
mynsiem ka jong phi, ngi te ngin leit tip shano 
ia kata. Haba phi la jied iathuh ha ngi lada 
uba ngi sngewbit kata ngi la ia phuh samrkhie 
lang lada uba ngim ia sngewbit eh te ngin ia 
ong lem kein.” Kumta ki la ia shongkai slem 
slem ha ka jingiapur ia kren shaphang kata. 

Haba ka kmie ka la mih noh nangta, ka 
Lyngngaisngi ka la kiew halor jingthiah bad ki 
jingpyrkhat jong ka ki la ngam ha kita ki ktien 
kiba ka la ia kren bad la ka kmie, Shisha ka la 
pyrkhat hynrei la ka la pyrkhat kumno kumno 
ruh ym long, une u Lursymper u ieng ha jing- 
khang kam man lait mih satia. Haba la shong 
kulai ka mojt pyndait lakam ka ieid yn leh shuh 
kumno, lada thait, lada thiep, lada khohruh 
khohram ruh dei kein ban shu iaid la kd laid. 
Ka la thmu sia hynrei tdam tdam ki khmat jong 
ka ki khang ban iohi ia uwei pat u shynrang 
bad tdam tdam ka dohnud jong ka ka khang 
ban sngew samla ialade ha uwei pat u samla wat 
la ka la shu khang bor ialade ban iohi bad ioh- 
sngew pat ia u Lursymper. La shisha ka la 
khang, hynrei ki ummat mied jong ka ki la tuid 
ban pynjhieh baroh arliang ka syngkhlieh halor 
jong u. Ka jingieid ba runoTf kam Ju klet ban 
leh than haba ka ia kynduh, la ha lynti ne ha 
ieing, la mynmied ne mynsngi ruh. Ka la ong 

marwei marwei ha la ka dohiiud. “lathuh ko 
mynsiem jong nga, aiu pha kwah ban leh pat ia 
nga, haba nga la thait nga la tlot bad ngam don 
bor shuh halor jong pha mynta. Ai ba kiei kiei 
ki Jingkordor ba la leit noh kin nym iap shuh 
na kane ka pyrthei, la shisha ki la iap noh na 
nga, bad ngan nym lah ioh shuh ia ki hynrei 
phum phum ki phuh bad ki iewbih ha per syn- 
tiew bad sawdong, hajar hajar ki nongpeitkai, 
nga ruh nga la long tang kum kawei na ki ban 
shu peit kai ym ba ngan ioh kam kynii pat ia 
ka”. Kane ka jingpyrkhat jot mynsiem jong ka 
ka la bat bun sngi ia ka, hynrei khadduh ia wai 
ka la pynwai artad thoi. Hadien kata ka la 
nang ban pyrkhat Ihymmai pat na ka bynta ka 
jingirn ba thymmai jong ka. Haba ka la pyn- 
shongnia slem slem ia la ka jong ka jingirn ka 
la sngew ba kam sngewdon kam shuh ban 
pynlong ia ka jingshongkurim jong ka da kano 
kano pat ka rukom jingieid namar ka la sngew- 
thuh shai ba kan nym lah ioh shuh kum kata 
ka jingieid kaba ka la duh noh. Ka la sngew- 
ngiah syndon ruh ban iohsngew wat tang ia ka 
ktien ‘jingieid’. Ka la sngewbha bad ka la 
sngewtynnat ban shu shongkurim ia uno uno u 
briew uba ka ibit ibiang bad uba ki kmie ki kpa 
ki ibit ibiang na ka bynta ka jingsuk jong ka 
hadien habud. Haba ka la pyrkhat shaphang 
kane, ka la kynmaw ia uta u Mawkordor uba la 
shu jah noh nangta na jingiathong khlem da tip 
bad kh lem da iohsngew syrngain syrngoh shuh. 
Ka la ngeit skhem ba uta u Mawkordor un nym 
lah da lei lei ruh ban shu jah rngai noh khlem 

da don mano niano ki ban leit shim ia u. Ka 
!a ngeit skhem ruh ba yn ym don uno uno u 
briew u ban nud ban pha ia la ka jingim tang 
na ka bynta ka dor jong uta u Mawkcrdor, 
hynrei ba ka don jingmut ei ei hangta. Lada 
dei uba ha ieing ba u la dei ban ialhuh bad ba 
lada dei u briew ba u don jingmut ei ei hapoh jong 
u ruh u la dei ban iathuh. Ha kata ka jingmut 
ka la ring jingpyrkhat. ba lada uta u briew uba 
la leit shim ia uta u Mawkordor u dei u samla 
uba bit ban shongkurim ia ka, ba ka sngewdon- 
hok bad b;i ka dei shisyndon ban shongkurim 
ia u lada u mon ia ka. kumba u la pha la ka 
jingim ban pyllait ia ka na kata ka jinjar suhsat 
ka jong ka. Ka la pynpaw ia kane ka jingmut ha 
khmat ki kmie ki kpa bad ka la kren ruh shibun 
kiei kiei ha khmat jong ki. Ki ruh ki la ia pyr- 
khat, ki la ia sngewdei bad sngewbha lang ia kata 
ka jingmut jong ka. 

Hadien katto katne sngi ba ki la iabeit 
lang baroh shiieing ia kata ka jingmut, ka khubor 
ka la iaid bad ka la poi sha ki shkor jong u 
paidbah baroh. Kane ka khubor ka la pynkhih 
jingmut ia ki samla jong kata ka ri baroh kawei, 
bun kiba la sngew bad la ong ba lada ki la 
iathuh lypa naduh nyngkong, ba kin jin da la 
leit iaknieh ia uta u vlawkordor na kata ka 
jaka iathong, wat lada kan long kumno kumno 
ruh, namar ka jingbhabriew than jong ka. 

Napdeng kita ki samla baroh dei u Lamar- 
singh uba la buh sni ia ka la slem, u tang shu 
iohsngew ia kata ka khubor, um nangthiah urn 
nangdem shuh, u la shu pyrkhat hi thriang 

kumno ban ioh ia uta u Mawkordor ba un pyn- 
bun ia la ka mynsiem ba um ju ngiahshuh halor 
kata ka dur babha briew jong ka, um don ei ei 
kano kano ka jingpyrkhat hynrei tang ban iob 
ia ka. U long u k^hun ’riewspah u bym ju reid 
ban theh ia la ka jong ka pisa na ka bynta ka 
monjongu. Kumta jar jar napoh u la wad ba 
uei uba don ia uta u Mawkordor, ba un thied 
wat lada u shongdor katno katno rub. La dap 
artaiew kata ka khih ka wad shitom jong u bynrei 
um lap dien satia ba sbano uta u Mawkordor u 
don. Ha ka taiew k.aba lai u la ia kynduh ngong 
bad uta u tymmen sharai masi. “Pahep” u la 
ong, u la kren jera haduh katia katta namar ba 
u ju ia ithub itbaw bad ba u tip ba u long u 
basbong ha ieing jong ka Lyngngaisngi. “Kumno 
pbi uto u Mawkordor imat u la sbu jab rngai mo, 
ba um mib sbuh katta rub, baba la katta ruh, 
ym man tip satia mano ba la iob ia u. La 
kumno kumno ruh nga imat ba ym don ba ioh 
phi ia uta u Mawkordor”. “Ym don ba ioh 
balei” la ong sa uta u tymmen, “Un sa mib seh, 
un jah sbano”. U la rkhie artad. “Haba nga 
peit bad nga sngap ia ki rukom kren jong phi 
te imat kumba phi tip ba uei uba ioh ia une u 
Mawkordor”. La ong u Lamarsingh. “Yn leit 
tip sbano phi”, la ong pat uta u tymmen, “Ban 
da tip ym la bna phi ka pyrthei baroh”. “Em 
phi” la ong pat u Lamarsingh, “Nga imat phi 
tip ia kumno kumno ruh”. ‘‘Haoid nga tip” la 
ong pat uta u tymmen, “Lada nga tip ruh ngan 
leit donkam aiu ban leit tuklar ma nga ia ka kam 
jong u briew, u ioh la ka ioh bad u tip la ka tip 



115 


hi kein”. “Kata ka jingkren jong phi ka long 
kaba dei”, la ong u Lamarsingh, “Hynrpi pahej) 
nga kwah ban kren ha phi shi kyntien lada phi 
kular ia nga ban nym iathuh hano hano ruh ia 
kata”. “Kren seh”, la ong uta u tymmen, 
“Balei ngan leit iathuh briew sa ia ka bymdei 
ban iathuh”. “Phi i pahep nga kwah ban thied 
ia uta u Mawkordor, wat lada u rem katno katno 
ruh, te lada phi lah ban iathuh ia nga ia uta u 
briew uba ioh ia u, ngan ai buskit ia phi, “Ban 
iathuh ia phi te da lei lei ruh ngam lah phi ban 
iathuh, bad kani liiyntoi ei ci ruh ia nga ba ngan 
iathuh ia phi, namar uba ioh ia u um dei satia 
u nongdie IVTawkordor hynrei u dei u nongthied 
Mawkordor. Khamtam ia kum une u Maw- 
kordor, phin da theh ka spah baroh shi pyrthei 
ruh un nym ai satia”. “To ieh wat iathuh ia nga 
ia uta u briew, hynrei khie shu leit pyrshang pan 
ma phi, lada phi lah ban ioh lada uta u Maw- 
kordor u shongdor san hajar tyngka, ngan siew 
ia phi shiphew hajar tyngka bad lada uta u 
Mawkordor u shongdor shiphew hajar tyngka 
ngan siew dor ia phi arphew hajar tyngka”. Uta 
u tymmen u la sdang buaid tyngka. “Ban ioh 
te icaba eh phi, hynrei ia kaba leit te ngan leit 
jait ba phi la ong eh kumta, la kumta ruh, 
sa wan pat lashai phi ngan da pyrkhat bha. 
Ynda ki la ia kut ka ktien ka thyllied, ki la ia 
khlad noh nangta. 

Uta u tjrmmen u la pyrkhat baroh shimied 
namar u la sngewkwah tyngka than, hynrei baroh 
ki jingpyrkhat jong u, u sngew ba ki shu long 
kiba long lehnohei namar ba u la tip shai ba u 

Lursymper un nym die ia uta u Mawkordor da 
lei lei ruh. Kat ba ki jingpyrkhat jong u ki 
nangiaid u nang iohi bad nangniew ia kita ki 
spah ki hajar ba u Lamarsingh u la pynkbih ia 
u. Ka kwah tyngka ka la pynpisa bad ka duk- 
khai ka la pynshoi iaiap ia u, ban pynmih ki 
jingpyrkhat laiphew ki jingpyrkhat bad ki buit 
laiphew ki buit tang ban ioh ia uta u Mawkordor. 
hynrei ki la shu kut noh ki jingpyrkhat jong u 
baroh ba um lah satia ban ioh la uta u Maw- 
kordor. 

Kum lashai u Lamarsing u la leit pat sha uta 
u tymmen, bad uta u tymmen u la ong, ba u la 
pyrkhat kumno kumno ruh hynrei ba un nym 
lah ban ioh satia ia uta u Mawkordor namar ii 
don ha ka kti jong u briew uba um lali satia ban 
ioh, kumba u la batai ha u ba un nym die da lei 
lei ruh ia uta u Mawkordor. U Lamarsingh u 
la pyrkhat shiphang, kumta hi u ia kut jingmut 
halade ba un khroh ia uta u tymmen ba un leh 
da kano kano ka buit ne ka lad tang ban ioh ia 
uta u Mawkordor. U la sdang ban kren ha uta 
u tymmen, ban khroh ia u ban ioh ia uta u 
Mawkordor lada da kano kano ka lad, namar u la 
ithuh ba uta u tymmen ruh imat ba ka jingkw'ah 
tyngka jong u ka bym i don pyrthei shuh. Ki 
la iashcng slem slem hangta. Uta u tymmen u 
la iathuh lut ia ka jingiadei jong u bad uta u 
briew uba la ioh ia uta u Mawkordor, hangta u 
Lamarsingh u la pynshai bad pyni ia u bun kiei 
kiei ba lada u lah ban ioh ia uta u Mawkordor 
ba un kylla long da uwei pat u briew. Haba 
slem slem ki la ia kren bad ia pyrkhat shaphang 

kane, ka jingkwah lalot khlem hok ka la jop 
bad kumta uta u tymmea u la kular . ban ialeh 
ban pynioh ia uta u Mawkordor. 

Naduh ba u Lursymper u la ioh ia uta u 
Mawkordor, uta u tymmen bad u Lursymper ki 
la kham iaieid shibun eh namar u Lursymper u la 
ioh ia uta u Mawkordor da ka jingiarap jong uta 
u tymmen, kumta u shaniah haduh katta katta ia 
u. Ki ju ia peitkai baroh arngut barabor ia uta 
u Mawkordor, te une u tymmen u tip bha ba haei 
u Lursymper u buh ia uta u Mawkordor. Ha 
kawei ka mied uta u tymmen buaid tyngka kumba 
u la kular ia u Lamarsingh, kumta ruh u la leit 
khein dukhi khait sha ieing u Lursymper ban 
leit tuh ia uta u Mawkordor, u la pyrkhat lypa 
ba lada u Lursymper un lap kumno kumno ba un 
leh ha khmat jong u kum u ba shu leh kai, namar 
teng teng u la ju leh biria kai ia u. U tang shu 
poi ha ieing jong u Lursymper, u la peit u la iohi 
ba u Lursymper urn don hapoh kamra jong u, 
kumta u la rung sor bad u la rieh khop ha' iwei i 
kyndong iba ym don ba lah ban iohi mano mano 
ruh, u la shong khop hangta, khlem da sngew 
tieng ei ei ruh em namar ba kata ka tyngka jong 
u Lamarsin^ ka lah tap lut ia ki khmat. ka la 
set lut ia ki shkor bad ka lah soplut baroh shi 
ryniengjong u. Haba u Lursymper u la wan 
rung sha la kata ka kamra, u la shongkai katto 
katne por, te namar ba la mied, u la kbreh ban 
thiah noh. Uta u tymmen u nangpeit khliaw 
nangta na kyndong, u la iohi ba u Lursymper u 
la loit Jain loit nep bad u la sei ia u shabi jong ka 
synduk jong u ha kaba u la buh ia uta u Mawkor- 

dor, u la bsuh ha syngkhlieh kumta u la thiah 
halor jingthiah. Uta u tymmen nongtuh pohrati, 
u la shong hi sia hangta khlem jyrhoh khlem 
jyrham, khlem khih thrit throt ruh haduh shiteng 
synia. Haba u Lursymper u la iohthiah bha ba 
um i suba shuh ba un dang iohsngew, u la mih 
sor nangta» u la par baduh khliehthiah u la sngap 
ba u Lursymper u la pynhiar mynsiem jynsur bad 
la iohthiah bha, kumta u la par bad u la plie 
shwa ka jingkhang ban ioh phet lada jia kumno 
kumno, nangta u la leit phai pat sha khlieh thiah, 
u la bsuh sor ka kti shapoh syngkhlieh u la shim 
ia uta u shabi bad u la plie sor ia kata ka synduk, 
u la tba shapoh ka synduk u la shem ia ita i 
synduk rit iba u la tip ba la buh ia uta u Maw- 
kordor, u la sei sor ia ita i synduk, u la khang 
pat ia kata ka synduk bad leit buh pat ia uta u 
shabi hapoh syngkhlieh, u la mih pat sor nangta 
bad u da khyrdep pat ia ka jingkhang. U tang 
shu la it nangta khlem kyrtiang dien u la her 
faapdeng ka jingkmen ka bym lah shuh ban ong, 
u tang shu poi ha icing u la thiah khop u da kdup 
bad ia uta u Mawkordor baroh shimied. 

Ynda kum la shai ka mied u Lamarsingh u 
la wan bad uta u tymmen u la iathuh da kaba 
kmen ba ia u Mawkordor u la ioh bad ba un ai 
noh ha u kumne kumne, lada u lah ban ai tyngka 
ia u arphew hajar tyngka. Kumta hi u Lamarsingh 
ruh da ka jiiigkmen u la her pat sha ieing bad u 
la wallam ia kita ki tyngka arphew hajar. Uta u 
tymmen u la ai ia uta u Mawkordor, bad u la 
shim ia kita ki tyngka. Ka jingkmen jong ki 
baroh arngut maria ka jongka jong ka jingioh 

ka bym lah shuh ban batai, u tymmen buaid 
tyngka bad u rang buaid samla. Shwa ba kin ia 
khlad uta u tymmen u la maham jur ia u Lamar- 
singh ba da lei lei ruh lada iap ne da im r(ih ba 
un nym iathuh hano hano ruh ba ia uta u Maw- 
kordor u la ioh na ka kti jong u. 

U Lursymper kumba u la tip la kham slem ia 
ka jingmut jong ka Lyngngaisngi ba kan shongku- 
rim ia uno uno u briew uba la ioh ia uta u 
Mawkordor, kumta u la pyrkhat bad u la sngew 
ba ka dei ka ’riewkai ba kam dei ka ’riew shisha 
kumba ma u u la long, namar u hi haduh kata ka 
por, la katta u la shem hynrei ka mynsiem jong u 
kam pat shah ba un pyrkhat ban shongkurim ia 
kawei pat ka briew. Haba u la pynshongnia 
pynshongnia pat slem slem ia ka jingshem bad 
jingjia halor jong ka, u la sngew ba ka dei hok ia 
ka ban leh kumta. Haba u la ngam jylliew ha- 
pdeng kine ki jingpyrkhat ka dur bashisha jong 
ka, ka la wan ha u bad kumta ka la shlei miar ka 
jingieid halor jong ka. U la pyrkhat jylliew pat 
shaphang uta u Mawkordor uba u la ioh, u la 
pynshongnia ha la ka mynsiem ba donkam aiu ia 
u ban ong ba u la ioh ia uta u Mawkordor bad 
kumta ba u dei ban shongkurim ia ka, hynrei ba 
lada u ioh ne um ioh ia uta u Mawkordor ba u dei 
ban ieid ia ka bad ba ka ka dei ban ieid ia u. 

U Lursymper haba u la pyrkhat pyrkhat u la 
sngewdei ba ia uta u Mawkordor la dei ban leit 
pyni ia u ha khmat ka Lyngngaisngi khnang ba 
kan tip ba uba la ioh ia uta u Mawkordor dei u 
briew u bym shym la mut ban leit shim ia uta u 
Mawkordor tang ban ioh shongkurim ia ka, 

hynrei ba u la long tang u briew uba la shu kwah 
ban pyllait ia ka na kita ki jingjynjar jong ka 
Kumta hi u la phah khot ia uta u tymnien, uta u 
tymmen u tang shu poi ha khmat jong u Lursym- 
per. ka dur khmat jong u ka shu thangiong ngain, 
namar wat u la ioh kata ka spah hynrei ka jing- 
shon hapoh ka mynsiem jong u ka bym lah batai 
shuh. U Lursymper u la kylli ia u, balei ba ka 
dur khmat jong u ka la long kumta, lehse ba um 
shait bha, uta u tymmen u la jubap ba um shym 
sngew ei ei, kumta hi u Lursymper u la ong. “Peit 
pahep kumba ngi la ia tip ba kiba ha ieing jong 1 
Lyngngaisngi kin pynshongkurim ia I Lyngngai- 
sngi bad uno uno u briew uba la ioh ia une u 
Mawkordor, phi i pahep, nga hi da lade ngam 
kwah ban leit pyni ia une u Mawkordor, namar 
ngam dei u briew uba la leit shim ia une u Maw* 
kordor tang ban ioh shongkurim ia ka briew 
hynrei ban pyllait ia ka na ki jingjynjar jong ka, 
kawei pat ngam kwah bad sngewtynnad ba mynta 
hi mano mano ruh kin tip ba n^ dei uba la leit 
shim ia uta u Mawkordor, hynrei ai ba ka pyrthei 
kan sa tip hadien bad hangta ai kan sa jia katba 
ka jia. Mynta pahep, ngan ai ha phi ia une u 
Mawkordor bad phi sa leit pyni ha ka, lada ki 
kylli kumno ba u la ioh ia uta u Mawkordor ne 
mano ba la leit shim ia uta u Mawkordor, phi shu 
ong tang katne, ba uba la leit shim ia une u Maw- 
kordor, dei uta u briew uba la sngew na ka bynta 
jong phi, ym dei satia u briew u ban da kwah 
bainong ei ei na phi, bad ong ha ki ba mynta phi 
la long kaba laitluid, wat ap shuh ba phin da 
siewspah ba phin shongkurim ia uta u briew uba 

la ioh ia une u Mawkordor kumba phi la ia mut 
baroh shi-ieing, kumta kumba phi la long kaba 
lait-luid ba phi lah ban shongkurim ia uno uno u 
briew uba phi mon ne phi lah ban ieh kano kano 
kaba long ha ka mon jong phi. Lada ki kylli 
bniah ban tip ia u briew uba la ioh ia u, phi shu 
ong, ba ki briew kiba ia sngewlem na ka bynta 
jong phi kiba la ioh ia une u Mawkordor. Lada 
jia ba ki tyrwa ban ai buskit ei ei ia phi, phi wat 
shim wat tang shipisa ruh, hynrei ia kata kaba ki 
tyrwa ma ki, baroh ngan siew ma nga ia phi, phi 
tang shu lah pyni ia u Mawkordor sa wallam noh 
ia u sha nga”. U la ieng artad nangta u la 
shim ia u shabi synduk bad u la plie ia kata 
ka synduk ban sei ia uta u Mawkordor, u la 
kyndit da ka Jingsngewlyngngoh haduh katta 
katta ba uta u Mawkordor um don shuh 
hapoh kata ka synduk. U la shu ieng lyng- 
ngoh shiphang, kumta u ia ong, ‘Tahep, shano 
u la jah noh uto u Mawkordor, um don shuh 
hapoh kane ka synduk”. U la shu ieng lyng- 
ngoh thangiong nga in, ba shano u la jah uta 
u Mawkordor. Uta u tymmen ruh haba u la 
peit ia u Lursymper ba u la kylla dur kumta, 
ka la dungngak ia ka mynsiem jong u, bad 
u ruh u la thangiong ngain hangta. “Ngin 
iaieh kumno pahep haba kum kane ka jingjia 
ka la wan jia”. “Ngin iaieh kumno phi”, 
la kren kyndit uta u tymmen. “Ngin ia wad 
kein shano un shu jah napoh ka synduk jong 
phi”. Hapdeng kata ka jingsngewlyngngoh ka 
bym sngewlah pyrkhat shuh, u Lursymper u 
la ong, “To khie pahep ngan da wad bha, 

ioh nga kum buh bakla hawei hawei pat”. 

U Lamarsingh haba la katto katne por 
ba u la bat ia uta u Mawkordor ha la ka kti, 

u la sngew ba ka long kaba dei ia u ban 

pyni ha la kiba ha ieing bad ki lok ki jor 
jong u ia uta u Mawkordor, khnang ba kin 
tip bad ba kiwei kiwei ki briew ruh kin ia 

bna bad tip ba dei ma u uba la ioh ia uta 

u Mawkordor. 

Hadien katto katne por kata ka jingleh 
jong u ka la pynbna shaw ha u paitbah 
baroh, ba dei u Lamarsingh uba la ioh ia 
uta u Mawkordor jong kata ka jingiathong. 
Kane ka khubor ka ia leit poi ruh sha ki 
shykor jong kiba ha icing jong ka Lyngngai- 
sngi. Ki haba ki la tip ia kata ka khubor, 
kum ka jingsngewburom, ki la phah khot 
sngewbha ia u ba un wan kai sha ieing jong 
ki ba kin ioh leh burom ia u, u ruh kumba 
u la thmu, kumta u la dap da ka jingsngew- 
tynnad bad sngewbha ka bym lah batai shuh 
ia kata ka jingleh jong ki, bad kumta ruh ha 
kawei ka sngi u la leit kai sha ieing jong 
ki kumba ki la khot sngewbha ia u. 

Haba u la poi hangta ha ieing jong ki 
u la dap da ka jingphuhkmen ka mynsiem 
namar ki jingpyrlAat jong u baroh ka la 
long shaphang jong ka Lyngngaisngi, ba un 
sa shimti ia ka ha kawei ka sngi. Kiba ha 
ieing jong ka Lyngngaisngi ruh haba u la poi 
ha ieing jong ki, ki la pdiang da kaba sngew- 
bha ia u. Haba ki la ia shongkai katto katne 
por, ki la sdang ban iapur shaphang uta u 

Mawkordor, ba ki la sngewburom ia u haduh 
katta katta ba u la pyllait ia ki na kat kata 
ka jingshitom mynsiem jong ki. Ki la kwah 
ba un iathuhkhana ba kumno u la ioh ia 
uta u Mawkordor, hynrei um iathuh satia, u 
la shu ong ba un sa iathuh pat ha kawei 
ka por. U la ong ruh ha ki, ba kata ka 
jingleh jong u baroh ka la long ba u kwah 
ban pyni ia la ka jong ka jingsngew ba um 
sngewlah ban shah ia ka jingleh than jong ki 
briew bad ia kata ka jingshem shitom mynsiem 
jong ki. Haba ki la iabam iadih bad iashong- 
kai iathuhkhana slem slem, ki la ia khlad noh 
ki da ong ia u ba un wan kai sha ieingjong 
ki barabor, u ruh u mynjur sngewiahap jingmut 
ia kata ka jingong jong ki. 

U Lursymper naduh kata ka sngi bajah 
uta u Mawkordor na ka kti jong u, u la dap 
da ka jingsngewsih bad jingkhuslai kaba ym 
nang shuh ban batai, khamtam haba u la tip 
ba uta u Mawkordor u la kdt poi sha ka kti 
jong kiwei pat. Hapdeng kata ka jingsngewsih 
pisa mynsiem u la phah khot ia uta u tymmen 
bad uta u tymmen ruh u la wan. Haba ki 
la ia shongkai katto katne por, u Lursymper 
u la kren ha uta u tymmen ba u la sngew- 
lyngngoh shibun eh ba uta u Mawkordor u la 
shu jah noh na ka kti jong u bad ba u leit 
poi sha ka kti jong kiwei pat bad u la ong, 
“Ngam lah sngewthuh shuh ba kumno kane 
ka la jia, hynrei ngan leh kumno ngan shu 
pynkut noh kein ia kine kiei kiei ha ka nusip 
kaba lathoh ia nga”. U Lursymper u la don 

ka jingsuba kaba jur halor uta u tymmen ia 
kane ka jingjia, namar ba ym don batip mano 
mano ruh ba uta u Mavvkordor u don ha ka 
kti jong u Lursymper lait tang uta u tymmen, 
hynrei um kwah ban pynpaw ei ei ha u, namar 
um da tip ia ka jingshisha mano ba la leh ia 
kane. “Pahep” u la ong, “Ngan nym sngew 
ei ei ia kaba la jia, la dep, ngan nym lah 
ban leh ei ei shuh ia kane namar ngam kwah 
ban kam bad pynshisha ba uta u Mawkordor 
u dei u jong nga hynrei nga sngewhun bad 
nga sngewbha ha la poh mynsiem ba nga la 
pyndep ia la ka jong ka kamram ba nga la 
pha ialade ba nga la leit shim ia uto u 
Mawkordor bad ba nga la pyllait ia i Kong 
Lyngngaisngi”. “Pahep” u la ong pat, “Nga 
sngew ba nga ieid ia phi kum la u jong u 
kpa, bad kumta ba phin ong, bad pan na 
nga kano kano ka jingpan na ka bynta ka 
jingimsuk'imsain jong phi. ngan ai bad ngan 
leh na ka bynta jong phi, ia kaba nga nga 
lah ban leh. Ngam lah klet shuh ia ka jing- 
lehbha jong phi, ba phi la iarap ia nga naduh 
ka mynsiem ba nga la ioh ia uto u Mawkordor, 
kam pher wat lada um don shuh bad nga, 
hynrei ia ka dor jong ka jinglehbha jong phi 
ia nga nga dei ban siew bad ba ngan nym 
klet ia phi lano lano ruh. Mynta nga sngew- 
sih shibun ban ong, ba hadien kane, kumba 
nga la khein ka burom ba nga la duh ia uto 
u Mawkordor hok jong nga, ba ngan phet 
nob syndon sha jngai bak bad ngan nym wan 
phai pat sha kane ka jaka haduh ba ngan 

da khlad noh na kane ka pyrthei bad kumta 
phin nym lah shuh ban iashem bad nga. 
Pan pahep kaei phi kwah, ia kaba nga lah ban 
ai ngan ai ia phi. 

Kane ka jingkren jong u Lursymper ka 
la dung ngak ia ka dohnud jong uta u tym- 
men haduh ba um nangkren shuh kumno 
kumno ruh, khamtam nalor ba katta ka jing- 
shem jong u, hynrei u ia kren da ki ktien 
bha ktien miat suda bad leh bha ia u. U 
la jubap ia u Lursymper bad u la ong, “Ngan 
pan ia kita ki jingpan kiba phi la tyrwa ha 
nga, hynrei shwa ba ngan pan ia kita ki 
jingpan ba phin sngewbha ban sngap khyndiat 
ia ka jingong jong nga, kumba nga la Jong 
uba ngeit bad kohnguh ia phi naduh kaba 
sdang, kata ka jingong jong nga ka long kane 
ba phin sngewbha ban nym lap lah ban phet 
iamrem noh, kumba phi la ong, tang namar 
kane ka jingjia, namar haba uto ii Mawkordor 
u dei u jong phi, kan pher aiu wat lada u 
don ha ka kti jongno jongno ruh, un leit 
shano, u dei hi u jong phi” 

Haba ki la iakren slem slem shaphang 
kata ka jingjia, u Lursymper u la sngap ia 
kata ka jingong jong uta u tymmen bad 
kumta ki la ia khlad noh nangta. U la ong, 
“To khie pahep, ngan da wad bha ioh nga 
kum buh bakla ha kawci pat ka jaka namar 
haduh mynta ngam don jingngeit skhem ba 
uto u Mawkordor jong nga un leit poi sha 
ka kti jong kiwei pat, lehse uta u Mawkordor 
uba la pynbna ki briew u la dei da uwei 

pat bad kumta kan sa paw hi ha kaba 
khatduh. 

Haba uta u tymmen u la poi ha ieing u 
la shong pyrkhat bad u la babe ia kata ka 
kam sniew jong u, kaba u la nud ban shukor 
tuh lyndet ia uta u Mawkordor. Katba ka 
por ka nangslem katta ki jingpyrkhat jong 
u ki nang ngam jylliew bad ha kaba khadduh 
um lah shah shuh ia kata ka kam sniew jong 
u, bad u la kut jingmut ba la kumno kumno 
ruh ba u dei ban pyniob pat bad pynphai ia 
uta u Mawkordor sha u Lursymper. U la 
khein ia kita ki tyngka kiba u la ioh na u 
Lamarsingh bad u la shem ba ki la duna 
bad la pynlut kuinba shi pawa ne ua kabu u 
la ioh, hynrei ia kane u la kut jingmut triang 
ba la kumno kumno ruh ba u dei ban pyn- 
ioh ia kine ki tyngka bad ban leit siew noh 
ia uta u Mawkordor na ka kti jong u Lamarsingh. 

Kum lashai dangstep phyrngap u la khie 
namar ka jingsngew jong u kam aithiah aishong 
shuh ia u. U tang shu khie u la mih bran bran 
ban leit sha ieing u Lamarsing ban leit pan 
siew noh ia uta u Mawkordor na ka kti jong 
u. U tang shu poi u la lap ia u Lamarsingh 
ha ieing, bad u la ong ha u ba un sngewbha 
kein ba la kumno kumno ruh, ba un sngew- 
synei ia u ba un ai siew kylla noh ia uta u 
Mawkordor sha uta u tymmen, namar u la 
ong, ba u la ioh ia uta u Mawkorkor da kaba 
u shu leit tuh na ka kti jong kiwei pat, u 
la ong ruh ba lada um ai, kata ka mut ba 
u un poi sha ka kam ka ban lyngngoh, kaba 

long ka kam iap bad kam im, namar ki la 
shem ka sabut kaba biang ba u u la tub ia 
uta u Mawkordor na ka kti jong ki. U La- 
marsingh u la sngap shiphang, hadien u la 
jubap, u la ong ba u la sngewsih shibun ba 
ka la long kumla, hynrei u la ong, ba u la 
sngewsih pat ban ong, ba wat lada kan long 
kumno kumno ruh ba ia u Mawkordor uba 
u la thied bad ba ki la tip haroh ba u don 
bad u, ba un nym lah da lei lei ruh ban 
pynphai pat shano shano ruh. Uta u tymmen 
u la kyrpad ba u dei la kumno kumno ruh 
ba un ai nob namar ka long ka kam iap bad 
ka kam im ka jong u, ba lada un nym ai 
te kata ka la poi ia u sha kaba lyngngoh. 
U Lamarsingh u la ong ha uta u tymmen 
ba un nym kren bun kyntien shaphang kane 
namar ba ia uta u Mawkordor hi ba un nym 
pynphai noh da lei lei ruh, wat lada un dkut 
noh u ryndang jong u ruh namar ia' kaba u 
la thied, kata u la thied, ba u lah ban ai 
shuh da ki pisa ia u lada u donkam hynrei 
ban pynphai ia uta hi u Mawkordor ba da 
lei lei ruh em bad ba un nym kren bun 
kyntien shuh. Kumta uta u tymmen u la shu 
mih noh nangta na ieing da ka jingdiaw bad 
jingsngewsih mynsiem kaba ym nang shuh ban 
batai. 

U Lamarsingh hadien kata ka por ba kiba 
ha ieing jong ka Lyngngaisngi ki la phah khot 
ia u shisien, u la dem leit kai la bun wat; 
bad kumta ka jingiajan jong u bad ka Lyng- 
ngaisngi ka la long haduh katta katta. U la 

sngewskhem haduh katta katta halade ba ym 
don balah shuh ban pynkhih raano mano 
ruh ia kata ka jingiadei jong u bad ka Lyns- 
ngaisngi, namar ba u la peit bniah bha bad 
u la shem ba um idon jingpher ei ei ne don 
ei ei kaba uta u tymmen un iathuh ei ei ia 
ki jingjia shaphang jong u bad uta u Maw- 
kordor. U la ngeit ruh ba da lei lei ruh uta 
u tymmen un nym nud ban phla ha ki briew 
kat kata ka kamiap-kamim kaba u la shu 
leit tuh na ki briew kumba u la iathuh ha u. 

Uta u tymmen wat la u la iohi ia ki 
jingeh ba un ioh pat ia uta u Mawkoidor 
hynrei hapdeng ka jingpaitdohnud ba u la 
shukor ia u lok bashisha, u la shu kun jar 
ha la poh mynsiem ia kaei kaei baroh kaba 
u la pun. Ka kam kaba ii la leh ha kane 
ka por ka la long ba u la kham pynjan, 
kohnguh bad shakri hok ia ka Lyngngaisngi 
haduh katta katta. Hapdeng kine ki por, da 
ki rukom Jingleh Jong u, ka Lyngngaisngi ka 
la khot ia u ka la ong, “Ngam sngewshuh ia 
phi kum u nongtrei, hynrei nga la sngew ia 
phi kum la u jong u kpa ba phin pyni, 
pynmai bad pynsneng lem ia kaei kaba phi 
iohi ba iiga leh bakla. namar nga tieng ba 
nga la shem than shibun kiei kiei ha kane 
ka pyrthei, kiba la pyniam kthang ym tang 
ia nga, hynrei ia ka ieing ka sem jong nga 
baroh kawei”. “Hep Lyngngaisngi”, La ong 
uta u tymmen, “Lada phim kren ma phi 
kumta ruh ka jingsn^ew jong nga ka long hi 
kumta, katno ngajinjar ka mynsiem haba phi 

phi shem jinjar bad katno ka jinjar ka myn- 
siem jong nga haba ka ieing jong phi ka 
shem jinjar, shaniah ha ngai hep Lyngngai- 
sngi ia kiei kiei baroh, nga long u nongtrei 
tymmen ban shakri hok ia phi ngam dei satia 
u nongtrei tymmen u ban shukor lane u ban 
nym ialeh ban pynpoi ia phi sha ka lynti 
basuk bad hun mynsiem jong phi, u shiah 
uba nep tarn bad ka syrti kaba nep tarn ki 
ap wat mynta ruh ba kin dung bad kin ot 
ia phi shwa ba phin ioh ia kata ka jingkor- 
dor tarn jong ka jinglong samla jong phi. 
Kin dung bad kin ot hynrei phin iohi bad 
phin ioh ia kata ka jingshisha. Lada phim 
iohi bad ioh ia kata, ai ba ka jingim jonig 
nga ruh kum u ’riew tymmen bahok jong 
phi, kan leit noh ha kata hi ka khyllipmat 
ba nga nga iohi ba phi phi duh noh ia ka, 
nalor kata, wat kren ne kylli ei ei shuh ia 
nga hep Lyngngaisngi”. 

Ki ktien jong uta u nongtrei tymmen ki la 
dung ngak ia ka dohnud jong ka, bad ka la kren 
hapoh mynsiem, “Haei kajinghun jong ka jing- 
long samla jong nga kan long pat haba nga la 
sngew thuh shai mynta ba nga dei ban aiti ia la 
ka jong ka met basotti jong nga, ha kata 
ka jingaiti kaba khlem kajinghun mynsiem bym 
ju kut shuh jong nga, kumba nga dei ban aiti 
khlem ka mynsiem ia ki bynta jong ka met 
barieh tarn jong nga, ha ki shympriahkti ba kner 
rieh, kiba ngam banse ban shah pynjem la ka met 
ryngkat ruh ki shympriahkti jong nga kin kner 
lem na ka bynta kaei kaei ka jong ka jinglongdoh 

jong nga. Hadien ba kine kiei kiei ki la kut 
sngewbha, ba nga pat ngan jaw ki ummat kthang 
hangta” Ka la jaw ummal marwei niarwei 
hangta. “Lursymper”, ka la kren ha lapoh 
mynsiem, “Shish ki la shu longlehnohei baroh 
kiei kiei ki jingkordor jong kane ka pyrthei haba 
phi phim mon, phi ibein bad phim treh satia 
ban kner la ki jong ki shympriahkti halor jong 
ki bynta barieh tarn jong ka met ka jong nga” 
Kumta ki la shu kut noh ki jingmutdur jong ka, 
ha ki jingkthang mynsiem bad jingiohthiah halor 
jong ki jingphohsniew kynsha. 

Ki sngi bad ki por ki la nangiaid ka pyrthei 
samla jong u Lamarsingh ruh ka la nangiaid 
phuhkmen ba ka la nangjan-nangjan ka sngi ia 
u ba un ioh kynthup ia ka Lyngngaisngi U la 
leit kai khah-khah sha ieing jong ka, bad ka ruh 
ha kata ka por haba la bun ki jingpynroh-jing- 
pynkmen ba tyllup na baroh sawdong. kumba ka 
la long ka dohnud kynthei, kumta ka la kham klet 
khyndiat ia kata ka pyrthei ba la leit noh jong 
ka bad u Lursymper. Ka la pyrkhat ruh ba 
kumba ju ong lem ki briew ba ia ka nusip ba la 
thoh, ba lada ka jia kunino kumno ruh, dei ban 
shu sngewhun. “Shisha” Ka la ong, “Ka long 
kaba dei, kumba sneng lem ki paralok parajor 
ba ka bymdei ban pynsngewsih-pyntlor ei la ka 
mynsiem bad ka longrynieng haba ka nusip ka 
lathoh ha kane ka pyrthei ia-im kai tang 
shiphangsngi.” 

Baroh ki jingjia ba man la ka sngi ki jong 
ka Lyngaisngi ki ia leit rung lut ha ki shkor jong 
u Lursymper. Ka kthang ka mynsiem jong u ba 

um sngewlah ban pynpaw haduh kaba kut ba 
dei ma u uba ieid hok ia ka bad uba ]a pyllaR ia 
ka na kiei kiei baroh, namar u Ja jah noh uta u 
Mawkordor uba long ka sakhi tynrai jong u. 
U Ja ju pyrkhat ba u dei ban kani sliisyndon ia 
uta u Mawkordor ba u dei u jong u, hynrei haba 
u pyrkhat-pyrkhat pat ba ym don ba tip mano 
mano ruli ba u dei ma u uba la leit shim bad la 
pha la ka jong ka jingim na ka bynta uta u 
Mawkordor hynrei tang uta u tymmen, kumta 
u la sngewartatien ba u lah ne em ban pyni ia ka 
jingshisha tang da uta u tymmen marwei, nalor 
kata um sngewngeit thikna ba uta u Mawkordor 
ba la ioh u Lamarsingh u dei shisha uta u Maw- 
kordor jong u uba la jah noh. Nalor kane u Ta 
pyrkhat jylliew ba dei na ki daw jong u, ba la 
mih ka jingkulmar bad jinjar halor ka ieing jong 
ka Lyngngaisngi bad kumta u la pyrkhat rafii^bah 
ba ka long ka byni dei sutia ia u kum u ’riew 
rangbah uba ieid shisha ia ka ba un pynkUlmar 
bad pynsJiem jinjar pat sa shisien ia ka, wat lada 
ka long ka jingduh bad ka jingsngewjahburom 
kaba ym lah ban batai shuh ha ka jingim jong u. 
Haba u la pyrkhat pat slera slem, u la sngew ba 
ka long ka bym lah long satia kata ka jingshah 
lehjemrngiew kaba haduh katta katta, ba kat 
haduh kata ka kam iap kam im u la leh na ka 
bynta jong ka, ba un shu sngap khlem da pynshai 
ha madan bad u sngewingkhongkhait ruh ia 
kata ka jingjah noh jong uta u Mawkordor na 
ka kti jong u kaba la pynpang bad pynkthang ia 
ka mynsiem jong u. Kumta hi u la kut jingmut 
ba u dei ban da iashai kdar, ba uta u Maw- 

kordor uba u Lamarsingh u la ioh ba u dei shisha 
ne em uta u Mawkordor jong u, ba lada u dei 
ba u dei shisyndon ban kam ia u. 

Mar kumta hi u Lursymper um lah shah 
shuh u la phah khot ia uta u tymmen bad uta u 
tymmen ruh u la wan. Ki la ia kren bad ia 
pyrkhat shibun kiei kiei, uta u tymmen um lah 
shah shuh, u la ong, “Dei ma nga uba la pynlong 
ia kine kiei kiei baroh, lada phi pyniap-pynim 
ruh, dei ma nga uba la tub ia unc u Mawkordor 
na ka kti jong phi, da ki jingpynshoi jong u 
Lamarsingh bad jingbymtip briew shuh jong nga 
ha ka jingkwah tyngka, hynrei hadien ba nga la 
kyndit bynriew, nga la leit nguh leit dem ia u ba 
un pynphai noh ia uta u Mawkordor bad ba 
ngan siew palat ban ia kaba u la siew ia nga, 
hynrei um sngap bad um ai satia ia uta u Maw- 
kordor, kumta nga la kut jingmut ba wat lada 
um ai da kaba nga shu nguh shu dem ia u ruh, 
hynrei ba nga dei ban pynioh pat ia uto u Maw- 
kordor jong phi, wat lada nga dei ban iap ne 
ban im ruh. Mynta to leh ia nga katba phi 
sngewbit namar nga dei ban phla ia kaei kaba 
nga la leh sniew halor jong phi uba la leh bha 
ia nga”. U Lursymper um nangkren shuh kumno 
kumno ruh, u ia shu sngap kum uba lyngngoh 
namar um shym phohsniew da lei lei ruh ba 
kum uta u tymmen un nud ban leh ia u kumta. 
Slem hadien kane u la kren kumba lyngngoh. 
‘‘Kumno pahep phi nud ban leh ia nga haduh 
kat kata”. ‘‘Ngam tip shuh” La ong u tymmen. 
“Ba kumno nga la nud, hynrei ia u Mawkordor 
uba nga la tuh na ka kti jong phi nga dei ban 

pynphai pat ruh ha ka kti jong phi. Nga la 
long uba la nud paiat, phi la dei ban pyniap 
noh kum ia nga une”. U la kren ia kine ki 
ktien da kaba jaw artad bad ki ummat. “Hynrei 
lada phin pyniap ia nga ruh kan nym don jing- 
myntoi ei ei ia phi. Phi ieid bad shaniah ia nga 
bad kata ka jingieid bad shaniah Jong phi kan 
siewdor ia phi da shisha, wat lada shisicn mynta 
ka la shet ka jingbakla”. Hadien kane ki la shu 
iakhlad khlem nangiakren shuh. 

U Lursymper ha kata hi ka mied da ka 
jingsngewsuhsat bad dom mynsiem u la khreh 
ban leit iashem ia ka Lyngngaisngi, u la Icit bad 
tang shu poi ha ieing ka Lyngngaisngi u la shem 
ba la khang ieing namar ba la meid, hynrei ka 
jingkharigiit Jong ka kamra jong ka Lyngngaisngi 
ki dangshai sharak, u la leit sha kata ka jing- 
khangiit khlem don jingsngew ei ei ruh em, la 
pcit ym i don mano inano ruh em, kumta u* la 
tied ia ka jingkhang. Ka Lyngngaisngi ruh tang 
shu tied ka la iohsngew, ka la sngap shiphang, 
bad kumta la riew pat kata ka jingkhang, ka 
kam shym pyrkhat ei ei ruh em ka la shu tharai 
ba dei kiba ha ieing, bad kumta ka la ieng bad 
ka la plie ia ka jingkhang. Ka tang shu plie ia 
ka jingkhang, u la rung lut ha ieing, ka tang 
shii iohi ba dei ma u, ka la kyndit kynsan bad 
ka la shu ienglyngngoh hangta, khlem nangkren 
shuh Shi kyntien ruh. U Lursymper hangta u 
la ong, “Balei Kong Lyngngaisngi, phi tieng ia 
nga, wat sngew ei ei nga shu wan kai sngewbha, 
namar ba nga dang poi shcn bad namar la slem 
ngam ju iashem shuh ia phi, nga shu kwah ban 

iashem bad ia khublei bad phi”. La katta ruh 
kam nang jubap satia ia u, ka shu peit tang ki 
khmat. Kumta u Lursymper u la shim ka 
jingshong bad u la shong hangta. 

Hadien katto katne por ka sa kyndit 
bynriew, ka la khang ia ka jingkhang, namar ka 
don ka jingsngew kaba khraw ban tip mano 
mano, ba u samla un wan rung mynmied ha 
kamra thiah jong ka haba ka pyrthei baroh ka 
la bna vver wer ba kan sa iateh ktien bad u 
Lamarsingh. 

Hadien katto katne por ka la kren ia u bad 
ka la ong, “Mynno phi wan? ’ U Lursymper 
ruh u la jubap ba u dang shu wan hi. Hadien 
kane da ka jingiakynduh mynsiem ha la ka Jong 
ka jong ka dohnud ki la shu ia sngap slem slcm 
khiem ia kren shuh shi kyntien ruh. Slcm nangta 
u Lursymper u la ong, “Phi shait phi koit bha.” 
Ka* ruh ka la jubap bad ka la kylli pynbud lem 
ruh ia ka jingkoit jingkhiah jong u, bad ka la 
kylli ruh ba kumno u la wan phai pat sha kata 
ka jaka haba la katta snem u la jab, u ruh u la 
jubap u la ong, “Ka jingniut jong nga ka la 
long ba ngan nym wan phai shuh sha kane ka 
jaka hynrei ka jingim jong ka jinglongbriew 
haba dang sah ka mynsiem, ka shu poi da ka 
kam kaba ngam lah satia khiem da wan, ka 
jingwan ruh ka long ba ngan tang shu poi bad 
dep kam, ha kata hi ka khyllipmat ngan leit 
phai noh. Ngam shym mut ei ei ban wan sha 
ieing jong phi namar nga tip bad ngeit skhem 
ba phi la don hapdeng ka khet ka bishna, hynrei 
haba nga la poi hangne ha shnong nga la ioh- 



135 


sngew na ka khubor ka sim ka doh ba rah ka 
khlieng ka tyngab, ba phi dang long marwei 
bad haba nga wad ia ka jingshisha, nga shem 
ruh ba ka long kumta, kumta nga la nud ban 
wan sha phi kum u para-shnong para-thaw 
paralok-parajor kum ka jingkhublei iashem bad 
jingkhublei iakhlad namar nga tharai lashai ne 
lashisngi nga dei ban leit noh”. U la kren katta 
tylli ki ktien ruh, hynrei kam da iohsngew bha 
satia ia kita ki kyntien jong u, namar u dohnud 
jong ka u lah kylla pyrdet ka tang shu iohi ia ka 
dur khmat jong u. “Ngan shu leit noh kong 
Lyngngaisngi, nga la sngewbha ba nga la ioh 
iashem bad phi ha ka jingkoit-jingkhiah, jingsuk- 
Jingsain, namar lehse ngan nym lah iashem shuh 
bad phi, kumba phi tip ba nga don sha ka ri 
kaba jngai bah”. U tang shu kren ia kine ki 
ktien ka la kyndit bynriew he, ka la klet noh ia 
kiei kiei baroh, ka la klet ruh wat ia kata ka 
kam kaba kan sa iateh ktien bad u Lamarsingh. 
‘‘Kum no phin shu leit noh haba phi dang shu 
rung kumne ruh, shong seh, da iathuhkhana 
khyndiat, ba kumno phi la leit, kumno phi la 
wan, kumno phi la shong, kumno phi la sah bad 
kumno phi la wan poi pat shane”. “Ngam don 
khana ei ei kong Lyngngaisngi nalor kaba phi 
phi la tip bad nalor kaba nga nga la tip, bad 
kumta namar ba la mied ngan shu leit noh”. 
U la ieng artad joit. “Khublei shibun eh • ia 
phi”, u la ong. “Em”, ka la ong, “Kumno phin 
shu leit noh, ei ei ruh phi khlem jubap ia nga, 
“Niuma”, ka la ong, “Haba phi la ieng kynsan 
ngan nym lah ban bat ia phi mynta, hynrei ba 

lada kumno kumno ruh, ba phin nym pep 
khnang ban wan lashai ka micd namar shisha 
phi phim don ei ei ban iathuh nalor kaba phi 
phi la tip bad nga nga la tip, hynrei nga nga don 
shi pyrthei kiba nga ngan iathuh ia phi, kaba 
phi lehse phim shym la tip” “Niuma”, u la 
ong, “Ngan sa wan lada nga dangsah, hynrei 
wat sngew ei ei ia nga. lada nga la leit noh”. 
Kumta u la mih noh artad nangla na icing 
jong ka. 

Ka Lyngngaisngi u tang shu mih noh ma 
u, ka la sngcwba kita ki jingjia ha kata ka khyl- 
lipmat, ba ki long tang kum ki jingphohsniew, 
Ka la shong pyrkhat shiphang, ba u dei shisha 
u Lursymper, uba la wan hangta ne ba ka shu i 
rami.'i. ka la pyrkhat pat sa shisien. “Em”, ka 
la ong, ba lada u dei u Lursymper bashisha 
un nym jin da la ieh noh ia ka marwei hangta, 
hynrei un jin da la shong, iathuhkhana pyntngen 
ia ka. Haba ka la shong pyrkhat slem slem 
ia kane, ka la pyrkhat ba ka dei tang ka 
jingiohi ramia, kumta hi ka la leit sha la ka 
kmie ka la ong, “Phi la iohthiah mei, lajan shai 
mynta, nga ruh nga la iohthiah te phi, nga la 
iohi ramia bad phohsniew kynsha kaba ngam 
sngewthuh sngewthaw shuh” “Phi iohi aiu 
khun”, ka la kren kyndit ka kmie. “Phi mei, 
i Lursymper phi i wan ha kamra jong nga, ka 
dei shisha ne nga shu i ramia phi mei*’ Ka kmie 
haba ka ia peit ia la ka khun ka la shu jaw 
ummat, namar ba ka ia tip ia kiei kiei baroh 
kiba la jia halor jong ka bad u Lursymper bad 
ka la ong, “Em phi khun, nga tharai ba phi la 

shu i ramia, namar ba phi la pyrkhat than”. 
“Em phi mei, nga da iakren bad nga da iohi 
shisha te”. Ka jingieid kaba la shim hit ia ka 
mynsiem khlem ki jingpyukut noh jong ka, ka ju 
pyulong kumue ia ti samla tie ka samla. “Phi 
iohi khun” La ong ka kmie, “Ba la mied khie 
leit thiah noh, lehse ka lah ruh ban long kaba 
shisha”. “Ka lah ruh ban long kaba shisha mo 
mei, to kata ngan shu leit thiah noh ba la mied”. 
“To khun”, Ka la ong hapdeng ka jingpait 
mynsiem haba ka la iohi ia ka jingjia ba ka wan 
jia pat kum kata halor la ka khun baieid bad 
kohnguh jong ka. 

Ka Lyngngaisngi baroh shimied ka shu dap 
da ki jingpyrkhat khlem da iohthiah shuh. Ka 
lashem ba u dei u Lursymper ba shisha bad ba 
kumno ba u shu leit noh ha ki jingkren kiba 
tang shi kyntien bad arkyntien. Kumta ka la 
shu pynshai bor ia kata ka mied kaba kam lah 
ban rai ba ka dei ka mied bathiang ne ka mied 
bakthang jong ka. Kumia ka la shai phar bad 
ka sngi ka la mih. Katno ka la sngewtynnad ba 
ka bneng ka la shai, namar ba ka kwah hir hir 
ba kata ka sngi kan leit noh kloi kloi bad ba ka 
mied kan wan namar ka la ong ia u, ba un ym 
pep ban wan kum lashai ka mied. Kata ka 
sngi ruh wat lada ka la sngewslem katno katno 
ruh, ka la dei ban kut kat kum ka por jong ka, 
bad kumta kata ka mied ka la wan. Ka la 
bam la dih dangshai, ka la leit sha ka kamra 
bad ka la pynshai la ka jong ka sharak, ka la 
pynshah la ki shkor shaphang jingkhang ha 
man la ki khyllipmat, da ka jingkhmih lynti ban 



138 


sa riew tok-tok ka jingkhang. Hynrei shiphew 
baje ruh em, khadar baje ruh em, shi baje ruh 
em, ar baje ruh em, lai, saw san baje ruh em, 
kaba pli khlem thiah baroh shimied haduh ban 
da shai phar, uta u Lursymper um man wan tied 
jingkhang satia. “To ieh”. ka la ong ha la poh 
mynsiem, “Nga kaba ju shah ngan shah ha ban 
da biang”. Baroh sbisngi kam nang ban leh ei ei 
ruh hynrei ka shu pyrkhat jylliew ia kata ka 
jingiashem jong ka bad u. Haba ka la pyrkhat 
pyrkhat ka la sngewthuh bad ka la ngeit ruh 
ba la kumno kumno ruh u la leit phai noh 
kumba u la ong, ba un leit phai noh sha kata 
ka ri kaba u dei ban leit phai, ha ki jingkren 
artatien ba u lah ban wan iashem pat bad ka 
lada u dang lah ban sah hynrei lada um lah ban 
sah shuh kata ba kan nym khmih lynti ei ei 
shuh la u. Kine ki ktien bad kita ki jingjia ki 
la pynthain khuslai ia ka dohnud bad ka myn- 
siem jong ka pat. 

Haba la kem dum bad iongrein ngain. ka 
la kiew ha la jingthiah namar ki jingthait jong 
ki jingpyrkhat jong ka baroh shisngi. Hamar 
ba kan sa iohthiah, kyndit kyndit, la riew ka 
jingkhang tok-tok, ka la sngap, la riew pat sa 
shisien tok-tok, ka la khiejoit naba thiah, ka la 
plie ia ka jingkhang ha ka jingkmen lyngngoh 
kaba kam sngewthuh sngewthaw shuh bad khlem 
da kynmaw shuh iaiade, ia ia ki kmie ki kpa 
bad ia la kata ka jingjia kaba kan sa iateh ktien 
bad u Lamarsingh kaba la bna baroh ka pyrthei 
ia ka ban sajia halor jong ka. “Rung sieh”^ 
ka la ong, “Nga la khmih lynti ia phi naduh 

hynnin hynrei phi wan poi haduh mynta*’ U 
la rung ka la peit liep, thred ka la kyndit, da u 
Lamar singh, une dngung. Ka la kylla bad dur 
bad dar bad kam nang leh shuh kumno kumno 
ruh hangta. U Lamarsingh ha la kata ka jing- 
sngewtynnad than ia kata ka jingkhmih lynti 
jong ka ia u, namar mynno mynno ruh wat la 
ka pyni ka khmat sngewbha hynrei kam ju kren 
ki ktien jem ’tien ieid kum ha kata bad kumta 
u la shong bad u la ong artad, “Nga la mut ban 
wan hynnin kumba phi la khmih lynti, hynrei 
lap mied noh. Phi khmih lynti, nga tharai phi 
donkam ei ei ia nga, ne balei?” Haba ka la 
liat ka ktien, kam nang shuh ban kren kumno 
kumno ruh, ka la shu ong, “Em phi, nga ia shu 
khmih lynti namar ba nga sngewshitom ka met 
khyndiat”. Ka da bat artad la ka kupar ’mat 
bad dem sha khyndew namar ba kam kwah ban 
pyni ha u ia la kata ka dur khmat ba sngewsih 
bym lah len shuh jong ka. U la tur shajan bad 
u la ong, “Ngan leh kumno ban iarap j’a phi, 
haba phi shitom kumta”. ‘"Em phi”, ka la ong, 
“Koit Ilgam lei lei tang ba phi la wan nga la 
sngewtynnad, te namar ba nga sngewshitom 
than, to ieh ngan shu thiah noh shwa khyndiat”. 
“To thiah”, u la ong, “Ba phin dup jem noh, 
nga ruh ngan ieit shongkai noh bad i mei jong 
phi” Kumta u la mih noh nangta bad u la 
leit rung sha ka kmie, bad u la iathuh ia kaei 
kaba la jia ba u la shem hangta ha ieing. Ka 
kmie u tang shu iathuh, namar ba ka long kaba 
sian bad shalak, wat la ka long ka bym tip ei ei 

ruh shaphang kata kajingud jong ka, hynrei ka 

la jubap bad ka la ong ha u ba naduh hynnin 
h' imat ka la ioh baiongkhlieh, kumta hi ka la 
ong ha li ba kan da leit peit jang jang. Haba 
ka la leit peit ka la shem ba kam shym lei lei 
satia, ba ym dei ba ka pang kumba la ong u 
Lamarsiiigh. Ka la shu sngewthuh ia kiei kiei 
baroh haladc bad ka la wan iashongkai noh bad 
u Lamarsingh bad ka la shu ong ha u ba imat 
ba k.i la kharvi jem bad ba ka i kumba kan sa 
iohthiah. Haba ki la iashongkai kaito katne 
por ki la iakhlad noh. 

Kum lashai u Lamarsingh u la leit kai pat 
sha ieing Jong ka Lyngngaisngi u la lap ia ka 
ha kamra shongkai bad u la shem ba ka la koit 
kam shym lei lei shuh- Haba ki la iashongkai 
katto katne por kiba ha ieing Jong ka ki la iehnoh 
ia ki baroh arngut. Kat kum kajinglong samla 
u Lamarsingh haba ki leh kumne u sngewiynnad 
shibun eh kum ka lad ban ioh iakrcn ierd 
iasiat ia kane katai kum parabaieid, hynrei ka 
Lyngngaisngi kam sngewtynnad bad ka da ym 
mon than ia kane, wat iada ka tip bad ba kan 
kohnguh ban shongkurim ia u, namar u tang 
shu sdang kren ’tien ieid ia ka kata ka la dung 
ngak ia ka mynsiem Jong ka ban kynmaw ia u 
Lursymper Teng teng haba u Lamarsingh u 
kren ieid ia ka, wat Iada ka la pyrshang ban len 
ia kiei kiei baroh, hynrei kam lah len satia kam 
ju nang jubap ia u bad ka shu thangiong ngain 
ka khmat jong ka. Kumta kam ju mon ban 
iashong arngut bad u mynno mynno ruh. Teng 
teng u ju wan kai kham mied, bad u ju leit tied 
jingkhang sha kamra jong ka, haba ka la shem 

ia kane bun wat, kumta kam ju leit thiah shuh 
dangshai ka leit thiah haduh ban da mied ba 
kam pyrkhat shuh ba un dang wan kai ma u. 

Ha pdeng ki jingjia bad jingsngew babun 
rukom, u briew u pyrkhat khuslai bad pyrkhat 
sngewsih hynrei ia ki jingjia jong ka pynhei ym 
don ba lah ban khang, ia kaba la thoh ban jia 
kata ka dei ban jia. Kumta ruh ka la long ha 
ieing jong ka Lyngngaisngi, hapdeng ki jing- 
pynwit ba bun rukom ban pynshongkurim ia u 
Uimarsingh bad ka Lyngngaisngi, hynrei ka 
jingjia ka wan ba ki dei ban ia pynshongkurim 
bad kumta la buh ia ka sngi ha kaba yn pyniateh 
kurim ia ki. 

Haba la buh ia ka sngi ban pyniateh ktien 
ia u Lamarsing bad ka Lyngngaisngi, ka khubor 
ka la her sawdong sawdong bad kylleng kylleng 
jan bad jngai. Kane ka khubor ka la poi ruh 
sha ki shkor jong u Lursymper, u rang dajied 
bad u rang dathew, u rang damut bad ju rang 
dakhan. U la ju sngewsih, ju iamkthang bad 
ju jaw'ummat rangbah bunsien na ka bynta 
kane kaei kaei, hynrei hapdeng ka jingkyrmen, 
kita ki jingkthang baroh ki shu um noh ha kata 
ka them ba u iohi ia ki phlang jyrngam ba i 
kum ki mukmor bani ba un thiahsuk mynsiem 
jai, hynrei mynta ym don jingkyrmen shuh, lada 
u iam u dei ban iamsah bad lada u jawummat 
u dei ban jawummat sah namar la kut noh kata 
ka pyrthei ban pyrkhat pat ia kita kiei kiei 
baroh. 

Ha kawei ka mied haba u Lursymper u la 
pynshongnia ia kiei kiei baroh shaphang kata 

ka jingiakhlad syndon bak jong u bad ka Lyng- 
ngaisngi, u la sngevv ingkhongkhait ka mynsiem, 
ka jingieid ba runar ka la wan ha u ba u dei 
ban iohi bad iashem bad ka la kumno kuinno 
ruh shwa ba un iakhlad noh syndon bak bad ka, 
kumta u la kut jingmut ban leit iashem ia ka ha 
kata hi ka mied. U la ieng joit nangta bad u 
la mih na ieing ban leit sha ka, khlem da khcin 
ei ei ruh em ba aiu kan jia ia u lane ia ka haba 
ka briew ka la don la u jong u briew Haba u 
la poi ha icing jong ka, u la leit beit sha kamra 
jong ka, u la tied tok-tok ia ka jingkhang, ka 
Lyngngaisngi ka dang shu sdang thiah bad ka 
la iohsngew ba riew tok-tok ka jingkhang, ka 
la sngap la ka sngap, namar kara shym mui ba 
dei mano mano ruh hynrei ba dei u Lamarsingh, 
ka la sngap la ka sngap kumta namar ka kvyah 
baun leit noh. Hadien katto katne por la riew 
pat kata ka jingkhang tok-tok, ka sngap hi la 
ka sngap bad ka la kren ha la poh mynsiem, 
‘‘U briew aiu kum uto haba u la tip ba un sa 
ioh ruh u da kwah ban wan pynsalia, u mat 
iashong shabar kum uto u briew.*’ Sa shiphang 
la riew pat kata ka jingkhang, “Shish” ka la 
ong pat ha la ka mynsiem, “Ha bym plie ki 
briew ruh u shu tied tuk shi tuk”. Ka thiah la 
ka thiah. Hadien slem slera la riew pat kata 
ka jingkhang tok-tok tok-tok, kumta ka la khie 
bitar joit na jingthiah bad ka la ong artad, 
“Shish ia une u jait bynriew te ym lah ialeh 
shuh”. K.a la plie ia ka jingkhang bad ka la 
Diig artad. “La mied phi”. Hamar ba ka kren 
kumta, ka la iohi pynban da u Lursymper uba 

ka la ap khmih lynti namar ba shisien u la ong 
ba un sa wan kai pat sha ka lada u dang don 
por Hangta ka la um ka mynsiem jong ka 
khlem tieng ei ei ba ioh tip ki briew bad pyrkhat 
ei ei shaphang ba ki briew k'n kren kumno 
ia ka bad khlem sng .'vv ei ei wad lada u Lamar- 
singh un tip ba u L'jrsymper u wan ha kamra 
jong ka mynmied, h iba ka kan sa iashongkurim 
bad u. iVTar kumta u Lursymper u la jubap, bad 
u la ong, “La mied, nga tip ia kata, hynrei ngan 
leh kumno namar nga la kum wan, wat da 
iathuh ia nga ba ngam bit shuh ban w'an sha phi, 
khamtam katta mied bad tang arngut hapoh 
kamra jong phi, namar nga la tip lypa ia kata, 
hynrei nga la wan, nga la wan ruh ka jingwan kaba 
khlem kam ei ei bad kaba khlem sngew ei ei ruh 
ern wat lada phi ong ia nga uba kumno kumno 
ruh.” Ka Lyngngaisngi ka la shu peit bad ieng 
lyngngoh shiphang khlem ai jubap shi kvntien 
ruh, hadien ka la ong, ‘ Ngam shim poi pyrkhat 
satia ba phi dei ma phi”. “Nga la tip lypa ia 
kata", u la ong, “Ba phim dei shuh hi ruh ban 
pyrkhat ia nga kumba ka la long, hynrei ha ka 
jinglong briew teng teng lah bad teng teng pat 
vm lah pyrkhat satia ban leh tang ia kata kaba 
dei kumba ka la jia ia phi bad ruh kumba ka la jia 
ia nga, kumta wat lada ka jingwan jong nga ka 
la long ka jingpynthut ia phi ha bun kiei kiei, 
phi to sngew kumta kumba ka dei ban long 
shi sha kumta, hynrei nga ngam sngew ei ei 
namar ba nga la wan ym namar kino kino ki 
daw, hynrei nga la wan namar ba nga sngew- 
kynmaw ia phi, ba ngam sngew lah satia ban 

shu leit noh sha kaba nga dei Ian leit, khlem da 
iohi bad khublei ia phi shwa ba ngan khlad noh 
ban nym iohi shuh ia phi. Tang ka jingiohi ia 
phi ka la biang ia nga bad ngam donkam paiat 
nalor kata. Te kong Lyngngaisngi, .shongsuk 
shongsain, nga la sngewhun ka mynsiem ba nga 
la iohi ia phi, khublei ngan shu leit noh, wat 
sngew ei ei ba nga la pynthut ia phi”. U la 
ieng artad joit ban mih noh. “Shong”, ka 
la ong, ‘Nga ruh nga sngew kumba phi phi la 
sngew bad nga dei ban kren kumba phi phi la 
kren”. “Em” u la ong, “Kata ka long ka bym 
lah shuh ban long namar ka la long ka kam paiat 
kaba ngim dei shuh ban leh”. Kumta u la mih 
bak. 

Baroh shimied kam nang iohthiah shuh, ka 
la pyrkhat tang shaphang jong u. Kam shym 
la wan satia tang kata ka jingpyrkhat kaba la 
jia ha kata ka mied h>nrei ka la kyrsiew lut ia 
ki jingjia shilynter jong ka jinglongsamla jong 
ka. “Ngam shym sah nud shuh kumba phi la 
ong ha nga”, ka la ong, “Kumba la thoh bad 
kumta nga sngewhun, ka pyrthei kaba kordor 
ka dei ka jong kiwei pat bad ka pyrthei kaba 
poh dor tarn ka dei kajong nga”. Kumta suki 
suki ka la iohthiah, hapdeng kita ki jingiohthiah 
kiba dap tang da ki jingphohsniew kynsha suda. 

Ka sngi ha kaba buh ban pyniateh ktien ia 
ka Lyngngaisngi bad u Lamarsingh ka la poi, 
la poi ki ’riewtymmen ’riewsan na baroh arliang. 
La khot ia u Lamarsingh bad ka Lyngngaisngi 
ba kin ia don lang hangta ban pynbiang ia kata 
kajingiateh ktien jong ki. Haba ki tang shu 

sdang ban kren shaphang kane, u la ieng joit 
uta u tymmen bad u la ong ba kin sngewbha 
ban sangeh ia kata kajingiakren bad u la ong, 
“Nga dei u nongtrei tymmen joiig phi, hynrei 
isaduh mynta ka sngi ngan nym dei shuh u 
nongtrei jong phi hynrei nga lah ban dei u 
iK)nglebbiia ne ban dei u nongshun jong phi, 
kumba nga la imd ban ong ia phi ba phin sangeh 
ia kane ka jingiakren haba katne ka jingsngewbha 
jong phi ka la long na ka bynta kane ka kam, 
hynrei la ka jingshisha ngan nym lah len lano 
Jano ruh ai ba wat ka jingim jong nga kan leit 
na kano ka pyrthei. Phim bit ban niewbcin 
ia ka kiicn jong nga, wat lada nga long tang u 
nongtrei jong phi ruh, Jada phi lehbor ka ain 
kan bishar reni ia phi”. Baroh kita ki briew 
kiba don hangta ki la shu ia peit lyngngoh, u 
kpa jong ka Lyngngai sngi da ka jingbitar, u la 
ong, “Kumno me nud ban kren kura kita ki 
ktien ban pynjah burom kat kane ka jingialang”. 
“Map ia nga nga burom ia phi, hynrei ia ka 
jingshisha ngam lah ban len, ba ngan iathub ha 
phi ia ka jingshisha kumba phi la sngewriei ban 
pynshongkurim ia la ka jong ka khun bad uta 
u briew uba nud ban leit shim ia uta u Maw- 
kordor na kata ka jaka iathong, hynrei yra dei 
satia une u briew uba la leit shim ia uta u Maw- 
kordor na kata ka jaka iathong hynrei la dei 
da uwei pat, kylli ia u mynta ba u dei ma u 
uba ia leit shim ia uta u Mawkordor na kata 
ka jaka iathong ne dei ba u la ioh na nga ba u 
la phah tuh. Ngan phla hok ha khmat jong 
phi, ba nga la long u nongtuh da ki jingpynshoi 

T>a la pyni ia nga da ka tyngka kaba la pynklet 
noh ia nga ia kata ka jingiatiplem jong nga. 
Nga la tuh bad nga la shukor ia uta uba lui lui 
uba la shaniah lut ha nga, uba la pha ia la ka 
jong ka jingim ban ioh ia uta u Mawkordor, 
ban pyllait ia phi kiba long ki kynrad jong nga 
na ki jingjynjar jong phi. Ngan iathuh ha phi 
mynta ia ka jingshisha, ba haba uta u briew u la 
jah noh uta u Mawkordor na ka synduk jong ii, 
u la phah khot ia nga bad u la iathuh ia kici 
kiei baroh kiba la jia, haba nga la peit ia ka dur 
sngewsihjong u ba u la jah noh uta u Mawkor- 
dor uba u ia pha la ka jong ka j ingim, ka la 
dung ngak ia ka dohiiud jong uga. ngatn luh 
shah shuh bad nga la phla ba dei ma nga uba 
la leh ia kata ka kam sniew buroh, nga la phla 
lut ia kiei kiei baroh, nga la dem bad la pan 
map ha khmat jong u. Nalor ba nga la leh 
katta u la peit sha nga, u la jaw urainat, ha ka 
jaka ba un shoh un dat bad dumok ia nga, hynrci 
u la ong pynban, ba u la sngewhun ia ki jingphla 
jong nga, ba baroh kata kam dei satia ka jing- 
leh jong nga hynrei ka dei ka nusip jot ka jong 
M hi. Kine ki jingsngew bad jingkren jong u”. 
La ong uta u tymmen, “Ki la pyndung ngak ia 
ka dohnud jong nga, bad wat lada nga nga dei 
ban iap ruh hynrei ba nga nga dei ban phla ia 
ki jingshisha na ka bynta jong u. Sngewbha 
kylli mynta ba nangno une u Lamarsingh u la 
ioh ia une u Mawkordor, yra dei na ka kti jong 
nga” ? Baroh kita kiba iadon hangta ki la shu 
ia peit lyngngoh. Kumta hi u Lamarsingh da 
ka jingbitar u la jubap u la ong. “Ka long kaba 

sngewsih bad sngewkhein burom shibun eh, ba 
katne ki riewdonburom ki la wan na ka bynta 
kane ka kam bah kam san, ba phi la shah ba un 
kren pynjah burom da ii nongtrei jong phi 
kumne”. “Kam pher”. La ong uta u tymmen. 
‘‘Lada nga dei u nongtrei ne uno uno u briew 
hynrei ia kaba nga dei hok ban kren ia kata nga 
dei ban kren, phi lah ban pyniateh ne pynshong- 
kurim ia kata ngam lah ban ong ei ei ma nga, 
hynrei uta u briew uba la bat ia uta u Mawkor- 
dor u dei u nongtuh, kumba nga nga la long u 
nongtuh ia sylla lang bad u, kumba nga nga 
long u nongtuh nga dei ban leit sha phatok bad 
kumta u ruh kumjuh u dei ban leit sha phatok. 
Ki dak bad ki sakhi phin sa shem bad kin sa shai 
kumba shai ka sngi ba u la ioh ia une u Maw- 
kordor na ka kti jong nga, ym dei salia ba u la 
ioh ia uta u 'vfawkordor na kata ka jaka iathong. 
Nga ngam dei u nongshun jong phi uba ialeh 
ban pynsniew ia phi hynrei nga long uba ieid 
bad burom ia phi ban pynpoi sha kaba bha. 
Phi dei ban kynmaw ruh ia nga ia ka shisnieh 
masi ka ksiar”. Uta u tymmen u tang shu lah 
kren ia kine ki ktien u la ieng ryngkhat bad u 
la phet noh bak nangta. 

Kata ka jingialang ka la ud sur hum, ba ki 
iakren uwei ia uwei pat shaphang kata ka jing- 
jia. Hangta la mih uwei u ’riewtymmcn na ka 
Hang u Lamarsingh u la ong, “Ka long kaba 
sngewsih shibun ba ka la wan jia kum kine kiei 
kiei, hynrei ngin nym ia sngap ia ki ktien u ’riew 
sniew uba mut ban pynjot ban pynpra, hynrei 
ba ngin pyndep noh ia ka kam”. La mih pat 

sa uvvei u la ong, “Ba ka long ka kara kaba 
sngewsih than haduh katta katta, ba ka la 
jia kumne, ha ka jingpyrkhat jong nga hi ba 
ia kane ka kam la dci ban pynsangch noh, 
namar ka lah ruh ban mih kano kano ka 
jingkulmar”. U Laniarsingh baba u la 
pyrkhat marwei hangta, u ia sngew ba yin don 
mano mano ruh ba lah ban pynshisha ba ia ula 
u Mawkordor u la ioh na uta u tyinmen, naniar 
ym don ba tip mano mano ruh ia kata, lait tang 
ma u bad ula u tymmcn, bad kumta u la ;rge\v- 
skhem ba un ieng haduh kaba kut, ha uta 
u Ma^vkordor u dei u jong u ba u la leit shim na 
kata ka jaka iathong. Kumta u la ieng bad u 
la ong, “Kane baroh kaba la jia ka long tang 
ka jingbishni kaba la mih naei re naei lyngba 
uto u tymmen, uba bishni ia ka shongsuk ka 
shongsain ka jong nga bad jong phi bad kumta 
ngin nym sngap ia ka ktien nangang ban pynjot 
ia nga bad ia phi, ba ngi dei ban pyndep noh ia 
ka kam kumba la iabuh” Lajubap u View 
tymmen na ka liang jong ka Lyngngaisngi, u la 
ong, “Ba haba u la pyrkhat bha, ba kum kanc 
kaei kaei ka la mih ba la kumno kumno ruh ba 
dei banp>nsapgeh noh ia kata ka jingiapyrkhat 
ba ioh ka mih kaei kaei ka ban poi sha ka 
sngewsih hadien, namar luda sangch mynta ruh, 
ba kata kan leit shaei kara poi shaei shaci ruh 
hynrei kan poi hi sha kaba bha lada ka long 
tang ka ktien bishni ki briew”. Ki la iasaid bad 
ia pyrkhat shaphang kane, slera slem, hadien ka 
la iap ka nia na ka liang u Lamarsingh bad la 
pynsangeh ia kata ka jingpyniateh ktien. 

Kane ka jingjia ka la pynmih ka jingbitar 
lep ia Lamarsingh kaba um sngewnang shuh 
ban pyrkhat kumno kumno ruh. Baroh shimied 
um nang iohthiah shuh u shu pyrkhat tang ia 
kata ka khein buroin kaba la jia kaba uta u 
tymraen pohrati u la leh ia u. Haba u la pyr- 
khat pyrkhat bad pyashongiiia bunsien bunwat 
u la sngew skhein ba ym don ba lah ban pyn- 
sabut ba ia uta u ivlawkordor u la ioh na uta 
u tymraen, bad kumta hi u la kut jingmut ba 
un mudui shisyndon ia u ha u Syiem ba un ai 
ka sajia kaba biang ia kum uta u briew uba la 
nud ban leh kat kata ka kam pynjah bad pyn- 
kliein burom ia u. Kumta ka la jia shibun ka 
Jingkulmar bad ruh la poi sha kajiiigmudui phirat 
bad jingkynnoh ba la don ka mynsaw ka myn- 
snam ba une u tymmen u la pynjia bad kumta 
ba dei ban kem shisyndon ia u. 

Katno ka long ka jingsngewsih kthang halor 
kiba ha ieing ha sem jong ka Lyngngaisngi ia 
kane ka jingjia jinjar, jah burom jong ki man 
la ka teng kumne. Kim nang shuh ban pyrkhat 
ban pynksan ne pynrem iano iano, namar haba 
ki la leh kumno kumno ruh ka shu wan jia hi 
kum kane ka jingjia. La kumta ruh ha ka 
jinglong briew hi wat la shisha ki jingjia ba la 
jia halor jong ki, ki la pynrben ia ka dohnud 
jong ki, liynrei kim lah khlem khuslai haba ki 
kynduh khuk ha ka khohsiew jong ki. Ki la 
khot ia uta u tymmen bad kylli bniah ha u balei 
ba ka la jia kata ka jingjia bad ba balei ba u la 
pynlong ia ka kumta. Uta u tymmen um jubap 
satia ia ka jingkylli jopg ki hynrei u la ong ba 

um dei satia u nongshun jong ki kumba u la 
long u nongtrei bahok jong ki. U la ong, ba 
kaei kaei ka bym dei liok ba kam dei satia ban 
jia halor jong ki namar ba kata ka bym dei hok 
kan nym lah ban ai ka jingimsuk-imhun ia ki, 
hynrei kaba dei hok kan ai ka jingimsuk-imhun 
ba shisha halor jong ki. U la ong ba wat lada 
u long tang u nongtrei jong ki, hynrei ba u lah 
ba un ieng pyrshah bad pynkhein burom ia ka 
jingialang jong ki namar ka la long ka jingialang 
kaba thmu ban leh ia kiei kiei ki bym dei hok 
ban leh. Napdeng jong ki ki da khol ia uta u 
tymmen ban wad ia ka jingshisha hynrei kiba 
bun na ki ki dap da ka jingbilar bud jingdom 
ia uta u tymmen, khlem sngap ia ki ktien jong 
u hynrei ki la mai ki la tim ia u kuni u nongtrei 
bym hok, u nongtrei shet kylla uba nud ban iuh 
roit bad pynkhein ia ka burom jong ki kynrad 
jong u. Kim sngap shuh ia u shi kyntien rnh 
ban kren, ki la beh ia u ryugkat ka jingong ha 
um bit shuh lano lano ruh ba un wan ha ieing 
jong ki. Uta u tymmen ruh u la phet noh 
nangta, u la ong ha la ka mynsiem, ba kam pher 
ei ei kano kano ka jingjia kaba la jia, hynrei 
pat ba shano shano ruh kan nym leit noh ka 
jingshisha. 

Haba u Lursymper u la map ia ki jingbakla 
jong uta II tymmen da kajingnguh bad jingdem 
jong u, naduh kata ka por hi ka jingiashem 
jong ki ka la long khah khah, khnang ba kin ia 
pyrkhat bad ba u Lursymper un iarap ia uta ii 
tymmen ba un ioh pat ia uta u Mawkordor. 
Uta u tymmen u la iathuh ha u Lursymper, ba 

um lip shuh ba kan jia aiu ia u namar ba mynto 
la kumba shi taiew ne u la pynpait bad pynpdani 
ia ka jingialanp ban pyniateh ktien hapdeng « 
Lamarsingh bad ka f.yngngaisngi da kaba u la 
khang bad phla ia kiei kiei baroh ki jingshisha. 
U Lursymper u la lah tip ia kata bad u la kular 
ia uta u tymmen ba ;:n iarap ia u haduh kaba 
kut bad ba un nym sngew ei ei Hapdeng kan« 
ka jingiakren u Lursymper u la kynmaw ia kata 
ka Hang phiang kaba ii la ioh ryngkat bad uta 
II Mawkordor, ba ka don bad u ba um shym 
shah tuh ryng!:ai bad uta u Mawkordor 
bad kumta hi u la sagewthuh ba lada jia kan* 
kano ka ban pynshisha ia uta u Mawkordor, 
ba kata ka sakhi ka long ka sakhi ba khlai* 
tarn. Kuiiita hi ynda ki la ia shongkai katt* 
katne por ula i: tymmen u la mih noh nangta. 

U tang sbu mih nangta bad poi ha la ieing, 
u shem ba la ap ia u da ki briew Syiem bad la 
ka khubor ba u dci ban leit hajir sha ieing Syiem. 
fCat kata ka jingjia hynrei uta u tymmen um shym 
sngewpher ei ei ia kata namar u la tip lypa ia kaei 
ka ban jia halor Jong u. 

[Ki jingjia halor Jong ka jingim jong k* 
pyrthci ki mih bun rukom kiba u briew um lah 
ban sngewthuh salia. (J Syiem u Patsha uba 
haba shu peit u i kum uba imsuk halor ka khel 
ka bor bad ka spah hynrei ha u ka don ka jing- 
khuslai, ka jingshitom mynsiem bad ka jin jar 
kaba kham palat ban i:i u rit u ria baroh. Mano 
ban pyrkhat ba ka Lyngngaisngi ka ’thei 
bhabriew ba palat liam na ki kynthei ba kan 
shem kat kila ki jingshem Jinjar kiba la jia ha 

ka tang namar ba kan ioh tang ia uwei u samla. 
Ka dur bhabriew bunsien ka long ka dur shem 
pop. Shem pop ne shem hok baroh ki jingpyn- 
iaid jong ka pyrthei ka long na ka bynta ka 
jingbit jong ka pyrthei bad kumta dei ban bud 
bad sngewthuh ia kata namar ym don mano 
mano ruh ba lah ban kiar ia kaei kaba la thoh 
ha man iwei pa iwei i jingpynlong jong kane 
ka pyrthei. 

Shano kan poi ka jingim shimet jong ka 
’thei bhabriew ka Lyngngaisngi, ym pat lah ban 
rai ne ban ong namar ym pat kut satia kata ka 
jingrai. Ka pyrthei jong ka ka dang thnam ha 
ka jingkhluid jong ka ding ba dang shet ia ka 
jingim jong ka, kumta ba shano kan poi ia kata 
ym pat don ba lah ban ong ne batai. Ka jing- 
kordor ha kane ka pyrthei ka long kaba remdor 
ban thied, kumta kano kano kaba remdor ka 
dei kaba ngi niewkor ha ka pyrthei. Kano kano 
kaba tang shu kwah la ioh. kane kam ju don 
dor ei ei hynrei ka jingioh kaba dajot ka doh 
bad da mih ka snam, kata ka dei kaba kordor- 
tam.] 

Ka sngi ba la buh ba uta u tymmen un leit 
kajir na ka bynta ka jingujor pynkhcin burom 
ia u Lamarsingh, ka la poi bad kumta uta u 
tymmen ruh u la leit haji*-. Haba ka dorbar ka 
la kylli jingkylli ia u, u ruh kat kum ka bishar 
byndai, u la batai lin nadong L'hadong baroh 
ban pynshisha ia kaba dei hok bad bym dei hok. 
Haba u la batai lin na ba sdang ha bakut ia kiei 
kiei baroh kiba la jia wat la um shym ai kyrteng 
iano iano 'ruh hynrei u la ong ba ka kyrteng 

jong uno uno u briew kan sa mih hi namar ki 
dei ban wan ban jubap ha khmat kane ka dorbar 
na ka bynta ka jingshisha ban pynshisha ia ka. 
“Kane ka jingshisha ka ban sa mih” u la ong, 
ka long ka ban sa pynja long ia u u nongshah 
set byndi, na ka bynta ki kam sriew jong u kiba 
long ki jingleh ba la shu pyrkhat lyngkot 
jingmut jong u, Haba la kut ki jingkylli ia u 
Lamarsingh bad ia uta u tymmcn, la buh sngi 
pat ba kin wan jubap ha khmat ka dorbar ryng- 
kat bad la kita ki sakhi na baroh arliang raamla. 

Haba la poi kata sngi, ban rai ia kaba dei 
bad balait hapdeng jong uta u tymmen bad u 
Lamarsingh, la poi ki sakhi ki satai na baroh 
arliang mam la bad u paitbah bym tip shuh ban 
wan sngap ia ka^a ka jingbishar bad jingrai jong 
kata ka jingjia ba la paw nam ha kata ka por. 

Ha ka rukom bishar hyndai ka jingbishar 
kam ju da shim por ei ei namar ka jingbishar 
ka la long tang da ka bishar hok suda, namar 
ymjudadonkam muktiar ban da pynsylla buit 
halor ka mukotduma hynrei phar-phar ka jing- 
bishar ka iaid uba pop u la rem iiba hok u la 
ksan. 

Haba la khol ia u Lamarsingh ba un pyn- 
shai ha khmat ka dorbar ia kata ka jingioh 
jong u ia uta u Mawkordor. U Lamarsingh u 
la ong ba u ia ioh ia uta u Mawkordor da ki 
jingpyrkhat ngam jylliew bad pha ia la ka jing- 
im da kaba u thap sor shisor man la ka raied 
bats iolii ba kita ki nongphira jong u Syiem ki 
la lohthiah. Da kaba u iai thap kumta, ha 
kaw'ei ka micd ki nongapphira ki la iohthiah 

namar la bun mied ki la ap ia kata ka jaka. 
Kumta sor u la par ki khlem da kyndit satia 
ha dull ba un da poi ha kata ka jaka ba la buh 
ia uta u Mavkordor, kumta u la shim bad u la ioh 
ruh ia u khk^ra don batip bad iohi ne iohsngew 
mano mano ruh. U la pynmih ruh ki sakhi 
thok huagta. kiba la Icit ban synran lem ia u 
haba u ijit sha kata ka kut jingiathong ba la 
buh ia uta u Mawkordor. Ki ruh ki la ia 
mynjur ba ki dei ki sakhi kiba ki la iol'i ia kita 
ki jingjia baroh. 

U Syiem bad ka dorbar ki la khot ia uta 
u rangbali shipai ban kylii ia u balei ba u bad 
kita ki sliipai Jong u ki la iohthiah ba kal kata 
ka liukuni kaba la long ka kam iap bad kam im. 
Uia u rangbah shipai u la jubap, ba ka bym lah 
ban long ba ki shipai ki la iohthiah namar u da 
lade hi u ju iaid ban peit ba ki shipai lehse ki ioh- 
thiali ne kumno. Kane kam lah ban long hi 
ruh ba kin iohthiah namar la bujli man la ka 
por khnang ba kiwei kin thiah bad kiwei pat 
kin peit. La khot bad kylli ia baroh ki shipai 
ki ruh ki la batai ba ki la leh thik ia la ka 
Jong ka kamram, ba ym don u briew uba lah 
ban rung shapoh kata ka jaka iathong, hapdeng 
kata ka por jong ka kamram jong ki. 

La poi ka por ban khot ia uta u tymmen ba 
un jubap balei ba u la pynkhein burom ia u La- 
marsingh kat kum ka jingmudui jong u. Uta u 
tymmen u la ieng bad u la jubap, u la ong, 
“Nga la pynkhein burom ia u Lamarsingh ha 
khmat ka jingialang jong kiba ha ieing ha sen 

jong ka Lyngngaisngi ban pyniateh ktien bad u 
bad ka Lyngngaisngi namar ba u la leit thok bad 
leil ong ba u dll ma u aba la !eit pha la ka jing- 
im ha n !a leit shim ia uta :: Mawkcrdor na ka- 
ta ka jaka ialhong khnang ba un iohshongkurim 
ia ka Lyngngaisngi, hynrei ym dei satia ma u 
uba la leit shim ia uia u Mawkordor na kata ka 
jaka ialhong kumoa ngan phla ha phi mynta. 
Nga long u 'riew tymncn u bym ju tip ia ka ihok 
ka sl]ii) or, ka ^iih ka thiem ha ki por ba myn- 
shuwa jong une n Mawkordor. Ha ka por ba la 
katni; rta, nga dci ban phla hok, khnang ba ngan 
khuid ki pop jong nga namar ynn slem shuh hi 
kat kum ka rta jong nga ba nga dei ban i.:p noh 
na kanc ka p^rthei. Nga srigev- ba ka jingiap 
jong nga, kan long ka jingiap shitom bda ngan 
nym phla ia kaci kaba dei ka hok bnd ka jingshi- 
sh:.. Une u Mawkordor u la pynlong ia nga u 
r.ongpop ub.'i khrnw tam ha kane ka pyrthei. 
Ngam tieng v/ro lada phi ka dorbar phi thep 
phatok ne rai phasi ia nga namar ba nga la long 
u nongtuh haba nga la ioh ban long u nongphia 
ia ka hok bud ka jingshisha.” Nangta u la ong, 
“Fa une u Mawkordor nga la tuh na u briew uba 
shaniah tam ia nga namar nga la buaid tyngka 
da ki ktien pynshoi bad pynkbih ia nga. U nong- 
pynshoi bad nongpynkbih ban pynlong ia nga u 
nongtuh uba la nud ban tuh na u briew uba ieid, 
shaniah bad iarap ia nga uta u dei u Lamarsingh, 
ulaphahtuhia nr.a bad kumta nga la leit tuh 
bad nga la die ha u ia uta u Mawkordor. Kane 
ka long ka jingshisha nga kren hok ha khmat 
jong phi ka dorbar, pynshitom ia nga kano kano 

ka jingpynshitom kat kum ba shong ka ain jong phi 
ka dorbar ngan shah, namar nga la long u riew- 
sniew ba pohtam uba la nud ban leit tuh na u 
briew uba long da shisha kum u kynrad jong 
nga. U dei ma ii, uba la phah ia nga bad ai ka 
buit ba ka Lyngngaisngi kan lait na i. a jingia- 
thong shisnieh masi ksiar. la kaba uta u hriew u 
ioh kumno ia uta u Mawkordor na kaia ka jaka 
iathong ia kata ma u uba dei ban pynshai, kum- 
ba u long u sakhi jong nga bad uta u briew u 
don hangne ban ieng sakhi na ka bynta jong 
nga bad uta u dei u Lursymper.” 

La lyngngoh ka dorbar bad u paitbah baroh, 
haba kane ka ktien Lursymper ka la mih, namar 
ym don ba tip satia ba u ruh u don bynta hangta 
namar slem bah um shym don shuh i.a kafu ka 
jaka. La pyrta ba u Lursymper un wan ban ieng 
sakhi hangta. U la mih na kyndong, khlem don 
batip bad iohi mano mano ruh ba u u cion hang- 
ta. U la ong, “Kaba shisha ba une u tymmen u 
la wan tuh ia uta u Mawkordor namar u la jah 
na ka kti jong nga, bad ba dei tang ma u hi ruh 
uba tip ba une u Mawkordor u don ha ka kti 
jong nga. Nga la wan ban ieng sakhi hangne ym 
namar ba ngan ioh pat ha ka kti jong nga ia uta 
u Mawkordor, hynrei nga la wan ban ieng sakhi 
hangne, ba une u tymmen un lait na ki jingpyn- 
shitom kumba u la pynkhcin burora ia U khun 
baheh bahain kat kum ka raudui jong ki, namar 
nne u tymmen u long uba nga la shaniah bad uba 
la iatrei lang ryngkat bad iarap ia nga ban pyn- 
dep ia ka Jingthmu jong nga ban kit ia kita ki 
briew kiba nga nga ia don bynta lem ha kata ka 

jingshem shitom jong ki. Ngam sngew ei ei ban 
phla ha khmat jong phi ka dorbar ba baroh kin# 
ki jingjia ki la long na ka bynta jong nga, kumta 
kane ka jingleh jong nga ka la long p3ashah ia u 
Syieni uba nga dei ban buroiri. Ngan nym don 
ka mynsiem bynnud nc sahnud lada kita kiba ia- 
dei bynta bad nga ki la ioh shorigsuk ioh shong- 
sain, hynrei na sha jngai nga la iohsngew ba kita 
kiba iadei bynta bad nga ki la hap ha ka jinjar 
na ka bynta jong nga, kumta ngam lah ban shah 
ia kata bad nga la wan ban ialeh ban pyllait ia 
kata ka jingshem jinjar jong ki, wat lada ngam 
shym don jingrnut ei ei shuh haduh mynta kanc 
ka khyiliapmat ba nga ngan dawa ei ei pat na 
ki. Nga la ieng hangne ban kren ia ka jingshisha, 
ban pynim ia une u tymmen bad kumta ngam 
banse khlem da pynshai kdar ia kiei kiei baroh. 
Nga la leh ia kine kiei kiei ban pyndep ia la ka 
kamram kum u briew uba shisha khlem da 
kwah burom ei ci shuh, haba nga la pyndep, nga 
la sngewhun ba ki la lait na ka jingjinjar jong ki 
hynrei ka wan jia da kunine pat ia nga, ba ngan 
iehnoh ruh ngam sngewbit salia.” 

“Kat kum ki kticn jong phi,” u la eng « 
Syicni. “Nga sngewthuh ba ka jingong jong phi 
ka long ba dei ma phi uba la leit shim bad la ioh 
ia ula u Mawkordor na kata ka jaka iathong.” 
Ka jubap na u Lamarsingh ngi la ioh, u la ai ki 
sakhi bad ki daw ba kum no u la ioh bad la leit 
shim ia uta u Mawkordor na ka jaka iathong, 
mynta ngi kwah ban iohsngew sa na phi ba kum- 
no phi la ioh bad leit shim ia uta u Mawkordor 
na kata ka jaka iathong.” Kumta hi u Lursym- 

per u la jubap u la ong, ‘Syiem badon burom, 
nga kloi ban batai ha phi ia kiei kiei baroh kat 
kum ka jingkwah joiig phi, bad u sakhi uba tip 
ia kine kiei kiei baroh u del tang une u tyramen 
uba nga la ieid bad shaniah lut ia kiei kiei baroh, 
namar ia kane nga la leh jar jar ban nym don 
batip mano mano ruh, bad ba ngam kwab bai- 
nong ei ei ruh ban ioh na kanc wat lada nga jop 
ruh.” 

U Lursymper u la sdang batai bad u ia ong, 
“Shwa ba ngati batai ia kane ngan iathuh ha phi 
baha kajingiathong kaba nyngkong ruh, haba 
nga la tip ba kim lah ban ioh ksiar shisnieh nia- 
si kat kum kajingiathong, bad baba nga la pyn- 
shongnia bha ia ka rukom iakut jong phi, nga 
la ai ka buit lyngba une u tymmen ban shoh 
stang ia ka ksiar kat ka jingstang i snep rynsun 
bad ban siang shisnieh masi. Kane kam lah kut 
bad ka la poi sha ka jin^iathong kaba ar. Ha ka- 
ne ka jingiathong kaba ar nga la leit shim la uta 
u Mawkordor, shwa ban dap shibnai ka jingia- 
thong, da kaba nga kylla khun masi ialade bad 
nga la rung lyngba ki shipai jong phi ban leit 
shim ia uta u Mawkordor bad kumta nga la ioh 
ia u.” 

Ha kata ka jingbatai jong u kumno ba u la 
thaw buit ban ioh ia uta u Mawkordor, u la ong, 
“Haba nga la pyrkhat bha kumno ban ioh ia uta 
u Mawkordor, haba la ap syrtap ia kata ka jaka 
da ki shipai jong phi. Nga la khot ia une u tym- 
men ba un leit pan kam sharai masi na ki briew 
iciba shong hajan kata ka jaka iathong. Une u 
tymmen u la ioh ia kane ka kam, nga la hikai ia u 

l^a un leit pynbam phlang ia ki masi man ka 
janmiet ha kata ka jaka shwa ba un set ha sem, 
bad nga la ong rub ia u ba teng teng un pynsah 
mied ia ki masi hangta. Ha kaba nyngkong ki 
shipai jong phi kim pyllait satia ia kita ki masi 
ba kin rung sbapoh kata ka syrtap ba la ap, hyn- 
rei hadien hadien ba ki la my lien bad ba kita ki 
shipai ap jong phi kim don jingsuba ei ei, kumta 
kita ki masi ki la rung mon mih mon katba ki 
mon ha kata ka jaka ha kaba la buh ia uta u 
Mawkordor. Haba la biang bha kata ka jingpyr; 
khat jong nga, nga la ong ha une u tynimen ba 
ha kata ka mied ba la buh, ba un pynsahmied ia 
ki masi baroh shimied hangta, une u tymmen 
ruh u la leh kumba nga la ong, bad ha kata hi 
ka mied nga la kylla khun masi, nga la ieh myn- 
leh bam phlang kumba bam ki para masi baroh 
nga la rung lyngba kita ki shipai,tkhlem da don 
jingsuba ei ei ruh em haduh ba ngan da ioh ia 
uta u Mawkordor. Shwa ba phin kylli ia nga, 
ngan pyni ha phi ba kumno nga la kylla khun 
masi.” Kumta hi u la leit shim ia kata ka riam 
khun masi ba u la wallam lypa u la phong bad 
riam kumba u la leh ha kata ka mied thik. U la 
par leh mynleh bam phlang ha khmat kata ka 
dorbar, bad da i hi thik kumba ka masi shisha 
ba ka bam phlang. Kumta la risa shaw u paid 
ka dorbar baroh. U Lursymper u la ieng bad u 
la loit noh ia kata ka dur masi bad u la ong. 
“Nalor kane ba nga la batai ha phi, sa kawei pat 
ka sakhi ngan pyni ha phi, kaba nga la shim 
ryngkat bad uta u Mawkordor. Kata ka dei ka 
liangphiang kaba phi la tap ia uta u Mawkordor 

kaba don bad nga kaba ngam shym shah tub 
satia ia ka.” U la pyni hangta ia kata ka liang- 
phiang ba ka dei ne em. U Syiem u la peit ia ka v 
la mynjur ba ka dei kata ka liangphiang jong u 
kaba u la phah tap ia uta u Mawkordor. Ka ju- 
bapjongU Lursymper ka la kut, kumta u la 
khublei ia u Syiem bad ia ka dorbar bad u la 
mih noh nangta. 

U Syiem u !a khot bad phai pat sha kita ki 
shipai bad sha uta u tymmen, u la kylli jingkylli 
ia ki, uta u tymmen ruh u la batai bad iathuh 
thik ia kiei kiei baroh kiba la jia. Kila ki shipai 
ruh ki la iathuh bad batai thik shaphang kita k i 
masi kiba ia bam phlang ha kata ka jaka bad ba 
kita ki masi ki ia rung ia mih katba ki mon ha 
kata ka jaka, namar ba kim don jingsuba bad 
jingtip ei ei ba kan leit jia kumta ba ki masi kin 
leit shim ia uta u Mawkordor bad kat kum ka 
hukum jong phi ruh ym shym don ka hukum 
ban nym shah ia ki masi, ki blang ki sniang, ki 
syiar ban rung sha kata ka jaka. 

U Syiem bad ka dorbar ki la pynshongnia 
ia ka jubap u Lursymper bad kata ka jingkylla 
masi jong u ban leit shim ia uta u , .Viaw kordor 
ryngkat bad kata ka liangphiang bad ia ka jubap 
u Lamarsingh, ki la shem ia ka jingshisha ba 
dei u Lursymper uba la leit shim bad ioh ia uta 
u Mawkordor bad ba ka jingmudui jong u La- 
marsingh halor uta u tymmen ka la pyniap ia 
lade, ba dei shisha ba u Lamarsingh u la ioh ia 
uta u Mawkordor na ka kti jong uta u tymmen. 
Kumta ka dorbar ka la shem ia ka jingshisha 
ba ka jingleh pynkhein burom jong uta u tym- 

men ia u Lamarsiagh ka long kaba shongnia kat 
kum ki kam jong u Lamarsiogh ba u la leh balor 
uta u tymmen. Ka jingbishar hyndai ka long 
barabor ka jingbishar hok bad kumta kimju da 
ia bull por, mar ia bishar mar ia shem ia ka jing- 
shisha bad kumta ruh mar ia rai. Kane ka jing- 
bishar ruh ka la long kumta, ka dorbar ka la 
shem ia ka jingshisha bad kumta ruh kan ai ia ka 
rai ha kata ka juh hi ka sngi, hynrei u Syiem 
u kwah ban da buh por ia kane ka rai namar ba 
u kwah ban rai ha kaba ia don lang u Lursymper 
bad ka Lyngngaisngi khnang ba un ioh ai ia kata 
ka burom kaba u la thmu halor jong ki, kumta 
u la buh sngi pat da kawei bad ka dorbar ka la 
wai. 

Mar iawai ka dorbar, wat la ka dorbar kam 
pat shym la ai ia ka rai hynrei u paitbah sn^p 
dorbar, u la ia rai lypa ha lade lade ba dei u 
Lursymper u ba la pha ia lade ban leit ^im ia 
uta u Mawkordor na kata ka jaka iathong bad 
la mih ka jingsngewlyngngoh bad jingiarofi halor 
jong u ka bym lab shuh ban ong, mar kumta 
hi la bna ka shnong ka thaw baroh bad kata ka 
khubor ka la leit poi ruh shadub ki shkor jong 
ka Lyngngaisngi. 

Kane ka jingjop tbiaw jong ka liang ka 
Lyngngaisngi ha baroh ar ki jingiathong ka la 
pynsah ia u Syiem ha ka jinglyngngoh ba un 1^ 
kumno ban. pynpaw ia ka burom rangkah jong u* 
U Syiem haba u la pyrkhat pyrkhat ha la poh 
mynsiem u la sngew ba wat lada urn shym lah 
jop ha kata ka jingiathong hynrei ba la ktngh^ 
kumno ruh ba u dei nna ^pyndep ta la 

Itoanrattk ha ia ba kin wasa- ha^ ha kaba an 
khot ia baroh kiba ia dei bynta ha ka mokotduma 
khnang ban ai ia ka rai. U Syiem u la mut ha la 
poh mynsiem ba ha kata ka sngi ban ai ia ka rai, 
ba un ai ruh ia ka burom ha u Lursymper bad ka 
Lyngngaisngi ia ka jinglong shisha jong ki bad ba 
un pynshai haagta ia kiei kiei baroh. 

Haba la buh ia ka sngt la phah pyntip sha ki 
arliang mamla bad ruh sha u Lursymper bad ka 
Lyngngaisngi ba ki dei ban poi sha kata ka 
dorbar. Hadien katto katne sngi la wan phai ka 
khubor ba ia baroh la pyntip bad ki la kular ban 
poi sha ka dorbar, hynrei ia u Lursymper ym 
lah shem satia. Kane ka la pynmih ka jingbitar 
lep ia u Syiem namar ka jingsngewdom ba kat 
kaba u thmu kam poi satia ba kaba u mut, 
kumta u la hukum ia la kita ki briew da ka 
jingbitar ba ki dei ban leit wad ia u ha ban da 
shem, ba lada kim lah shem ba ka long ka kam 
kaba sngewsih shibun eh. 

Kata ka jtngleb bitar jong u Syiem ka la mih 
shabar, bad ia ka khubor la nang ^nheh pynheh 
na uwei ba uwei pat kat haduh ba la bna haw ba 
u Syiem u la phah kem ia u Lursymper. Ka 
khubor ka la mih kumne namar ba ki briew ki la 
Sttgewthuh lypa ha tade lade na ki kam jong u 
Lursymper bad n l^em ba u Syiem u shun 
thkmgmluh thlongsym^ ia u Lursymper, namar 
to u la loi^ u nongialeh pyrshah jcmg u bad ki 
la shu ngrit ruh ha’ lade lade ba u Syiem u kwah 
ban pynhiar kput hafdr jong u, namar ki kam 
iaieh pyrshah jonsgu. 

Ka Lyngr^sngi hadien jong kita ki jhsgjSa 

htt watt Ka l^bor da kumnc bad da fntntai bad 
ba u Syi«m tt* la phah wad ban* kem ia u, £a la 
shu sah ha ka jingbymsngewthah shuh, ba kin 
ialam shaao ia ka kine kiei kiei ki jingjia barob. 
Hangne kaba pli ka kynthei ka la shu khapbrip la 
ki khmat, ka la ong ha la poh mynsiem, “Ka 
pyrthei lehbor, ka pyrthei khlem sngap nia bad 
ka-pyrthei thombor, kara pher ei ei ai ba un long 
u ‘langkhia bad ba nga ruh ngan lottg ka Mang- 
knia ba kan khuid ka pop ha kaae ka pyrthei” 
Ka la iam bad jaw ummat la bun spah sien, 
hynrei ia ki jingiam Jong ka la shu kit ei noh 
kita ki Iyer Jong ka haw-haw bad kita ki ummat 
ki la shu rngat noh ha ki dew rkhiang Jong ka 
ramew, kumta* ka dur bhabriew bad ka mynsiem 
ba im ba sngewshisha ka per lang noh ryngkat 
ka jingphfetiapnoh jong ki jingbishar pyrthei. 

Hapdeng kita ki jingpyrkhat ba ngam jylliew 
jong ka shaphang u Lursymper kumba ka la tip 
ba u la long uba im ban shakri hok ia la ^ka 
mynsiem ieid hok jong u ia ka bad ba ia u yn sa 
thombor bad lehbein pat namar kita ki daw, 
kumta hi kam nangleh ei ei shuh bad ka la shu 
wan ka jingtlot rynieng jong ka. Hamar kata' ka 
por ka shu stem ka bneng ka khyndew jong ka, 
M ’er u ’nai kylla ba la wan phai tawiar sawdong 
pynhei, da sngewlyngngoh ba ki dang wan lap 
pat ia ka Lyngngaisngi ha ka juh ka mynsiem 
bad ka juh ka dur bhabriew haba ka eriong ka 
emgit ka la rah khongpong arted ryngkat lang 
ruh u slap bad'u- phria ba shofa. 

Jbr jat t» fafangta ba lap u *nai kylla,, namar 
da shisha ka long tang ka briew. **Mei** tel la 

ong, *‘Ngan leit thiah kai noh shiphang ba nga 
sngewshohthait bad sngewkhnium met”. La lut 
ka mied bad ka step ka la wan phai, ‘*Khie noh 
kbun” La' ong ka kmie, “Ban dih sba nob,” 
“Mei”, ka la ong, “Ngam sngewkwab bam kwab 
dib te mei”. Kumta bi man la ka sngi ka 
jingsbitom ka nangban nangban ia ka, bad badien 
sbitaiew ka jingpang jong ka ka la jur badub 
katta katta. 

Haba ki briew syiem ki la shem ia u 
Lursymper ki la iatbub ia kaei kaei barob kaba 
la jia bad ba u Syiem u la sngewsib sbibun eb ba 
kim lab sbem satia ia u. Kumta bi u Lursymper, 
kumba ki la iatbub ba ka sngi ba la bub rub ka 
la-jan, u la wan ryngkat bad ki, ba dn leit bajir ba 
kbmat kata ka dorbar kumba la kwab ia u rub 
ban don bangta. 

Haba la poi kata ka sngi ba la bub ban 
pynsngew ia ka rai bapdeng u Lamarsingb bad 
uta u tymmen ryngkat rub u Lursymper bad ka 
Lyngngaisngi la wan tuid upaitbab ubym tip 
sbub ban wan sngap kai bangta ba dorbar, nameir 
kata ka jin^'ia bapdeng u Lursymper bad ka 
Lyngngaisngi ka la long ^ jingjia kaba donnam 
tarn ba kata ka por. Ki arliang mamja ki la wan 
poi u Lursymper rub u la don, bynrei ka 
Lyngngaisngi bad kiba ba ling jong ka kim wdn 
poi satia. Mar kiimta la wan poi ki. briew kiba 
la wallam kbubor ba ka Lyngngaisngi ka pang 
jur kam lab wan bad ba ki la pbab ia ki kum ki 
nongmihkbmat na kabynta jongki ban sngap 
bad sngewhun ia kano kano kaba u Syiem bad ka 
4orbar ki.rai. 



165 


U Syiem hangta u la jew slam ka mynsiem bad 
u la pyni la ka jingsngewsik bitar ba ha kata ka 
wat ruh la pulom kata ka jingthmu Jong u. U 
da kwah ban pynshai marjchmat ia kata ka 
jingthmu jong u bad ba kin da iohi ia ka dur jong 
u, ba katno u la sngewsih sat ia kata ka jingjia 
baroh halor jong ki. Haba ka la jia kumta ba 
baroh kim lah ia wan u la kut jingmut ban 
pynsangeh noh ia kata ka dorbar namar ki briew 
kiba donkam eh kim lah satia ban poi, kumta hi 
ia ka dorbar la pynsangeh noh 

U Lursymper u tang iohsngew ia kata, ba ka 
Lyngngaisngi ka pang jur, u la thangiong ngain 
ka khmat jong u, u la ieng naba sheng u la leit ha 
khmat u Syiem bad u la ong, ‘*Nga ruh khublei 
ngan shir leit noh shwa”. “Niuraa”, la ong u 
Syiem, *<Ngin sa iashem lang pat baroh, namar ka 
kam ka long kaba ngi dei ban ia don lang” U 
Syiem u la ithuh ia ka dur ba la kylla bak jong u 
Lursymper, haba u la iohsngew ia kata ka 
khubor ba ka pang jur ka Lyngngaisngi, kumta u 
la shu kynduh ha ka mynsiem namar kita kiei 
kiei ki jingjia kiba la wan jia ha u, ha u Lursym- 
per bad ka Lyngngaisngi. 

U Lamarsingh u la sngewthuh lypa ba ka 
kam jong u kam lah ieng shuh bad ba baroh Id 
kam rieh bad ki jingleh jong u ki la paw madam 
bad ba u la rem kata ka jingialeh ia tur jong u 
bad u la pynrem ruh ialade ba un nai shuh hi kum 
kata kaei kaei kaba la pynlehrain bad pynsngew- 
sih kthang ia ka mynsiem jong u. 

U Lursymper u tang shu iohsngew ia kft 

kbulMK ba ka kyDgogaisngi ka j>aag jur, ka 
jmgaage'w joag uka^langam than^hadub l^tta 
kat haduh ba um sngewmub bad um lah shuh. 
ban t3mgkai ia la ka jingsngew, u la thangiong 
bad tyrkbong kbait ka sbyntur. Kumta bi u tang 
shn mib na ieing syiem n la leit belt sba ieing jong 
ka ban iohi ia ka. U la klet nob ia la ka jong 
ka burom bad ka ijot ba lehse ba kin nym 
sitgewbba bad kin nym sbab ia u ban rung ha 
ieing jong ka. 

Haba u la poi ba ieing jong ka u la rung ba 
ieing u la shem ba baroh ki ia iaid bun kam, ia 
her shane sbatai ka bym nang shuh ban ong U 
la kylli ba ki sbapbang kata ka jingpang, ki la sbu 
juba]) ba ka -jur phi kim da kynmaw shuh ban 
kylli ia u ba u wan poi da kumno ha kat kata ka 
jingpoii i>hy]la jong u. U ruh u la sngewthuh ia 
kata ka jingkulmar jong ki kiunta bi ka mynsiem 
jong u kam lah shah shuh khlem sugew ei ei u )a 
rung beit sba ka kamra tbiah joag ka, bad u la 
shem ba ka kmie jong ka ka shong ha jingthiah. 
jongka, ula leithajan ula ong, “KongLyng- 
ngaisngi, bale! phi pang”. U ruh haba u la iohi 
ia Jua, dbr jong ka Lyngngaisngi ba ka peit liep* 
hep ha ka jingjur jong ka jingpang kaba ym lah 
batai shub, u la shu kren ruma kat kum ka 
mynsiem ka jingsngew jong u. ”Balei phi la 
long kumne*\ 9 la ong, **Haha nga pat nga long 
ibumiiie, ngan kit ia phi na khlieh to kjat, nga nto 
ju kitia kakfaia kashon jong phi, koit khlaia 
noh, peit ia nga”, u la ong, **Ngatn ^ym pang” 
Ka la peit liep ka la ithiih ta u» ka la phuh 
aamrkhie, ka la nang ban phuh samrkhie topdeng: 

kat kata ka jmgshitom Ka la khapnppalki 
khmat bad ka la tuid ba baroh arliang ki reng<‘ 
Dgap da ki ummat, u ruh mar kumta hi ki la 
kyisoi ki ummat rangbah jong u bad ki la tuid ha 
ki rengngap jong u iCa la peit pat hep ^a u, 
ka la lohi ba ki ummat jong u k) tuid faalor ki 
rengngap jong u kumta hi ka la shu khaprip 
ngain Hadien katto katne por ka la peit pat 
liep sha u Tang hapdeng kita ki khyllipmat ka 
dur khmat bad ka sur ktien jong ka ki la kylla 
bak na kata ka jmgshitom jur jong ka U Lur* 
symper u la ong ha ka ba kan koit noh na kata 
ka jmgpang bad jmgshitom bad ba un sa wan kat 
pat sha ka, u la ong ha ka namar ba u tip skhem 
ba kan sa koit hi shen kumba u la wan kit bok 
ma u Kumta hi u la mih noh na leing jong ka 
Ynda dap katto katne poru Syiem u la 
sngewdei ban khot noh la ka dorbar ban ai la ka 
rai jong ki arliang mamla, u Lamarsingh bad 
uta u tymmen ym bad la kiwei de kumba u la 
thmu nyngkong kumta ba ka rai bad ka jingleh 
burom jong u un laid la ka jong ka jong i&ba 
u la khot la ka dorbar u la ai ka rai ba u Lamar 
Singh u la rem bad uta u tymmen u la jc^ bad ba u 
Lamarsingh un pynphai noh ia uta u mawkordof' 
sha uta u tymmen bad ba uta u tymmen un pya- 
phai noh la uta u Mawkordor sha u Lursympe^ 
uba del hok u trai jong uta u Mawkordor la 
u tymmen la ms^ noh la ki jingbakla jon^ u ba u 
la leit tuh la uta u Mawkordor namar Kajingphld 
hok bad jin$kren hok jong n. Hadien kaito 
katne por baroh k> paitbah ki la tip ta k^ne 
u Lnrsympei u la ton pataa utau 

Kuroba u Syiem u la don ka jingthmu ban kyntiew 
bad ai burom ia u Lursymper bad ka Lyngngai- 
sngi namar kata ka jingiaieid hok bad ieid sotti 
jong ki kumta ruh hadien jong kata ka jingrai u 
la phah ki ktien ai burom ryngkat ki jingai 
sngewbha ba kordor sha ki baroh arngut. 

Haba ka Lyngngaisngi ka la nang kbam koit 
Icham koit man la ka sngi bad kumta u Lursym- 
per u la dap da ka jingsngewtynnat bad ka jing- 
sngewbha. Ha kawei ka sngi u la leit kai sha iing 
jong ka bad u la rung sha kanira thiah jong ka, 
tang shu rung u la ong, “Katno ka jingsngewtyn- 
nat jong nga ban iohi ia phi ha kane ka dur kaba 
mynta, ba phi la lait na ki jingmynsaw ba ju jia 
ha ka jinglong briew jong ngt u khun bynriew ha 
kane, ka pvrthei.” “Nga sngewhun tang ba nga la 
iohi bad shera kum kane ka jingiohi bad jingshem 
ba haba nga nga pang, nga ia iohi da shisha ba 
phi ruh phi pang ” La jubap ka Lyngngaisngi 
ryngkat ki ummat sngewnguh kiba ym lah batai 
shuh. “Wat leh sell kumne Kong Lyngngaisngi,” 
la ong u Lursymper, “Namar nga la wan ban 
pyntngen ia phi bn phin koit noh na ka jingpang 
jong phi. hynrei lada phi leh kumne ha ka jaka 
ba phin koit hynrei phin shitom pynban” “Kam 
pher ei ei.” Ka la ong, “Nga tuid ki ummat na- 
mar ba ka dohnud jong nga ka la um kumba urn 
ka ior ha kita ki jingsngew jong nga haba nga la 
shpm ihynta ba pleng ka mynsiem jong nga bad 
j[ong phi kam shym pher ei ei hynrei ka la dei ka 
jiih ka jong kito ki sngi ba kordor jong nga ba4 
jong phi.** ^‘Em*’ u la, ong u Lursymper, “Lada 
ktlMnp kumno ruh phiih dei ban buh jihgpyrkhat 

bad pynkynduh mynsiem ialade ha kum kane ka 
pqr mynta kaba ka met bad ka mynsiem joag phi 
kim pat shah ia phi ba phin sngew kumta.’* 
“K.am pher ei ei,” la ongka Lyngngaisngi, f‘Wat 
lada nga shitom ne nga iap ruh, haba nga iap ha 
kata ka jingiap kaba dap da . ka jingsngewhun. 
Lada nga ngan iap phi ruh phin iap na ka bynta 
jong nga bad kumta ai ba kata ka jingiap kan 
wan, kam pher ei ei, haba baroh arngut lang ngi 
ia iap namar shisien ngin ia iap ^i ha kane ka 
pyrthei. Ka jingiap ngi sngew thuh ba ka long ka- 
ba runar, hynrei kata ka jingiap jong nga bad 
jong phi kan long kaba kynjai, hangta ha jingiap 
ba kynjai ngin iathuhkhana kylliang kylliang ruh 
baroh arngut.* Ngin iaid sukijai sha bneng bad 
ngin ia shongthait man la kl por ba ngi sngew- 
thait bad nangta namar ba ngi la kham poi sha- 
lor na sla jong kane ka pyrthei ngin iohi ia kiei 
kiei baroh kat kiba ngi sngewdonkam ban johi, 
hangta ngan iathuh khana bad pyni ia phi ia ka 
jingkhangiit kaba nga la plie man ka khylliap- 
mat ba nga ap peit bad ap khmih lynti ba phin 
wan kai sha ieing jong nga ha kito ki por ba la 
leit noh, phi pat phin iathuh bad pyni ia nga ia 
ka lypti kaba la ialam ia phi sha ieing jong nga 
bad ba kumno ba phi rung ha ieing jong nga. 
Haba ngi la sngewjah thait nangta ngin ieng ban 
kiew pat ban leit sha bneng, hangta i>hin btin 
ia nga namar ba phi ipangnud bad isynei ba nga 
la iaid jngai bad nga la thait bad ba nga ruh nga 
sngew ba nga dei ban ud ha khmat jong phi ym 
hano hano pat. Te ha ka jin|[shongthait kaba ar, 
hangta te ngi la lah ban iohi lut wat ia ki jaka> 



170 


kiba kyndojQg, kiba them bad. baiieb bad Bao^ 
ngan pyni ia pu ia ka kper jong nga kaba shisiea 
phi la wan ban iashem bad j:^a haogta, ha kaba 
ki dienjat jopg nga bad jong phi ki paw tyngkrein 
kblem dam sbnh la ha « slap ne u phria, la ha 
u jumai bah-jumai san ne la ha ka eriong ka er- 
Dgit, ha kane ka jingshongthait kaba at ngia 
kylla long kum shijur Id paro jong kata ka prem> 
miet synrai ba janai tarn jong nga bad jong phi 
bad kumta ter ter man la ka jingshongthait kan 
long riih man ka jingiathuh-khana bad ha ka 
kyidan kaba ha khlieh tarn ba qgio sa rung noh 
artad sha bneng phin iathuh khana bad pyni ia 
nga ia ki madan ialehthma jong phi, ngan sngap 
da kaba sngewtriem bad khib khyofiiuh ka met, 
bad nga pat ngan pyni ia phi ia ka ieing shong 
bpdi ka jong nga ba kaba la pyndait ia nga da 
ki kynjri nar kiba la ban bad pynjngem ia ka 
doh bad ka mynsiem ka jong nga.” Hapdeng ka 
jingkren ki ummat jong ka Id la kyrsoi bad ki 
iatutd ha ki reogngap jong ka. ^*Hangta nga 
ngan nym iam shuh hynrei ka mynsiem jong phi 
kan «m badki ummat rangbab ha nyngkong jon^ 
phi kin tuid ha ki lengngap ki jong phi ha ki 
jingkynmaw ia ki jing^m jong nga na ka bynta 
^ong phi bad ia ki jingshem jong phi na ka bynta 
jong nga, ha kata xa pyrthd ba la pynjynjar sat 
ia phi bad ia nga. Hanaar krta ki khylliapmat 
jmig kita Id nmmatba kh^ddnh, ngin nym iobi 
^uhiaka whtheii, namar la tod kj kycdan jong 
kijiqgjam ba ngin ipognph aha kata kA khyidop 
jong kn bnaog.** V lUiiayi^per ipn aaagkren ahnh 
aldphaog, ki kiiaii kia kt 

katraidiAjoiigkajingjylliewjong u. Hadieo u 
la kren ha ia sur kumba ka shadem^og u kan. 
bthei bad ki ummat rao^ah jong u ki la tuid, u 
la niad ia ki ummat jong ka ted u la ong» 
“Ngam lah ban shah ba ngan iohi i»t ia ki um- 
mat ki jong phi, balei phi kynmaw ia kine kiei ki- 
ei ha ka por ba ngi dei ban pbuh samrkhie. Phi 
sngewbha bad phi sngewtynnat ba ngin dang iam 
shuh nalor kaba ngi la iam bunsien? Klet noh 
kong LyngngattHigi ia kiei kiei barob, set ia la ki 
shkor, bad khaprip la ki khmat, mynta ngin nym 
iapler ne iap syndon shuh.” 

«amar ba kut ki ktien jong u Lursymper 
kiba ong “Ngin nym iapler ne iap syndon shuh”, 
haffiar kata ka por la wan ai khubor hangta 
hapoh kamra jong ki ba ki briew syiem ki la wan 
bad wad ia ka Lyngngaisngi bad u Lursymper. 
'Haogta baroh arngut ki la ia kylla dur da ka. 
jingsngew ba u Syiem u la pbah ban pynhigr kput 
ia W. U Lursymper wat lada u Syiem u la leh bha 
ia u, hynrei u ngeit skhem ba u Syiem un nym 
auk ka mynsiem kumba u la long u nongialeh 
pyrshab jong u, ted kumta u la ngeit skhem thik 
ba ki briew syiem ki la wan ten leh kano kano ka 
kam ten pynhiar kput ia u. U la ong hangta ia 
ka Lyngngaisngi, “Nga ia sngewhun halor ki 
ktien jali-jaum jong phi, wat lada ngan iap syndon 
ruh, ngan shah halor ka pyrthei ba khlem khm^ 
bad khlem jingkhein ban leh than ia nga lane ia. 
kiwei pat. Nga nga king uba la Then bad kumta 
Agan-nym angewei ei s^uh, ted kynmaw ba phi 
nub phin long kaba la rten bad wat Ju sngew ej 

ni iitoih. Bhrohkiai kite ligan awJigau mar 

■laiphew bor laiphew buit, ai kan jia katba ka jia.** 
•“Ngan iap ryngkat bad phi”, la ong ka 
Lyngngaisngi. “Balei phin iap tang ma phi.” 
U Lursymper u la ieng joit nangta, ka ruh ka la 
bud ia u. Haba ki la poi hajan jingkhang ki la 
iohi ba ki briew syiem ki rah la ka talwar. “Kane 
ka long kaba kut”, la ong u Lursymper, “Nga 
dei ban iap kum u riewshlur, da ka jingialeh, 
ngam dei ban iap kum u ’riew khawpud”. Kumta 
hi u la phai dien nangta ban wad* talwar kumba 
ki ki la rah la ka talwar. La khih kulniar ka ieing 
baroh kawei. Ka kmie ka la wan beh ka la 
kylli bad ka la tip ia ka daw, kumta hi kam tip 
briew shuh ka her sha kita ki briew syiem ka 
ia nguh ia ki ka la ong, “Pyniap ia nga ban ia 
kaba phi pyniap ia ka khun jong nga”. “Balei 
phi kren kumta” ? la ong u ’riew khmat ki briew 
syiem, “Ngim shym la wan ban pyniap. iano iano 
ruh hynrei ban ai burom ia ka khun jong phi”. 
Kumta hi ka kmie ka la sngewthuh ka la her pat 
sha u Lursymper bad ka Lyngngaisngi ka la 
iathuh ia kaei kaba ki briew syiem ki la wan bad 
thmu ban leh U Lursymper wat la um pat don 
ka mynsicm shaniah ba aiu ki briew syiem ki la 
thmu shisha, hynrei -u la buh noh ia kata ka 
talwar namar ba u burom ia ka kmie jong ka 
Lyngngaisngi ba kam shah ia u ban rah ia kata 
ka talwar. U la leit sha ki ryngkat bad ka 
Lyngngaisngi. Haba u la poi hangta u la leh 
husiar, bad u la kylli ia ki ba ki la wan lei shata. 
IJta u rangbah jong ki briew syiem, shwa ba un 
jubab u la ong, “Kane ka talwar u la phah u 
%iem na ka bynta ka burom jong ka jingshlur 

jong phi”. U la ai artad ha u ia kata ka talwar^ 
u Lursymper u Id kner bad la shim ia kata ka 
talwar. Haba u Lursymper u la' bat ha la ka ktt 
ia kata ka talwar u la kham shaniah khyndiat. 
“Ym tang^ kane ka talwar”, la ong pat uta u 
rangbah ki briew syiem, “Hynrei kane ka ksiar, 
ka rupa bad ki mawkordor u la phah u Siem na 
ka bynta jong phi baroh arngut, ryngkat ka 
khubor syiem halor jong phi, kaba nga la wan 
rah kat kumba u Syiem u la phah”. Kumta hi ka 
Lyngngaisngi ka la khublei ia ki, bad ka la ialam 
ia ki baroh shapoh kamra. 

Haba ki la iashong ha kata ka kamra, ki 
briew syiem ki la png ba katno ka la long kaba 
donbok ia ki ba ki la lap iaki hangta baroh. 
amgut, namar u Syiem u kwah ba kin da 
pyni^shem lang ia ki baroh amgut shuwa ba kin 
ai burom ia ki. Kumta ki la sei kata ka ksiar. ka 
rupa bad ki mawkordor ba u ’Siem u la phah 
sngewbha sngewburom ia ki. Hadien kata ki la 
sdang ban iathuh ia kaei kaba u Siem u la phah 
sha ki bad ba kumno u Syiem u la sngew na ka 
bynta jong ki haba u la shem ia ka jingiaieid hok 
jong ki baroh arngut. Ba torch ki jingleh jong u 
halor jong ki ka la long tang namar kumba haba 
u la Hat ha kata ka jingbymtlp ei ei ia kata ka 
jingiaieid jong ki bad haba u la tip ia kata ka 
jingiaieid janpran shi ownsiem jong ki, to u da 
kwah shuh ban tynjuh bl kata ka jingieid jong ki 
ka da long kaba shisha bad janai shisha kumba u 
la tip ne em. U la buh ki jingiathong kiba um 
shym tharai to ki lah ban jop wat la kuninp 
kumno ruh, tod ba hangta u la mut ban pyni ia.- 

lit ka mynsienr rangi^ ba um shym don jingasav 
■ei- ei ia ka Lyngngai^gi ba lin sh(Migkiiirim Baa 
pynkhlad ia ka na kata ka jingieid ba sotti jong 
ki> hynret ba un pynshai bad ba un iaroh ia kata 
ka jingiaieid ba sotti jong ki, kata ka long ba wa*t 
lada u la jop ha kita ki jingiathong hynrei ba ha 
ka jaka ba un shimti ia ka Lyngngaisngi ba u la 
jop hynrei ba un aiti ia ka Lyngngaisngi ha u 
Lursymper bad ba un kyrkhu ia ki baroh arngut, 
hynrei kane ka jingthmu jong u kam shym lah 
long satia haba u la buh ia kata ka jingiathong 
ba kin n3rm lah ban jop hynrei pynban ki la jop 
thiaw ia kata bad kumta mynta ba um banse shuh 
ban pan map ia kiei kiei baroh ki jingshem 
shitom jong ki kiba ki la hap na ka bynta ki 
jingleh jong u bad ba u la kyrkhu ba kin ia imsuk- 
imsain kat kum kata ka jingiaieid ba sotti kaba um 
pat ju iohsngew mynno mynnp ruh ha ka jingim 
jong u. Haba kifa ki briew syiem ki la pyndep ia 
la ka jong ka kamram kat kumba u Syiem u la 
phah, ki la ia khublei bad ia mih noh nangta na 
ieing da kaba ki leit rah ka khubor sngewnguh ka 
bym lah shuh ban ong na u Lursymper bad ka 
Lyngngaisngi. . 

RLi jingj}mjar bad sohsat baroh. kiba la jia 
Id la kylla long noh ki tyugsok mukmor ha kata 
ka'khylliap- mat. Ka Lyngngaisngi ka la peit 
sha u Lursymper, bad ii Lursymper u la peit 
sha ka Lyngngaimgi da m jingiapeit ba^ shu ia 
iapeit lyngiq^gdh. **Kaddi kaba shisha kane’* 
la kylli Im Lyngngaisiigi **Ka dm kaba shisha**, 
la jubap tt Lursymp*tr» ka dbi kaba shi- 

sfi^, bato lalth kfumBO**? La oa§ ka 

Ej^ogerimgK **Ngttin ma^ baa &ug ba 
ngin ia feh kinono’^ L» ong u Lursymper^ 
"Hynrei tang katae ngan ong* ha phi ia 
ka nusip ba la thoh hala ka kupar mat 
ia kata ngi dei ban pdiang lada- ka thoh 
kumno kumno ruh. Kine khubor babha 
bad kine kiei kiei baroh ki long kawei na ki 
nusip bad kito ki jingjia baroh kiba la lek 
noh ki la long kawei na ki nusip. Kito bad 
kine ki dei ki nusip ba la jia bad ba ngi la 
mad. Nangne pat shibun ki nusip ki ban dang 
jia, ia kita u briew um lah ban ong ba kiba 
kumno kin jia, ki jingjia ba sngewsih ne jing- 
jia ba sngewbha”. 

Hadien kane ka la long tang da kajing- 
sngewbha jingkmen suda bad ka jingiaieid ba 
khlem jingpynthut shuh haduh ka sngi ba 
baroh arngut ki la ialehkai kum ki paro 
blei ha kata ka pyrthei ba tang arngut jong 
ki. Baroh arngut ki la ia phla ha kata ka 
pyrthei jong kata ka jingiashem arngut 
jong ki, bad kumta ki jingphla ba hun 
mynsiem jong ki, kin nang iaiphla barabor 
ha kata ka pyrthei ban dang wan jong ki. 

la ki lehse ym don jingpyniathut shuh 
kaba lah ban jop, namar lada u Lursymper 
un bitar katno katno ruh ia ka Lyngngaisngi 
hynrei ka tang shu jaw ummat namar ba u 
dom ia ka, ka pynkynmaw ia u ia kita 
ki sngi barim ba la leit noh jong ka bad 
kumta ka mynsiem jong u kan shu um bad 
kylla duriaw noh ban pan map ia kata ka 
jingdom bad jingbitar jong u^ kumjuh nib ka 

Lyngngaisngi namar ki juh ki daw ka mynsiem 
jong ka kan kylla duriaw namar jong u. 

Ka la kut noh ka jingiathuhkhana jong 
ki namar ba ki la dei ban shongsuk-shong- 
sain noh bad ba kin ia im shongprah-shongshang 
baroh arngut ryn^at ka jingrwai ha kata ka 
pyithei shongprah-shongshang jong ki shaphang 
ka jingkynmaw ia kata ka pyrthei jong ka 
jinglong samla jong ki. 



